
Sfântul cuvios Vasile de la Poiana Mărului 
(25 aprilie) 


TOATĂ Caută 
PIETII Calygă- 
PESTI. 





Iscusitul dascăl al rugăciunii, Sfântul Vasile de la Poiana Mărului, a reuşit să îm- 
bine, în sihăstriile din ţinutul Buzăului şi Vrancei, asprimea ascetică a vieţii 
călugăreşti din Sinai şi Athos cu experienţa mistică a monahismului slav şi cu 
tradiția isihastă de sihăstrie din sutele de schituri şi mănăstiri româneşti. A făcut 
din obştea sa o adevărată şcoală duhovnicească de trăire isihastă. Ucenicii săi, 
munteni, moldoveni, ardeleni şi ruşi, trăiau în desăvârşită dragoste şi bună rân- 
duială. Punând accent pe ascultare, trăirea în desăvârşită armonie, citirea zilnică a 
Sfintei Scripturi şi a scrierilor Sfinţilor părinți, practicarea Rugăciunii lui lisus, 
păzirea curată a minţii, mâncarea o dată pe zi şi împărtăşirea săptămânală, a reuşit 
să creeze un adevărat curent de înnoire duhovnicească în monahismul românesc la 

mijlocul secolului al XVIII-lea. Datorită vieţii sfinte, Sfântul Sinod al Bisericii 
Ortodoxe Române, în şedinţa sa din 4-5 martie 2003, a hotărât ca stareţul de la 
Poiana Mărului să fie trecut în ceata cuvioşilor Părinţi purtători de Dumnezeu şi să 
fie cinstit la data de 25 aprilie, zi în care a trecut la Domnul. 

Evanghelia şi Apostolul zilei 





25. Și mulțimi multe mergeau după El, din Galileea, din Decapole, din Ieru- 
salim, din Iudeea şi de dincolo de Iordan. 

1. Văzând mulțimile, lisus S-a suit în munte, şi așezându-se, ucenicii Lui au 
venit la EL. 

2. Și deschizându-şi gura, îi învăţa zicând: 

3. Fericiţi cei săraci cu duhul, că a lor este Împărăţia Cerurilor. 

4. Fericiţi cei ce plâng, că aceia se vor mângâia. 

5. Fericiţi cei blânzi, că aceia vor moşteni pământul. 

6. Fericiţi cei ce flămânzesc şi însetează de dreptate, că aceia se vor sătura. 

7. Fericiţi cei milostivi, că aceia se vor milui. 

8. Fericiţi cei curaţi cu inima, că aceia vor vedea pe Dumnezeu. 

9. Fericiţi făcătorii de pace, că aceia fiii lui Dumnezeu se vor chema. 

10. Fericiţi cei prigoniţi pentru dreptate, că a lor este Împărăţia Cerurilor. 

11. Fericiţi veţi fi voi când vă vor ocări şi vă vor prigoni şi vor zice tot cuvântul 
rău împotriva voastră, minţind din pricina Mea. 

12. Bucuraţi-vă şi vă veseliţi, că plata voastră multă este în ceruri, că aşa au 
prigonit pe proorocii cei dinainte de voi. 


Apostol 





Iubiţilor 

6. Deci, smeriţi-vă sub mâna cea tare a lui Dumnezeu, ca El să vă înalțe la tim- 
pul cuvenit. 

7. Lăsaţi-I Lui toată grija voastră, căci EI are grijă de voi. 

8. Fiţi treji, privegheaţi. Potrivnicul vostru, diavolul, umblă, răcnind ca un leu, 
căutând pe cine să înghită, 

9. Căruia staţi împotrivă, tari în credinţă, ştiind că aceleaşi suferinţe îndură şi 
fraţii voştri în lume. 

10. lar Dumnezeul a tot harul, care v-a chemat la slava Sa cea veşnică, întru 
Hristos lisus, El însuşi, după ce veţi suferi puţină vreme, vă va duce la 
desăvârşire, vă va întări, vă va împuternici, vă va face neclintiți. 

11. A Lui fie slava şi puterea în vecii vecilor. Amin! 

12. V-am scris aceste puţine lucruri, prin Silvan, pe care îl socotesc frate 
credincios, ca să vă îndemn şi să vă mărturisesc că adevăratul har al lui 
Dumnezeu este acesta, în care staţi. 

13. Biserica cea aleasă din Babilon şi Marcu, fiul meu, vă îmbrăţişează. 

14. Îmbrăţişaţi-vă unul pe altul cu sărutarea dragostei. Pace vouă tuturor, celor 
întru Hristos lisus. Amin. 

La Vecernia mică 


La Doamne, strigat-am..., se pun stihirile pe 4, glas 1: 


XA 


Podobie: Ceea ce eşti bucuria cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


| 


Pe iconomul cel vrednic şi slujitorul lui Hristos, pe cel ce cu trezvie a înmulţit 
talantul cel dat lui de Stăpânul tuturor, pe înțeleptul Vasile, să-l lăudăm cei cre- 
dincioşi, întru cântări cinstind slăvită pomenirea lui (de două ori). 


Prea lăudate părinte Vasile, ai ridicat pe umeri crucea ostenelilor, următor fund 
Stăpânului tău şi împreună moştenitor cu EI; deci, cu osârdie, roagă-L pe Dânsul să 
ne dea nouă mila şi ajutorul Lui. 

Cu bucurie să salte obştea monahilor, cinstind după dreptate pe marele părinte, pe 
dascălul lucrării duhovniceşti cel încercat şi prea înţelept, a cărui limbă iscusită cu 
dulce grai dumnezeiasca voie a vestit. 


Slavă..., glasul al 2-lea 


Astăzi, împreună ne adună praznicul de peste an al cuviosului părinte Vasile, cel de 
Dumnezeu înţelepţit şi luminat de Duhul. Să ne apropiem, dar, cu credință de masa 
cea tainică şi îmbelşugată, pe care o pune înaintea tuturor şi să ne facem păr-taşi 
acesteia, umplându-ne sufletele de bunătăţile cele duhovniceşti ale nevoinţelor şi 
învățăturilor lui, pentru care, cu mulţumire, să cântăm bunului dăruitor: purtă- 
torule de Dumnezeu şi de obşte învăţătorule şi tăinuitorule de cele negrăite, 
povăţuitorule al monahilor şi lauda a toată Ortodoxia, nu înceta, rugându-te lui 
Hristos, lubitorului de suflete, să ne călăuzească şi să ne mântuiască pe noi, robii 
Săi. 


Și acum..., a Născătoarei, acelaşi glas 


Toată nădejdea mea spre tine o pun, Maica lui Dumnezeu, păzeşte-mă sub acope- 
rământul tău. 


La Stihoavnă 
Stihiri, glasul al 2-lea (forma glasului al 6-lea): 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Bun povăţuitor pe calea pocăinţei şi a lucrării minţii ai fost, prea înțelepte părinte 
Vasile. 


Stih: Scumpă este înaintea Domnului, moartea cuviosului Său. 


Frica de Dumnezeu ai pus-o temelie vieţii tale, sfinte, şi ţi-ai zidit pe dânsa locaşul 
bunătăţilor. 


Stih: Minunat este Dumnezeu întru sfinţi Săi. 


Aripi duhovniceşti având, prea cuvioase, credinţa şi lucrarea, te-ai înălțat cu duhul, 
înălțându-ne de pe pământ la cer. 

Slavă ..., asemenea 


Lauzi neîncetat 'Treimea cea Preasfântă, fiind acum, părinte, în ceruri cu toţi sfinţii 
şi cu cereştile puteri. 


Și acum..., a Născătoarei, asemenea 


Oamenii pe pământ şi îngerii în ceruri slăvesc, Fecioară Maică, minunea întrupării 
din tine a lui Dumnezeu. 


Troparul sfântului, glasul al 8-lea: Învăţătorule al dreptei cinstiri de Dumnezeu, 
povăţuitorule al călugărilor, propovăduitorule al harului, dascălul rugăciunii minţii 
celei cu trezvie lucrate, părinte cuvioase Vasile, roagă pururea pe Hristos Dumne- 
zeu să mântuiască sufletele noastre. 


Slavă ... Şi acum ..., al Născătoarei-Invierii, acelaşi glas 


Cel ce pentru noi Te-ai născut din Fecioară şi răstignire ai răbdat, Bunule, care cu 
moartea pe moarte ai prădat şi Învierea ai arătat ca un Dumnezeu, nu trece cu 
vederea pe cei ce i-ai zidit cu mâna Ta; arată iubirea Ta de oameni, Milostive, 
primeşte pe Născătoarea de Dumnezeu, ceea ce Te-a născut pe Tine, care se roagă 
pentru noi, şi mântuieşte, Mântuitorule, pe poporul cel deznădăjduit. 


Ectenia întreită şi Otpustul. 
Vecernia mare 


După obişnuitul psalm, se cântă Fericit bărbatul..., starea întâi, iar de va fi sâmbătă 
seară, se cântă catisma toată. 


La Doamne, strigat-am..., se pun stihirile, glasul 1: 


Podobie: O, prea slăvită minune! Izvorul vieţii în mormânt se punc, şi scară către 
Cer mormântul se face; veseleşte-te Ghetsimani, a Născătoarei de Dumnezeu 
sfântă casă. Să strigăm credincioşii, pe Gavriil având începător cetelor: cea plină 
de dar bucură-te, cu tine este Domnul, Cel ce dă lumii prin tine mare milă. 


Harul cel dumnezeiesc, acum, pe al său vas ales îl slăveşte luminat, chemând pe 
dreptcredincioşi la prăznuirea cea de peste an a marelui nevoitor, de Dumnezeu 

purtătorul Vasile, prea bunul povăţuitor pe calea luptelor celor duhovniceşti, cel ce 
totdeauna se roagă Stăpânului tuturor pentru cei ce urmează viaţa şi învăţătura sa. 


O, dumnezeiască dragoste! Că, dorind pe Hristos, din pruncie L-ai urmat; cu pos- 
turi şi privegheri ţi-ai supus trupul tău, iar sufletul ţi l-ai sfințit cu rugăciunea cea 
necontenită a inimii; în toate te-ai arătat smerit şi blând şi iubitor al ostenelilor, cu 
cuvântul şi cu fapta învățând pe ucenici să alerge pe calea cea îngustă a sfinţeniei. 


De Dumnezeu purtătorule părinte Vasile, al răbdării stâlp ai fost, făclie a înfrânării, 
vas al harului, al scrierilor părinteşti cunoscător încercat şi învăţător, de-a pururi 
rugător către Hristos, duhovnicesc îndrumător al monahilor; iar acum, în ceruri, 
roagă-te Stăpânului a toate să dea Bisericii Sale pace şi lumii mare milă. 


Slavă ..., glasul al 6-lea 


Cuvioase părinte, ascultând chemarea Domnului, ai urmat Lui şi, luând pe umeri 
crucea ta, ţi-ai petrecut viaţa cu iubire de osteneală, cu smerenie multă şi întru 
neîncetată rugăciune, câştigând prin acestea harul Duhului Sfânt în inima ta şi 
gustând mai înainte fericirea cea netrecătoare; pentru aceasta, potrivit vredniciei şi 
numirii tale, făcându-te moştenitor Împărăției celei de sus şi stând acum înaintea 
lui Hristos Dumnezeu, nu conteni rugându-te pentru noi, fiii tăi cei după duh, ca să 
fim izbăviți de primejdii şi să se mântuiască sufletele noastre. 


Şi acum..., a praznicului sau Dogmatica glasului 6 


Cine nu te va ferici, Preasfântă Fecioară sau cine nu va lăuda prea curată naşterea 
ta? Precum Cel ce a strălucit fără de ani din Tatăl, Fiul Unul-Născut, Acelaşi din 
tine, cea curată, a ieşit, negrăit întrupându-Se, din fire Dumnezeu fiind şi cu firea 
om făcându-Se pentru noi, nu în două feţe fiind despărțit, ci în două firi neames- 
tecate fiind cunoscut; pe Acela roagă-L, curată, cu totul fericită, să se mântuiască 
sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 


Prochimenul zilei: 
Paremiile 

De la Pilde, citire: 
(10, 6-7; 3, 13-16; 8, 5-9s.a.) 


Pomenirea dreptului cu laude şi binecuvântarea Domnului peste capul lui. Fericit 
este omul care a aflat înţelepciunea şi muritorul care a cunoscut priceperea. Că mai 
bună este îndeletnicirea cu acestea decât vistieriile de aur şi de argint. Şi mai 
scumpă este decât nestematele; şi tot ce este de preţ nu este vrednic de ea. Pentru 
că lungime de zile şi ani de viaţă sunt în dreapta ei, iar în stânga ei bogăţie şi slavă. 
Că din gura ei iese dreptatea; legea şi mila pe limbă le poartă. Deci, ascultaţi-mă pe 
mine, fiilor, că lucruri de cinste am să vă spun; şi fericit este omul care va păzi 
căile mele. Că ieşirile mele sunt ieşiri de viaţă şi se găteşte vrerea de la Domnul. 
Pentru aceasta, vă rog pe voi şi pun glasul meu înaintea fulor oamenilor. Că eu, 
înţelepciunea, am tocmit sfatul şi ştiinţa şi gândul cu l-am chemat. Ale mele sunt 
sfatul şi întărirea, a mea este priceperea şi a mea este tăria. Eu iubesc pe cei ce mă 
iubesc pe mine, iar cei ce mă caută vor afla har. Înţelegeţi, dar, cei fără răutate 
chibzuială şi cei neînvăţaţi puneţi la inimă. Ascultaţi-mă pe mine, că iarăşi lucruri 
de mare preţ voi grăi şi cuvinte drepte voi scoate din buze. Gâtlejul meu va vesti 
adevărul, fiindcă urâte îmi sunt mie buzele mincinoase. Drepte sunt toate graiurile 
gurii mele; nimic într-însele nu-i strâmb sau încâlcit. Toate sunt drepte celor ce 
înţeleg şi netede celor ce au aflat cunoaşterea. Că vă învăţ pe voi adevărul, ca să fie 
în Domnul nădejdea voastră şi să vă umpleţi de Duh. 


De la Pilde, citire: 
(1, 7, 20; 2, 1-5; 3, 34; 4, 18, 20, 22-26; 6, 3-5, 20, 22-23) 


Începutul înţelepciunii este frica de Dumnezeu, înţelegere bună este tuturor celor 
ce o săvârşesc. Evlavia faţă de Dumnezeu este începutul priceperii, dar cei necre- 
dincioşi defaimă înţelepciunea şi învăţătura. Înţelepciunea îşi înalţă glasul şi cu 
îndrăzneală grăieşte: Fiule, dacă vei primi graiurile mele şi din poruncile mele îți 
vei face comoară, dacă auzul tău va asculta înţelepciunea, dacă inima ţi-o vei lipi 
de cunoaştere şi fiilor tăi o vei pune înainte spre învăţătură; dacă tu vei chema 
prevederea şi glasul tău îl vei pune în slujba bunei cugetări; dacă o vei căuta ca pe 
argint şi întru adânc vei săpa ca după o comoară, atunci vei cunoaşte frica de 
Domnul şi vei dobândi cunoştinţa de Dumnezeu. Domnul le stă împotrivă celor 
mândri, iar celor smeriţi le dă har. Căile drepţilor întocmai ca lumina strălucesc; ei 
merg, înainte şi răspândesc lumină. Fiule, ia aminte la graiul meu, pleacă urechea ta 
spre cuvintele mele, păzeşte-le pe ele în inima ta. Cu toată vegherea păzeşte-ţi 
inima, că din ea pornesc ieşirile vieţii. Îndepărtează de la tine grăirea întortocheată, 
alungă de pe buzele tale viclenia. Fiule, fă ceea ce-ţi poruncesc eu, şi te vei mântui: 

să nu dai somn ochilor tăi şi genelor tale dormitare, ca să scapi ca o căprioară din 
cursă şi ca o pasăre din laţ. Păzeşte legile tatălui tău şi nu lepăda poruncile maicii 
tale. Când umbli, călăuză să-ţi fie; când dormi, să te păzească, iar când te scoli, să 
stea de vorbă cu tine. Că porunca legii este sfeşnic şi lumină şi drum de viaţă şi 
mustrare şi învăţătură. 


De la Înţelepciunea lui Solomon, citire: 
(7, 1, 7-10, 25-30; 8, 1-4; 10, 17) 


Om muritor sunt şi cu, asemeni tuturor, coborâtor din neamul celui întâi-zidit, dar 
m-am rugat şi mi s-a dat pricepere; cerut-am, şi mi-a venit duhul înţelepciunii. Am 
ținut la ea mai mult decât la sceptre şi decât la tronuri şi am socotit bogăţia a fi 
nimic pe lângă ea; nici piatra nestemată n-am pus-o alături de ea, fiindcă, faţă de 
ea, tot aurul din lume e ca nişte nisip puţin şi înaintea ei argintul se socoteşte ca 
noroi. Am iubit-o mai mult decât sănătatea şi frumuseţea; am pus-o chiar mai 
presus de lumină, pentru că strălucirea ei nu se stinge niciodată. Ea este suflul 
puterii lui Dumnezeu, este curată revărsare a slavei Atotţiitorului, încât nimic 
spurcat n-o poate întina. Căci ea e strălucirea luminii celei veşnice şi oglinda nepă- 
tată a lucrării lui Dumnezeu şi icoană a bunătăţii Lui. Una fiind, toate le poate şi, 
rămânând în sine neschimbată, toate le înnoieşte şi, pătrunzând în sufletele cele 
cuvioase, în fiecare generaţie, face din ele prieteni ai lui Dumnezeu şi prooroci. Cu 
adevărat, Dumnezeu nimic nu iubeşte mai mult decât pe cel ce petrece întru 
înţelepciune. Ca aceasta este mai de cinste decât soarele şi decât toată orânduirea 
stelelor; dacă o pui alături cu lumina, o afli mai presus, căci noaptea urmează 
luminii, dar răutatea nu poate nimic împotriva înţelepciunii. Mi-a fost dragă 
înțelepciunea, şi am cercetat-o din tinereţile mele şi am căutat să mi-o aduc 
mireasă şi am iubit mult frumuseţea ei. Îşi slăveşte bunul ei neam, având împreună 
vieţuire cu Dumnezeu, şi Stăpânul tuturor a iubit-o, căci este cunoscătoare tainică a 
ştiinţei lui Dumnezeu. Ea a dat celor cuvioşi răsplată pentru ostenelile lor şi i-a 
călăuzit pe ei pe o cale prea minunată. 


La Litie 


Stihiră, glasul 1, însuşi glasul: Cine va spune, părinte, ostenelile tale, focul cel 
dinlăuntru al dumnezeieştii râvne, lacrimile şi postul, prin care ai supus toată 
pornirea trupului? Sau cine nu se va minuna de răbdarea ta, de dragostea cea părin- 
tească spre toţi deopotrivă, de rugăciunea ta cea fără încetare, prin care sufletul ţi |- 
ai curăţit, l-ai luminat şi l-ai sfințit, harul cel dumnezeiesc umbrindu-te, ca pe cel 

împodobit cu smerenia cea adevărată? Primeşte, dar, acum, rugăciunile noastre şi 
mijloceşte de la Hristos, înaintea Căruia stai, mântuire sufletelor noastre. 


Slavă ..., glasul al 5-lea 


Cuvioase părinte, nu ai dat somn ochilor tăi, nici genelor tale dormitare, până ce 
sufletul şi trupul de patimi ţi-ai curăţit şi pe tine însuţi te-ai gătit locaş Duhului şi 
venind Hristos cu Tatăl, sălăşluire întru tine au făcut; deci, arătându-te slujitor 
Treimii celei de o fiinţă, propovăduitorule de lucruri minunate, înțelepte Vasile, 
roagă-te pentru sufletele noastre. 


Și acum ..., a praznicului sau a Născătoarei de Dumnezeu, acelaşi glas 


Fericimu-te pe tine, de Dumnezeu Născătoare Fecioară, şi te slăvim, credincioşii, 
după datorie, pe tine, cetatea cea neclintită, zidul cel nesurpat, folositoarea cea tare 
şi scăparea sufletelor noastre. 


La Stihoavnă 
Stihiri, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Scrieri folositoare ai lăsat ca o moştenire cinstită, înţelepţeşte tâlcuind cărțile Pă- 
rinţilor despre lucrarea cea lăuntrică, Vasile prea cuvioase, pe monahi învăţându-i 
ca neîncetata rugăciune către lisus pierde pe vrăjmaşii diavoli, taie ca o sabie pati- 
mile şi în inimi pune focul harului. 


Stih: Minunat este Dumnezeu întru sfinţi Săi. 

Limpede tuturor ai arătat că, prin ascultare smerită, prin rugăciunea inimii şi prin 
osteneli, după putinţa trupului, se câştigă dorita curăţire de patimi, mintea se adună 
şi se luminează prin har, dragostea de Dumnezeu şi de semeni din belşug se revarsă 


în suflet şi îl face locaş al Sfintei Treimi. 


Stih: Cinstită este înaintea Domnului, moartea cuviosului Său. 

Lupta cea prea bună ai luptat şi ai săvârşit alergarea, credinţa neclintită păzind, şi 
acum, în ceruri stând, pe Cel Dorit îl priveşti; deci, şi noi, cuvioase, cântări îţi adu- 
cem şi cu lacrimi te rugăm să mijloceşti de la Hristos bună ocrotire şi pace pentru 
sfintele mănăstiri, părinte Vasile. 


Slavă ..., glasul al 8-lea 


Mulţimile călugărilor pe tine, îndreptătorule, te cinstesc, Vasile, părintele nostru; 
că prin tine au învăţat cu adevărat a umbla pe calea cea dreaptă; fericit eşti că lui 
Hristos ai urmat şi ai biruit puterea vrăjmaşului; cel ce eşti cu îngerii împreună 
vorbitor, cu drepții şi cuvioşii împreună locuitor; cu aceia roagă-te Domnului să 
miluiască sufletele noastre. 


Şi acum ..; a praznicului sau a Născătoarei-Invierii, glasul al 8-lea 

Fecioară nenuntită, care pe Dumnezeu negrăit L-ai zămislit cu trup, Maica Dumne- 
zeului celui Preaînalt, rugăciunile robilor tăi primeşte-le, ceea ce eşti cu totul fără 
prihană, care tuturor dăruieşti curățire de păcate, primind acum rugăciunile noastre, 


roagă-te să ne mântuim noi toţi. 


La binecuvântarea pâinilor, Troparul sfântului (de două ori) şi Născătoare de Dum- 
nezeu, Fecioară ... (o dată) 


Utrenia 


La Dumnezeu este Domnul..., se cântă troparul Sfântului (de două ori), glasul al 8- 
lea, 


Slavă... Şi acum..., al Născătoarei-Învierii, acelaşi glas 

După întâia catismă, Sedealna, glasul al 8-lea: 

Podobie: Pe Înţelepciunea ... 

Părăsind desfătările cele lumeşti şi urmând din tot cugetul pe Hristos, părinte 
Vasile, ai primit harul Duhului, dobândind înfiere la Tatăl luminilor şi, prin posturi 
cu lacrimi, deplin nevoindu-te, patimile toate desăvârşit le-ai stins, Sfinte; purtând 


şi numele împărăției, întocmai cu numele, şi răsplătire ai aflat. Roagă pe Hristos 
Dumnezeu ca să dea iertare de păcate tuturor celor ce te cinstesc. 

Slavă... Şi acum..., a Născătoarei, însăşi podobia 


Pe Înţelepciunea şi Cuvântul în pântecele tău zămislind, lumii ai născut pe Cel ce 
ține toate, Maica lui Dumnezeu, şi în braţe ai avut pe Cel ce cuprinde toate, pe 
Dătătorul de hrană al tuturor şi Făcătorul făpturii şi Domnul. Pentru aceasta, te rog, 
Preacurată Fecioară, şi cu credinţă strig către tine ca să mă izbăveşti de greşeli 
când va fi să stau înaintea feţei Ziditorului meu. Stăpână Fecioară curată, ajutorul 
tău atunci să-mi dăruieşti, că toate le poţi, câte le voieşti. 


După a doua catismă, Sedealna, glasul al 3-lea: 
Podobie: De frumuseţea ... 


Desăvârşit urmând sfatul Stăpânului, ai lăsat toate pentru El de bunăvoia ta, de 
Dumnezeu purtătorule, părinte Vasile; cel ce eşti cu îngerii părtaş şi cu sfinţii 
locuitor, roagă pe Hristos Dumnezeu pentru noi, cei ce te prăznuim, ca să primim, 
prin mijlocirile tale, pace şi mare milă. 


Slavă... Și acum..., a Născătoarei, însăşi podobia: 


De frumuseţea fecioriei tale şi de prealuminată curăția ta, Gavriil, mirându-se, a 
strigat ție, Născătoare de Dumnezeu: Ce laudă vrednică voi aduce ţie sau ce te voi 
numi pe tine, nu mă pricep şi mă minunez. Pentru aceasta, precum mi s-a poruncit, 
strig ţie: Bucură-te, ceea ce eşti plină de har! 


Polieleul şi Mărimurile, glasul 1, (cu stihurile din 14 octombrie - Sfânta cuvioasă 
Parascheva): 


Fericimu-te pe tine, prea cuvioase părinte Vasile, şi cinstim pomenirea ta, povă- 
țuitorule al călugărilor şi împreună vorbitorule cu îngerii. 


Veniţi toți credincioşii să lăudăm pe cuviosul stareţ Vasile, zicând: pe lauda Bu- 
zăului şi a Vrancei. 


Sedealna , după Polieleu, glasul 1 (forma glasului al 2-lea): 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, Cel ce ai înviat din mormânt la Unul 
Dumnezeul nostru. 

De slava cea deşartă fugind, înțelepte, ai ridicat război necuratelor patimi şi 
pururea pe Domnul în ajutor chemându-L, biruinţa ţi-a dat, cuvioase Vasile, rob al 
duhului făcându-ţi tu trupul şi vas al Preasfântului Duh. 


Slavă... Şi acum..., a Născătoarei, aceeaşi podobie 


Pe Fiul şi Cuvântul lui Dumnezeu şi Tatăl, în braţe îl cuprinzi ca o maică, Fecioară, 
şi multă îndrăznire având către Dânsul, roagă-L pururea să izbăvească de patimi pe 
toţi cei ce vin, cerând cu bună credinţă prea sfântă ocrotirea ta. 


Antifonul întâi al glasului al 4-lea: 


Apoi, Prochimenul, acelaşi glas: Cinstită este înaintea Domnului, moartea cuvio- 
sului Său. 


Stih: Ce vom răsplăti Domnului pentru toate câte ne-a dat nouă. 


Evanghelia de la Matei 11, 27-30 (Evanghelia de joi din săptămâna a IV-a după 
Pogorârea Sfântului Duh) 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea 


Pentru rugăciunile cuviosului Tău Vasile, Milostive, curăţeşte mulțimea gre- 
şelilor noastre. 


Şi acum..., acelaşi glas 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne Dumnezeule după marea mila Ta, şi după mulțimea în- 
durărilor Tale, curăţeşte fărădelegile noastre. 


Stihiră, glasul al 6-lea: Cuvioase părinte Vasile, în tot pământul a ieşit vestirea 
faptelor şi a învățăturilor tale, pentru care în ceruri ai aflat răsplătire; taberele 
diavoleşti le-ai pierdut, cetele îngereşti ai ajuns, a căror viaţă fără prihană ai urmat; 
îndrăznire având către Hristos Dumnezeu, cere pace pentru sufletele noastre. 
Canoanele 

Canonul Sfântului 


Cântarea 1 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Te rog, cuvioase, să-mi luminezi smerita mea minte ca să laud viaţa ta şi tuturor să 
arăt, părinte, înţelepciunea şi nevoinţa ta. 

Din tânără vârstă te-ai ostenit, dorind prea fierbinte să urmezi Sfinților părinţi, cu 
fapta, cu cuvântul şi cu gândul, mergând pe urmele acestora. 


Slavă... 


Cu tot dinadinsul, ai cercetat Scripturile Sfinte şi dintr-însele ai cules nectar dătător 
de viaţă, din care, sfinte, hrăneşte şi turma ta. 


Și acum... 


Sălaş desfătat al lui Dumnezeu ai fost, Preacurată, că în sfânt pântecele tău, voind, 
a locuit Cuvântul, spre mântuirea firii omeneşti. 


Cântarea a 3-a 
Irmos: Doamne, cel ce ai făcut cele de deasupra Crugului Ceresc şi ai zidit Bise- 
rica, Tu pe mine mă întăreşte întru dragostea Ta, Cel ce eşti marginea doririlor şi 


credincioşilor întărire, unule lubitorule de oameni. 


Dragostea de viaţa pustnicească te-a făcut să vii, cuvioase, pe pământ românesc şi, 
ca un pom roditor lângă izvoare de apă, ai adus la vreme rod, spre folosul tuturor. 


Petrecând multă vreme la Dălhăuţi, în sfinţita mănăstire, ai fost ca lumina în 
sfeşnic, călăuzind pe toţi prin înțeleptul cuvânt, cel întărit cu lucrarea şi prin rugă- 
ciunea ta plină de dragoste. 

Slavă... 

Cu pricepere multă povăţuind turma ta, te-ai făcut păstorilor pildă şi chip mona- 
hilor. Pentru aceasta, te rugăm, cuvioase părinte, nu înceta să mijloceşti, rugându- 
te pentru noi. 


Și acum ... 


Chivot eşti şi năstrapă şi scaun sfânt Domnului şi cinstită scară ce suie de pe pă- 
mânt la cer pe cei ce laudă şi se închină, Fecioară, îndoitei naşteri a Cuvântului. 


Sedelna, glasul al 8-lea: 


Podobie: Porunca cea cu taină ... 

Inaintea împăratului a toate ai umblat în viaţa ta, părinte, şi acum cu sufletul îi stai 
înainte, Vasile cel cu nume împărătesc, îndreptătorule al cetelor călugăreşti prin 
lucrare şi prin cuvânt. Drept aceea, roagă pe Hristos ca să dobândim şi noi milă în 
ziua judecății. 

Slavă... Şi acum..., însăşi podobia 

Porunca cea cu taină luând-o întru cunoştinţa cel fără de trup, în casa lui Iosif, 
degrab a stat înainte, zicând celei ce nu ştia de nuntă: Cel ce a plecat cu pogorârea 
cerurile încape fără schimbare tot întru tine, pe care şi văzându-L în pântecele tău 
luând chip de rob, mă spăimântez a striga tie: Bucură-te, Mireasă pururea Fecioară! 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Loc ales, cu bună linişte, ai aflat, părinte, Poiana Mărului şi acolo ai zidit locaş, 
sihăstrească viaţă rânduind în el. 


Cuviinţa monahilor, aspra vieţuire şi buna rânduială au făcut să fie mănăstirea ta 
pildă bună celor ce se nevoiesc. 


Slavă... 


Cuvioase Vasile, tuturor ai dat folositor îndemn să se roage lui Hristos, zicând: 
Doamne lisuse, miluieşte-mă! 


Și acum ... 


Heruvimii te laudă ca pe ceea ce eşti mai presus de ei, că în pântecele tău cel sfânt 
S-a sălăşluit Cuvântul Tatălui. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt, 
pacea Ta dă-ne-o nouă, lubitorule de oameni. 


Cete de călugări te-au urmat, văzând viaţa ta, înţelepciunea în cuvânt şi în purtări, 
şi harul Duhului pe tine luminându-te. 

Ca un netrupesc pe pământ ai vieţuit, postind şi priveghind adesea multe nopţi şi 
potolind prin acestea zburdarea trupului. 


Slavă... 
Dulcele nectar cel din cărțile părinților, ca o albină l-ai cules şi îl împarţi prin ale 
tale scrieri celor ce doresc folos. 


Și acum ... 


Pe pământ S-a arătat Cel ce şade întru cei de sus şi din tine S-a născut cu trup, 
Preacurată, Ziditorul tuturor, Hristos. 


Cântarea a 6-a 
Irmos: Curăţeşte-mă, Mântuitorule, că multe sunt fărădelegile mele şi Te rog, ri- 
dică-mă din adâncul răutăţilor; căci către Tine am strigat şi mă auzi, Dumnezeul 
mântuirii mele. 
Comoara vieţii cereşti o ai aflat înlăuntrul tău şi ca pe ea s-o câştigi, ai vândut tot 
ce aveai, adică te-ai lepădat de tine însuţi, sfinte, şi ai dobândit în schimb comoara 


harului. 


Ca o făclie ai fost prin strălucirea virtuţilor şi nu se cuvenea ca să fii pus sub obroc; 
de aceea, Hristos te-a aşezat luminător de obşte sfintei cete a monahilor. 


Obştesc părinte ai fost, povăţuind sihăstriile din Dălhăuţi şi Trăişteni şi Poiana 
Mărului, pe care le cercetai, dând învăţătură celor ce acolo vieţuiau. 


Slavă... 


Dorindu-şi spor sufletesc, au alergat sub povaţa ta monahii care trăiau la Cârnu şi 
la Răţeşti şi ai pus nou început Mănăstirii Ciolanu, trimițând pe ucenicii tăi. 


Și acum ... 


De supărări, de nevoi, de prigoniri şi de pagube, păzeşte pe robii tăi, Maica lui 
Dumnezeu, că pe tine te avem toţi folositoare şi liman cu bună linişte. 


Condacul Sfântului, glasul al 8-lea: 

Podobie: Apărătoarei Doamne, pentru biruinţă, mulţumiri, izbă-vindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne din toate nevoile, ca să strigăm ţie: Bucură-te, mireasă pu- 
rurea Fecioară! 


Pe minunatul călăuzitor al monahilor, pe învățătorul rugăciunii cel prea încercat şi 
pe omul cel ceresc, pe pământescul înger, pe povăţuitorul duhovnicesc cel mult 
vestit, să-l cinstim cu bucurie şi să-i cântăm: Bucură-te, Sfinte părinte Vasile, pro- 
povăduitorule al harului! 


Icosul: Graiul omenesc cum va putea să cuprindă cereasca lucrare sau limba de lut 
cum va izbuti să aducă laudă vrednică celui ce este înger în trup, lui Vasile, cel ce 
poartă nume întocmai cu dumnezeiasca răsplătire primită? Dar, chemând în ajutor 
mijlocirea celui spre care se îndreapta cântarea, cutezăm a-l vesti tuturor pe acesta, 
ca pe un învăţător iscusit al rugăciunii lucrate de minte în inimă. Acesta pe toţi 
dreptslăvitorii 1-a povăţuit ca să cheme, fără încetare, cu evlavie multă, mila lui 
Hristos spre noi, păcătoşii. Deci, cunoscând puterea acestei minunate şi tainice 
lucrări, cu bucurie, să strigăm purtătorului de Duh învăţător de obşte: Bucură-te, 
Sfinte părinte Vasile, propovăduitorule al harului! 


Sinaxar 


Intru această lună, în ziua a 25-a, se face pomenirea Sfântului cuvios Vasile de 
la Mănăstirea Poiana Mărului. 


Acesta s-a născut din părinți dreptcredincioşi, la anul 1692, în părțile Rusiei. 
Iubind din tinereţe viaţa virtuoasă, a părăsit lumea şi a petrecut destulă vreme în 
pustnicie, în sihăstriile din Rusia, apoi în Munţii Mosenschi din preajma Kievului, 
cu dumnezeiască râvnă vieţuind şi cercetând adesea, pentru folos sufletesc, pe 
monahii rugători şi pe alţi pustnici încercaţi în lucrarea lăuntrică. 


Făcându-se în locurile acelea prigoană asupra credinţei ortodoxe şi, mai ales, 
împotriva monahilor, a părăsit patria sa, împreună cu fericitul său ucenic, Mihail 
ieroschimonahul, venind în Țara Românească şi așezându-se la Mănăstirea Dăl- 
hăuţi, unde nu peste mult timp a fost ales întâistătător, povăţuind cu înţelepciune şi 
blândeţe acel sfânt locaş vreme de aproape 20 de ani. 


Dorind apoi să se retragă la un loc mai liniştit, a plecat cu o parte din ucenicii săi, 
12 la număr, la Mănăstirea Poiana Mărului, în Munţii Buzăului, şi a fost povăţuitor 
vieţii monahiceşti din această parte de ţară, căci sub îndrumarea lui au venit 

monahii de la schiturile Trăişteni, Cârnu, Răţeşti, Ciolanu, Bonteşti, Pometul, Ro- 
gozu, Coteşti, Gavanu şi Valea Neagră, aşezate în Munţii Buzăului şi ai Vrancei. 
Acest bărbat plăcut lui Dumnezeu, cu neasemănare pe toţi părinţii care vieţuiau în 
vremea aceea îi covârşea întru înţelegerea dumnezeieştii Scripturi, şi întru învă- 
țătura de Dumnezeu purtătorilor Părinţi, şi întru înţelepciunea duhovnicească, şi 
întru desăvârşita cunoaştere a dogmelor Sfintei Biserici a Răsăritului şi a Sfintelor 
ei canoane şi a dreptei lor tâlcuiri. 


Acest cuvios părinte a fost duhovnic şi povăţuitor al Sfântului Paisie de la Neamţ, 
pe care l-a şi tuns în rânduiala călugăriei în anul 1750, pe când se aflau în Sfântul 
Munte al Athosului. 


Cuviosul stareţ Vasile a alcătuit şi câteva scrieri foarte folositoare pentru cei ce 
doresc să citească şi să înţeleagă corect operele Sfinţilor Părinţi care vorbesc 
despre rugăciunea inimii şi despre trezvie. El a adunat mărturii din vieţile şi 
învăţăturile sfinților monahi, din pravilele călugăreşti şi din tipicul bisericesc, 
dovedind că nu se cuvine a dezlega monahii niciodată la mâncarea de carne. A 
scris, de asemenea, un prea frumos cuvânt despre pocăință. 


Fiind cercetat de patriarhii Alexandriei, Antiohiei şi Ierusalimului, aflați atunci la 
Bucureşti, a fost binecuvântat de aceştia, iar învăţătura lui a fost socotită întru totul 
ortodoxă şi folositoare de suflet. 


Spre sfârşitul vieţii sale pământeşti, fiind cuprins de boală, a răbdat cu mulţumire şi 
petrecea în continuă rugăciune a inimii. În această fericită stare, s-a împărtăşit cu 
Sfintele Taine şi a trecut cu pace la Domnul, la 25 aprilie, în anul mântuirii 1767, 
fiind cinstit de toţi ca un dascăl încercat al sfintelor nevoinţe şi ca un ales 
povăţuitor duhovnicesc. 


Cu ale lui sfinte rugăciuni, Doamne, miluieşte-ne şi ne mântuieşte pe noi. Amin! 
Cântarea a 7-a 

Irmos: Tinerii cei ce au mers din Iudeea în Babilon, oarecând, cu credinţa Treimii 
văpaia cuptorului au călcat-o, cântând: Dumnezeul părinților noştri, bine eşti 


cuvântat. 


Cuvioase părinte, prin cuvintele tale, ai învăţat pe toți cu multă umilință şi cu 
luare-aminte să se roage neîncetat ca să primească de sus cerească mângâiere. 

Arătat-ai, părinte, că temeiul de obşte al nevoinţelor e sfânta ascultare, tăierea voii 
proprii şi gândirea la Dumnezeu, prin care tot cel ce vrea se curăţă de patimi. 


Slavă... 

La citirea Scripturii îndemnai totdeauna pe ucenicii tăi, dorind să dobândească 
temeinică cunoaştere a poruncilor Domnului, pe care, de le vor păzi, vor moşteni 
viaţa. 

Și acum ... 

Preacurată Fecioară, mai-nainte, prin Duhul, profeţii te-au numit năstrapă şi por- 
firă, toiag, masă şi sfeşnic, chivot sfânt şi cădelniță şi scaun pe care stă Cel ne- 
cuprins de toate. 


Cântarea a 8-a 


Irmos: Pe Împăratul Ceresc, pe care Îl laudă Oştile îngereşti, lăudaţi-L şi-L prea 
înălţaţi întru toți vecii. 


Din bogăţia de cuvântări înțelepte ale celor ce au scris despre trezvie, ai cules, 
părinte, nectarul cel de taină. 


Pe Nil din Sorsca, pe Filotei Sinaitul şi pe marele Isihie Sihastrul i-ai avut, părinte, 
spre bună îndrumare. 


Binecuvântăm pe Tatăl, şi pe Fiul şi pe Sfântul Duh, Domnul. 


Cu rugăciunea cea lucrătoare a minţii, ai deprins pe ucenicii tăi, Sfinte, dând drept 
călăuză pe Grigorie Sinaitul. 


Și acum ... 


Râul cel dulce al îndurărilor tale, peste sufletele cele întristate, nu conteni a-l vărsa, 
Fecioară prea curată. 


Cântarea a 9-a 


Ar Dr De De De de De dr De De De De Dr Dr Ar De De De de de dr fr A A 


Xp XP XP XP 3 ID e e 30 E 3 2 2 2 E E 30 30 30 3 De DP E IE IE E E XX 


Die De de De Ar de De De De De De Dr Dr de De De de De Dr Dr de de de dr dr d 


XP XP XP 3 IE DE 2 E 30 E 3 2 2 2 2 E 30 E IE IE 2 E e XX 


Irmos: Cu adevărat te mărturisim pe tine Născătoare de Dumnezeu noi cei mân- 
tuiţi prin tine, Fecioară curată, împreună cu Cetele cele fără de trup, mărindu-te pe 
tine. 


Părinte şi duhovnic ai fost, cuvioase Vasile, prea înţeleptului stareţ Paisie, cel ce 
vestea pretutindeni a ta sfinţenie. 


Cunoaştere deplină a cărților Scripturii şi a Părinților celor purtători de Duh şi a 
canoanelor sfinte, aveai, Vasile. 


Slavă... 


Invaţă-ne, părinte, cu duh de pocăință şi cu luare-aminte, să ne rugăm şi să che- 
măm în tot ceasul mila Stăpânului. 


Și acum ... 


Iertare de păcate, dăruieşte-ne nouă, Preacurată, şi, mijlocind pentru noi către Fiul 
tău, moştenitori ne arată vieţii veşnice. 


Luminânda Sfântului, glasul al 3-lea: 

Podobie: Cercetatu-ne-a pe noi ... 

Lepădând cele de pe pământ, ai ales pe cele veşnice, cuvioase părinte Vasile; 
pentru aceasta, te-a împodobit Hristos cu strălucirile harului şi te-a ales îndrumător 
cinstitei cete a monahilor. 

Slavă... Și acum..., a praznicului Sau a Născătoarei de Dumnezeu, asemenea: 

Pe tine, prea curată de Dumnezeu Născătoare, cetele îngereşti te prea măresc şi 
adunările creştinilor, ca trup luând din tine Dumnezeu, a unit întru Sine cele cereşti 
cu cele pământeşti. 


La Laude 


Se pun stihirile pe 4, glasul 1: 

Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Veniţi, acum, credincioşilor, să lăudăm pe cuviosul stareţ, Vasile, a Buzăului şi 
Vrancei duhovnicească podoabă şi următorul rânduielii Atonului, cel ce pe toţi 
ortodocşii i-a învăţat rânduiala rugăciunii lui lisus. 


De bucurie ne umple această sfântă zi a prăznuirii tale, părinte înțelepte, pe noi toţi, 
fiii tăi, cei ce lăudăm minunată viaţa ta, de Dumnezeu purtătorule Vasile, cel ce cu 
îngerii acum petreci. 


Cuvioase părinte, dorind din inimă ca să urmezi pe Domnul, din tinereţile tale, cu 
totul grija cea lumească ai lăsat şi ai luat pe umeri crucea ta şi, răstignindu-te prin 
osteneli, duhovniceşte cu Hristos te-ai proslăvit. 

Prea cuvioase părinte, nu înceta a ruga pe Atotţiitorul să caute din ceruri spre via 
cea sădită de dreapta Sa şi îngrijită de tine cu dragoste, ca să fie izbăvită de tul- 
burări, roade dând la vreme Stăpânului ei. 

Slavă..., glasul al 8-lea 

Limba ta, cea totdeauna gata spre învăţătură, răsunând în urechile inimilor, deş- 
teaptă sufletele celor leneşi şi, prin cuvintele tale cele grăitoare de Dumnezeu, 
scară se află, suind pe cei de pe pământ la ceruri; pentru aceasta, Vasile, lauda 
ortodocşilor, nu înceta rugându-te lui Hristos să lumineze cu dumnezeiască lumină 
pe cei ce te cinstesc pe tine. 


Și acum..., a praznicului sau a Născătoarei de Dumnezeu, acelaşi glas 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Doxologia mare, troparele, ecteniile şi otpustul 
La Sfânta Liturghie 


Fericirile, pe 8, din Canonul Sfântului: Cântarea a 3-a şi cântarea a 6-a. 

Prochimenul, glasul întâi: Gura mea va grăi înţelepciune şi cugetul inimii mele 
pricepere. 


Stih: Auziţi acestea toate neamurile, ascultați toţi cei ce locuiţi în lume. 
Apostolul: Din Epistola către Evrei 13, 7-16 (caută la 3 septembrie). 


Evanghelia: De la Matei 13, 44-54, (caută la ziua de vineri în săptămâna a V-a du- 
pă Rusalii). 


Chinonicul, glasul al 7-lea: Întru pomenire veşnică va fi dreptul ... 


Sursa: Mineiul (lunile ianuarie-iulie), Ed. Reîntregirea, Alba Iulia, 2001 

Acatistul Sfântului cuvios Vasile de la Poiana Mărului 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Troparul Sfântului cuvios Vasile de la Poiana Mărului, glasul al 8-lea: Învăţă- 
torule al dreptei cinstiri de Dumnezeu, povăţuitorule al călugărilor, propovă- 
duitorule al harului, dascălul rugăciunii minţii celei cu trezvie lucrate, părinte 
cuvioase Vasile, roagă pururea pe Hristos Dumnezeu să mântuiască sufletele noa- 
stre. 


SR 5 e 


Condacul 1 

Celui ce a fost vas curat al Duhului Sfânt, îndreptătorul călugărilor, înălțimea cea 
strălucită a smereniei, cumpăna cea dreaptă a înfrânării şi solitorul cel tare al rugă- 
ciunii inimii, cuviosului părinte Vasile, să-i aducem rugăciuni pentru izbăvirea 
noastră și să-i cântăm: Bucură-te, cuvioase Vasile, mare rugător al lui Hristos! 


Icosul 1 

De tânăr, te-ai arătat iubitor de viață călugărească, părinte Vasile. Ai lepădat cu 
îndrăzneală toată grija cea lumească şi cu dragoste ai pornit pe calea cea aspră a 
sihăstriei. Pentru aceea, cu smerenie și glas de bucurie, îţi cântăm: 

Bucură-te, floare bine mirositoare sădită în grădina vieții sihăstreşti; 

Bucură-te, cel ce pururea vorbeşti cu lisus prin rugăciune; 

Bucură-te, că întru nevoinţe ţi-ai petrecut viaţa călugărească; 

Bucură-te, că îngerilor te-ai asemănat prin vieţuire pustnicească; 

Bucură-te, împreună locuitorule cu sfinţii care au bine plăcut lui Dumnezeu; 
Bucură-te, că din Munţii Buzăului ai făcut un Athos românesc; 

Bucură-te, mare iubitor şi trăitor al învățături Sfinților părinți; 

Bucură-te, că te-ai hrănit din dumnezeieștile Scripturi; 

Bucură-te, că întru tine numele lui lisus s-a prea mărit; 
Bucură-te, că pe ucenici i-ai învăţat smerita viețuire; 
Bucură-te, cel ce pururea te rogi lui Dumnezeu pentru noi; 
Bucură-te, cuvioase Vasile, mare rugător al lui Hristos! 


Condacul al 2-lea 

Cine nu te va ferici pe tine, părinte Vasile, cel ce cu pricepere ai ştiut să alungi 
duhurile înşelăciunii prin viaţa curată şi plăcută lui Dumnezeu, căci ai strălucit ca o 
făclie în grădina Maicii Domnului - pe pământul românesc - unde ai cântat neîn- 
cetat lui Dumnezeu: Aliluia! 


Icosul al 2-lea 

Luminător prea strălucit al călugărilor din mănăstirile româneşti ai fost, fericite 
părinte. Căci pilda faptelor şi mireasma învățăturilor tale au îndreptat pe mulți către 
viața cea îmbunătățită a împlinirii virtuților sihăstreşti. De aceea, primeşte şi de la 
noi laude ca acestea: 

Bucură-te, pom răsădit în grădina neamului românesc; 

Bucură-te, că prin tine s-a binecuvântat pământul ţării noastre; 

Bucură-te, că noi, românii, te avem pururea rugător la Dumnezeu; 

Bucură-te, că te-ai făcut povăţuitor cinului călugăresc; 

Bucură-te, că te afli în ceata celor iubitori de credință; 

Bucură-te, că ţi-ai îndreptat paşii spre Țara Românească; 

Bucură-te, că în aceste ținuturi ai binevestit pe Dumnezeu; 

Bucură-te, că ai întărit obştile mănăstirilor noastre; 

Bucură-te, că pe mulţi i-ai călăuzit pentru viaţa pustnicească; 

Bucură-te, cel ce ai viețuit pe plaiurile Buzăului; 

Bucură-te, că la Poiana Mărului ai fost pildă de rugăciune pentru monahi; 
Bucură-te, cuvioase Vasile, mare rugător al lui Hristos! 


Condacul al 3-lea 

Iubitor al rugăciunii lui lisus şi trăitor în liniștea sihăstriei te-ai arătat, părinte 
cuvioase Vasile, şi, în trup fiind, te-ai învrednicit de la Dumnezeu să te îndulceşti 
din roadele bunătăţilor nepieritoare ale Împărăției Cerurilor și de vederea fericirii 
Raiului, cântând cu îngerii neîncetat: Aliluia! 


Icosul al 3-lea 

Chemat de Dumnezeu la treapta preoţiei, cuvioase părinte Vasile, te-ai înfricoşat 
de această Sfântă Taină; pentru aceea, cu umilință, îţi strigăm: 

Bucură-te, că vrednic ai fost de harul preoţiei; 

Bucură-te, că împreună cu îngerii ai slujit; 

Bucură-te, că, prin evlavie, lui Dumnezeu te-ai dăruit; 

Bucură-te, că pe mulți i-ai împărtăşit de învățături dumnezeiești; 
Bucură-te, că de mari daruri de la Dumnezeu te-ai învrednicit; 
Bucură-te, cel ce viaţa ta ai închinat-o slujirii lui Hristos; 
Bucură-te, că întru cele duhovniceşti tu strălucești; 

Bucură-te, că acum în ceruri slujeşti cu sfinţii; 

Bucură-te, cel ce ești cinstitor al preoţiei lui Hristos; 

Bucură-te, podoaba de cinste a călugărilor evlavioşi; 

Bucură-te, că la Poiana Mărului de mult folos ai fost ucenicilor tăi; 
Bucură-te, cuvioase Vasile, mare rugător al lui Hristos! 


Condacul al 4-lea 

Prin tine, cuvioase părinte, mulți călugări şi credincioşi au descoperit deprinderea 
rugăciunii lui lisus prin care s-au umplut de harul dumnezeiesc, slăvind pe Hristos 
neîncetat. Pentru aceea, şi noi, cu glas de mulțumire, cântăm, împreună cu toți 
sfinții lui Dumnezeu: Aliluia! 


Icosul al 4-lea 

Scară duhovnicească până la cer a fost, cu adevărat, viaţa ta, de Dumnezeu înţele- 
pțite; căci cu lacrimile tale nerodirea pustiului o ai lucrat, iar cu rugăciunile te-ai 
ridicat până la asemănarea cu Dumnezeu pe cât este cu putință oamenilor; pentru 
aceea, cu bucurie, îți aducem laude ca acestea: 

Bucură-te, osârduitorule al neîncetatei chemări a numelui lui lisus; 

Bucură-te, că, prin rugăciune, cu duhul te-ai luminat; 

Bucură-te, că sufletul tău cu Dumnezeu l-ai unit; 

Bucură-te, că, prin evlavie, liniştea sufletească ai dobândit; 

Bucură-te, că, prin post, trupul împotriva ispitelor ţi-ai întărit; 

Bucură-te, că de la tine iubirea de Dumnezeu am învăţat; 

Bucură-te, că ne-ai povăţuit să ne rugăm Domnului cu luare-aminte; 

Bucură-te, că pururea cu îngerii te-ai rugat; 

Bucură-te, cel ce ai împletit rugăciunea cu munca; 

Bucură-te, că pe vieţuitorii schiturilor i-ai învăţat smerita cugetare; 

Bucură-te, cel ce la Athos pe Paisie Velicicovschi l-ai călugărit; 

Bucură-te, cuvioase Vasile, mare rugător al lui Hristos! 


Condacul al 5-lea 

Cu bucurie, prea lăudate părinte, toate cetele călugărilor şi adunarea credincioşilor 
săvârşesc cinstită pomenirea ta; că te-ai îmbrăcat cu fapta cea bună ca un viteaz 
ostaş al lui Hristos, iar cu dragostea cea adevărată ţi-ai îngrădit viaţa ta plăcută 
îngerilor, care cântă împreună cu tine lui Dumnezeu: Aliluia! 

Icosul al 5-lea 


Pe îngerul cel pământesc plăcut lui Dumnezeu, pe cuviosul Vasile, să-l lăudăm, 


după cuviință, astăzi; în Biserica lui Hristos, cântând unele ca acestea: 
Bucură-te, luceafărul de dimineaţă ca aurul strălucitor; 
Bucură-te, purtătorule de făclie al călugărilor; 

Bucură-te, mlădiţa cea prea frumoasă a pustiului; 

Bucură-te, trandafirul cel cu bun miros al sihaștrilor; 

Bucură-te, povăţuitorule al celor rătăciți; 

Bucură-te, cămara cea cu bun miros a pustniceștilor nevoinţe; 
Bucură-te, că ai biruit trufia trupului cea râvnitoare la cele de jos; 
Bucură-te, că frumuseţea vieții duhovniceşti ai dorit; 

Bucură-te, că, prin rugăciune, a vorbi cu Hristos te-ai învrednicit; 
Bucură-te, că de vederea luminii taborice te-ai umplut; 
Bucură-te, că întru tine chipul lui Hristos a rodit; 

Bucură-te, cuvioase Vasile, mare rugător al lui Hristos! 


Condacul al 6-lea 


Ca şi văzătorul de Dumnezeu Moise, ai intrat în norul cel cu adevărat înțelegător al 
vedeniilor și ai cunoscut că Dumnezeu Se descoperă aceluia care se leapădă de sine 
şi lasă pe Hristos să vieze în inima și în sufletul său, iar prin Duhul Sfânt cântă 


neîncetat: Aliluia! 


Icosul al 6-lea 


Prin tine, cuvioase părinte Vasile, viaţa călugărească de la Poiana Mărului s-a sta- 
tornicit după rânduiala Athosului, unde postul şi rugăciunea sunt căile desăvâr- 
şirii, pe care, împlinindu-le cu dragoste, ne ridicăm la înălțimea cerului. De aceea, 


şi noi, străduindu-ne a le urma, te cinstim cu aceste cântări: 

Bucură-te, că prin smerenie, ai biruit pe nevăzuţii vrăjmaşi; 

Bucură-te, iubitorule de isihie călugărească; 

Bucură-te, povăţuitorul iscusit al monahilor nevoitori; 

Bucură-te, că ai statornicit în mănăstiri viaţa cea de obşte; 

Bucură-te, că pe fraţii din mănăstiri spre viața duhovnicească i-ai călăuzit; 
Bucură-te, că făgăduinţele călugărești pe mulți i-ai învăţat; 

Bucură-te, cel ce ai pus buna rânduială în mănăstirile de sub povăţuirea ta; 
Bucură-te, cel ce ai avut în jurul tău mulțime de ucenici; 

Bucură-te, mare iubitor al rugăciunii inimii; 

Bucură-te, cinstea călugărilor de pretutindeni; 

Bucură-te, podoabă duhovnicească a Eparhiei Buzăului şi Vrancei; 
Bucură-te, cuvioase Vasile, mare rugător al lui Hristos! 

Condacul al 7-lea 

Cunoscător şi împlinitor al Sfintelor Scripturi te-ai arătat, minunate părinte Vasile, 
acestea ajutându-te să înţelegi lucrările lui Dumnezeu din firea lucrurilor şi să te 
sârguiești în viaţa isihastă, spre unirea cu Hristos, cântând neîncetat: Aliluia! 


Icosul al 7-lea 

Ne minunăm de înțelepciunea ta, cuvioase părinte Vasile, pe care ai dovedit-o din 
belşug în înţelegerea Sfintelor Scripturi, de unde ai învăţat smerita cugetare întru 
Hristos. Pentru aceasta, cu evlavie, îţi cântăm: 

Bucură-te, tâlcuitorule al Sfintelor Scripturi; 

Bucură-te, păstrătorule al Sfintei Tradiţii, 

Bucură-te, pururea cugetătorule la cuvântul lui Dumnezeu; 

Bucură-te, împlinitorule al poruncilor evanghelice; 

Bucură-te, îndemnătorule la trăirea învățăturilor dumnezeiești,; 

Bucură-te, că te-ai îmbogăţit din comoara Sfintelor Scripturi; 

Bucură-te, cel ce ai găsit reazem puternic în scrierile sfinte; 

Bucură-te, că te-ai adăpat din apa duhovnicească a Sfinților părinți; 

Bucură-te, că din cuvântul cel plin de putere al lui Hristos te-ai înflăcărat; 
Bucură-te, că în viaţa călugărească, după pilda cuvioşilor părinţi, ai viețuit; 
Bucură-te, că pe ai tăi ucenici cu iubirea frățească a vieţui i-ai învăţat; 

Bucură-te, cuvioase Vasile, mare rugător al lui Hristos! 


Condacul al 8-lea 

Despărțţindu-te de tulburările lumești, viaţa sihăstrească ai împlinit, părinților pu- 
stiei asemănându-te, plăcutule al lui Dumnezeu. Pentru aceasta, împreună cu dân- 
şii, te cinstim, cuvioase Vasile, cântând lui Dumnezeu: Aliluia! 


Icosul al 8-lea 

Văzând trăirea ta în liniştea sihăstriei, prea lăudate părinte, cu adevărat, am înţeles 
că viața pustnicilor fericită este. Căci, într-armându-te cu dumnezeiescul dor, nero- 
direa pustiului ai schimbat-o în ogor dătător de roadă duhovnicească. Pentru aceea, 
îți cântăm: 

Bucură-te, cel ce, prin înfrânarea trupului, te-ai asemănat cu pustnicii,; 

Bucură-te, că te-ai făcut pildă sihaştrilor; 

Bucură-te, că pe diavol cu postul şi cu rugăciunea l-ai ruşinat; 

Bucură-te, că ai fost un mare vestitor al Filocaliei Părinților; 

Bucură-te, că din învăţăturile Sfântului Grigorie Sinaitul te-ai adăpat; 

Bucură-te, că de la Sfântul Isaac Sirul ai gustat dulceaţa rugăciunii lui lisus; 
Bucură-te, că de la cuviosul loan Scărarul ai învăţat trezvia în rugăciune; 
Bucură-te, că în toate ai urmat pe Sfinţii părinţi; 

Bucură-te, că din Poiana Mărului te-ai ridicat la cele cerești; 
Bucură-te, împreună locuitorule cu sfinții lui Dumnezeu în ceruri; 
Bucură-te, cel ce pururea te rogi pentru mântuirea noastră; 
Bucură-te, cuvioase Vasile, mare rugător al lui Hristos! 


Condacul al 9-lea 

Împlinitor şi propovăduitor al virtuţilor creştineşti te-ai arătat, cuvioase părinte, iar 
tăria cuvintelor tale a înfrumusețat cu strălucite podoabe pe credincioșii Bisericii 
strămoșești, care, urmând învățăturilor tale, s-au deprins a cânta lui Dumnezeu, Ce- 
lui în Treime lăudat: Aliluia! 


Icosul al 9-lea 

Toate obştile călugărești pe care le-ai povăţuit, fericite părinte Vasile, le-ai schim- 
bat în oaze duhovniceşti de profundă trăire creştinească; de aceea, minunându-ne, 
îți strigăm așa: 

Bucură-te, cel ce ne-ai lăsat cuvinte ziditoare de suflet; 

Bucură-te, că mulți prin ale tale învățături s-au luminat; 

Bucură-te, cel ce toată viaţa ţi-ai închinat-o rugăciunii şi scrierilor filocalice; 
Bucură-te, că, precum o albină iubitoare de dulceaţa florilor, la citirea celor sfinte 
te-ai asemănat; 

Bucură-te, cel ce ai deprins pe credincioşi a pătrunde în taina sfintei rugăciuni; 
Bucură-te, ctitor ales al multor mănăstiri cu rânduială sfântă; 

Bucură-te, că ucenicilor tăi le-ai poruncit să urmeze cu sfințenie pravila călugărea- 
scă; 

Bucură-te, că spre desăvârşirea îngerescului chip 1-ai povăţuit; 

Bucură-te, că din Poiana Mărului o şcoală a rugăciunii curate ai făcut; 

Bucură-te, că sihăstriile din Munţii Buzăului şi ai Vrancei le-ai îndrumat; 
Bucură-te, părinte al călugărilor şi povăţuitor al credincioşilor; 

Bucură-te, cuvioase Vasile, mare rugător al lui Hristos! 


Condacul al 10-lea 

Întocmai ca un înger ai vieţuit pe pământ, fericite părinte, iar după mutarea ta la 
cele nepieritoare, fiind rânduit de Dumnezeu în ceruri, ai aflat împreună vieţuire cu 
îngerii. De aceea, bucurându-te de slava cea negrăită, înalți neîncetat cu cetele ce- 
reşti Preasfintei Treimi cântarea: Aliluia! 


Icosul al 10-lea 

Marele apostol al neamurilor, Sfântul Pavel, a scris în dumnezeieştile Scripturi că 
sfinții vor judeca lumea, iar psalmistul, sub insuflarea Duhului Sfânt, glăsuia că 
minunat este Dumnezeu întru sfinţii Săi; pentru aceea, şi noi, cunoscând că Dum- 

nezeu te-a prea mărit în ceruri, precum tu L-ai prea mărit pe pământ, îngenun- 
chind înaintea icoanei tale, cuvioase Vasile, zicem așa: 

Bucură-te, cel ce în ceruri ţi-ai pregătit sălaşul veşniciei; 

Bucură-te, că în Cartea vieții numele tău se află scris; 

Bucură-te, că mare har ai aflat înaintea lui Dumnezeu; 

Bucură-te, că întru toate ai împlinit cuvântul Evangheliei; 

Bucură-te, că ne-ai învăţat a cugeta la cele cerești; 

Bucură-te, cel ce ne-ai povăţuit că ascultarea este de mare preţ; 

Bucură-te, că prin purtare de grijă ucenici în douăsprezece mănăstiri buzoiene şi 
vrâncene ai rânduit; 

Bucură-te, că, prin tine, Poiana Mărului a devenit loc mult iubit; 

Bucură-te, că numărul Sfinților români l-ai sporit; 

Bucură-te, cel ce pururea te rogi pentru uşurarea necazurilor noastre; 

Bucură-te, cel ce mijloceşti pentru mântuirea tuturor; 

Bucură-te, cuvioase Vasile, mare rugător al lui Hristos! 


Condacul al 11-lea 

Cale spre ceruri a fost viaţa ta, cuvioase părinte Vasile, pe care ai urcat, prin vir- 
tuți, până la Dumnezeu, căruia se cuvine toată slava şi închinăciunea, iar de la noi 
cuvenita cântare îngerească: Aliluia! 


Icosul al 11-lea 

După truda vieţii sihăstreşti, într-aripat fiind de dragostea lui Hristos, ai ajuns în 
ceruri, acolo primind plata ostenelilor tale, fericite părinte. Și, strălucind în lumina 
cea negrăită a slavei lui Dumnezeu, nu înceta să mângâi pe fiii tăi care se nevoiesc 
în iureșul necazurilor vieții şi care strigă aşa: 

Bucură-te, că viaţa ta a fost o neîncetată jertfă sfântă; 

Bucură-te, că ţi-ai pregătit comori în ceruri din ale tale fapte bune; 

Bucură-te, că, prin moarte, te-ai mutat cu sufletul la cele cerești; 

Bucură-te, că ne-ai învăţat să ne lepădăm de cele lumești; 

Bucură-te, că, prin viaţa ta, ne-ai dat pildă de smerenie; 

Bucură-te, cel ce pe călugări la deasă spovedanie şi la împărtășire i-ai povăţuit; 
Bucură-te, că ne-ai învăţat să cugetăm la cele de sus; 

Bucură-te, cel ce prin testament ai lăsat rânduială sfântă în mănăstiri, 

Bucură-te, că, prin sfintele tale rugăciuni, de ispite şi necazuri ne fereșşti,; 

Bucură-te, cel ce ne-ai îndemnat să ne ridicăm din întinăciunea păcatelor; 
Bucură-te, mângâierea monahilor şi a credincioşilor osârduitori; 

Bucură-te, cuvioase Vasile, mare rugător al lui Hristos! 


Condacul al 12-lea 

Propovăduitor al rugăciunii inimii şi învăţător al înfrânării te-ai arătat pe tine, cu- 
vioase părinte Vasile; pentru ale tale multe osteneli, lumea te cinstește după cu- 
viință, dând slavă lui Dumnezeu, căruia și noi Îi cântăm: Aliluia! 


Icosul al 12-lea 

Luminător al dreptei credinţe şi chip blândeţilor te-ai adeverit pe tine, cuvioase 
părinte Vasile, de care minunându-ne, cu glas de bucurie, îţi strigăm așa: 
Bucură-te, cel ce locuieşti în ceruri dimpreună cu toți sfinții; 

Bucură-te, cel ce din pruncie ai fost hrănit cu Pâinea Vieţii; 

Bucură-te, că mai presus de toate ai ales calea îngerească a călugăriei; 

Bucură-te, că la Dumnezeu ai cugetat ziua şi noaptea prin rugăciune; 

Bucură-te, cel ce ai gustat din bucuria Raiului aici, pe pământ, prin viaţa duhov- 
nicească; 

Bucură-te, cel ce ne-ai insuflat duhul rugăciunii lui lisus; 

Bucură-te, că rugăciunile tale ca o tămâie de bună mireasmă la ceruri s-au înălţat; 
Bucură-te, cel ce ţi-ai agonisit în candela sufletului untdelemnul bucuriei; 
Bucură-te, cel ce ai învăţat pe toți să ceară mila lui Dumnezeu; 

Bucură-te, că purtând Crucea lui Hristos te-ai întărit sufletește; 

Bucură-te, îndrumătorule duhovnicesc al vestitului stareţ Paisie de la Neamţ; 
Bucură-te, cuvioase Vasile, mare rugător al lui Hristos! 


Condacul al 13-lea (de trei ori) 

O, de trei ori fericite, cuvioase părinte Vasile, podoaba cea aleasă a călugărilor, bu- 
curia cea sfântă a pustnicilor, stâlpul cel neclintit al răbdării, trâmbiţa cea netăcută 
a rugăciunii inimii, îngerească minte care ai înmulțit talantul încredinţat de Hristos, 
auzi-ne pe noi, nevrednicii, care suntem cuprinşi de tot felul de necazuri și de 
ispite, şi te roagă lui Dumnezeu să ne învrednicească, la vremea potrivită, de cerea- 
sca Sa Împărăţie, ca neîncetat, împreună cu îngerii, să cântăm Preasfintei Treimi: 
Aliluia! 


Apoi se zice iarăşi; 


Icosul 1 

De tânăr, te-ai arătat iubitor de viață călugărească, părinte Vasile. Ai lepădat cu 
îndrăzneală toată grija cea lumească şi cu dragoste ai pornit pe calea cea aspră a 
sihăstriei. Pentru aceea, cu smerenie și glas de bucurie, îţi cântăm: 

Bucură-te, floare bine mirositoare sădită în grădina vieţii sihăstreşti; 

Bucură-te, cel ce pururea vorbeşti cu lisus prin rugăciune; 

Bucură-te, că întru nevoinţe ţi-ai petrecut viaţa călugărească; 

Bucură-te, că îngerilor te-ai asemănat prin vieţuire pustnicească; 

Bucură-te, împreună locuitorule cu sfinţii care au bine plăcut lui Dumnezeu; 
Bucură-te, că din Munţii Buzăului ai făcut un Athos românesc; 

Bucură-te, mare iubitor şi trăitor al învățături Sfinţilor părinți; 

Bucură-te, că te-ai hrănit din dumnezeieștile Scripturi; 

Bucură-te, că întru tine numele lui lisus s-a prea mărit; 

Bucură-te, că pe ucenici i-ai învăţat smerita vieţuire; 

Bucură-te, cel ce pururea te rogi lui Dumnezeu pentru noi; 

Bucură-te, cuvioase Vasile, mare rugător al lui Hristos! 


Condacul 1 

Celui ce a fost vas curat al Duhului Sfânt, îndreptătorul călugărilor, înălțimea cea 
strălucită a smereniei, cumpăna cea dreaptă a înfrânării şi solitorul cel tare al rugă- 
ciunii inimii, cuviosului părinte Vasile, să-i aducem rugăciuni pentru izbăvirea 
noastră și să-i cântăm: Bucură-te, cuvioase Vasile, mare rugător al lui Hristos! 


Rugăciune către Sfântul cuvios Vasile de la Poiana Mărului 





Sfinte cuvioase părinte Vasile, alesule al lui Dumnezeu şi moştean al Împărăției 
Cerurilor, care împreună cu îngerii şi cu sfinții viețuiești, pe tine te rugăm cu 
lacrimi și cu umilință: izbăveşte-ne, prin sfintele tale rugăciuni, de mulțimea 
ispitelor şi a necazurilor, de poftele cele vătămătoare ale trupului și de gândurile 
cele rele care se abat asupra noastră. Fii rugătorul celor din mănăstiri, care, din 
iubire şi credință față de Domnul lisus Hristos, au lăsat toată grija cea lumească, 

pentru ca, împreună cu tine, să slujească mereu lui Dumnezeu în viața pustni- 
cească. Tu ești şi mijlocitor pentru cei din lume care cinstesc numele lui lisus Hri- 
stos şi Biserica cea una, sfântă, sobornicească şi apostolească. Către tine, cuvioase 
părinte, îndreptăm această smerită rugăciune, pe care să o duci înaintea Tatălui 
ceresc ca pe o tămâie cu bună mireasmă. Fă-ne să avem în minte şi în inimă 
rugăciunea lui lisus. Uneşte pe toţi creştinii în aceeași credință dreptmăritoare şi ne 
învredniceşte să dobândim fericirea Raiului, în veci. Amin! 


ȘI se face otpustul. 


Xp XP XP IP IP 3 E E 30 E 3 2 2 2 2 E 30 E IE 3 2 E 2 E E E XX 
Xp XP XP IP IP ID e e 30 IE 3 2 DP 2 E E 30 IE 30 3 De DE E IE IE E E XX 


Ar Dr De De Dr de De Dr Dr De De e Dr De dr De de De e de dr fr A A 


Dr Ar Ar dr Dr dr dr dr De dr dr dr Dr dr dr Dr Dr dr dr dr de dr dr fr A d 


Paraclisul Sfântului cuvios Vasile de la Poiana Mărului 





Rugăciunile începătoare 


[Preotul: face obişnuitul început, zicând: Binecuvântat este Dumnezeul nostru. 
Citeţul: Amin. Slavă Ție, Dumnezeul nostru, slavă Ţie! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Întru tine, părinte, cu osârdie, s-a mântuit cel după chip; că, luând cru- 
cea, ai urmat lui Hristos; şi, lucrând, ai învăţat să nu se uite la trup, că este trecător, 
ci să poarte grijă de suflet, de lucrul cel nemuritor. Pentru aceasta, şi cu îngerii 
împreună se bucură, cuvioase părinte Vasile, duhul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi ? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 
Cântarea 1 
Irmos: Pe Faraon, cel ce se purta în car, l-a cufundat toiagul lui "Moise, cel ce a 
făcut minuni oarecând, în chipul Crucii lovind şi despărțind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumnezeu”. 
Stih: Sfinte cuvioase părinte Vasile, roagă-te lui Dumnezeu pentru noi. 
Cu condeiul rugăciunii lui lisus ai scris fericite, pe tăbliţa inimii tale numele cel 
înfricoşător îngerilor înaintea căruia se pleacă tot genunchiul, al celor cereşti şi al 


celor pământeşti. 


Stih: Sfinte cuvioase părinte Vasile, roagă-te lui Dumnezeu pentru noi. 


Ar De Dr dr dr De Dr dr dr dr Dr dr dr dr Dr dr dr De de dr dr Ar A A 


Xp PP IP IP 5 E II II II 2 E E E E XXX 


De De de De Dr De De De De De De Ar Dr de De De de De Dr Dr De de de dr dr d 


Xp XP XP XP 3 IP E 2 E 30 E 3 2 2 2 2 E 30 E IE IE 2 E XX 


Cu osteneala rugăciunii neîncetate ţi-ai netezit cărările inimii şi le-ai făcut pur- 
tătoare de paşii cuvintelor dumnezeieşti, cu ale căror urme pecetluieşte şi cartea 
sufletelor celor ce te cinstesc pe tine cu evlavie, prea cuvioase părinte Vasile. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Nu înceta a aduce jertfă rugăciunii neîncetate pentru poporul binecredincios care 
aleargă la acoperământul milostivirii tale. 


Cântarea a III-a 


Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părinteşti şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, lubitorule 
de oameni. 


Stih: Sfinte cuvioase părinte Vasile, roagă-te lui Dumnezeu pentru noi. 

Schiturile şi mănăstirile povăţuite de tine pe cărările desăvârşirii şi astăzi saltă 
aducându-ţi cununa mulţumirii lor în cântări dumnezeiești ce veselesc şi auzul 
inimilor noastre. 

Stih: Sfinte cuvioase părinte Vasile, roagă-te lui Dumnezeu pentru noi. 

Intru adâncul Scripturilor coborând cu gând smerit ai luat de acolo dar de înţe- 
lepciune cu care ai adăpat sufletele cele însetate de Adevăr, povăţuindu-le spre 
adâncurile tainelor dumnezeieşti, cu care luminează şi mintea mea cea înţelenită în 
păcat. 

Slavă Tatălui şi Fiului şi Sfântului Duh. 

Arătând cântarea rânduită de Dumnezeu pentru pruncia minţii noastre şi pentru a 
ieşi din cămară lenevirii, ai povăţuit pe toți a alerga pe calea rugăciunii lui lisus 


pentru a ajunge la lumina nepătimirii, la care ajută-ne şi pe noi a ajunge. 


Şi acum şi pururea şi în vecii vecilor. Amin. 

Ridică-mă pe mine, cel căzut întru adâncul răutăţilor şi cu seminţele dumne- 
zeieştilor cuvinte lucrează pământul inimii mele ca să aducă rod însutit de gânduri 
îngereşti. 


Apoi aceste stihiri: 


Poarta rugăciunii inimii tuturor ai deschis, fericite părinte Vasile, iar Mântuitorul 
Hristos ţi-a deschis ţie porțile Raiului, ca să te veseleşti cu îngerii întru lumina 
neapropiată şi să te rogi şi pentru sufletele noastre. 


Maica Cuvântului, povăţuieşte-ne pe toți către limanul faptelor bune, ca să nu ne 
arătăm noi la judecata Fiului Tău săraci de orice virtute şi aruncaţi în adâncurile 
cele mai dedesubt. 


Sedealnă: Monahii îți culeg de pe pajiştea inimii flori de cântări, iar noi îţi împle- 
tim cununi de laude, rugându-te să mijloceşti pentru noi curățirea minţii de toată 
deşarta cugetare şi unirea cu lumina înţelepciunii lui Hristos. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mântuitorule, 
mântuieşte-mă! 

Stih: Sfinte cuvioase părinte Vasile, roagă-te lui Dumnezeu pentru noi. 

Arătat-ai că mintea trebuie să fugă din simţuri şi să se adăpostească în cămara 
inimii unde Hristos şade ca un Impărat aşteptând să dăruiască lumina cunoștinței 
Lui, de care lipsiţi fiind noi, te rugăm să ne soleşti iertare de la Impărat şi bogata sa 
milă. 

Stih: Sfinte cuvioase părinte Vasile, roagă-te lui Dumnezeu pentru noi. 


Sabie de foc fiind rugăciunea lui lisus, cu aceasta se taie mrejele gândurilor rele, pe 
care ajută-ne să le nimicim şi noi, cei ce te chemăm povăţuitor în rugăciune. 


Slavă Tatălui şi Fiului şi Sfântului Duh. 


Ar Dr De De Dr de De Dr Dr De De de Dr Dr Dr De de De e de dr fr A A 


Xp XP XP XP IE ID e e 30 IE 3 2 2 E E E 30 E 30 IE 2 DE DP E IE IE E E XX 


Die De de De Dr de De De De de De Ar Dr de De De dr De Dr Dr De de de dr dr d 


Xp XP XP IP IP IP E 2 E 30 E 3 2 2 2 2 E 30 30 IE IE 2 E E XX 


Pe mine, cel ce pururea mă lenevesc la rugăciune, mă înţelepţeşte părinte, cu dum- 
nezeieştile tale învățături ca să lepăd toată deşarta cugetare şi să mă unesc cu 
Hristos pe cărările rugăciunii inimi. 


Şi acum şi pururea şi în vecii vecilor. Amin. 


La limanul Luminii călăuzeşte-mă Preacurată, ca să mă izbăvesc eu de întunericul 
cel greu al păcatului şi să urmez steaua gândului smerit. 


Cântarea a V-a 

Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul 
patimilor; Cel ce ţi-ai plecat capul pe Cruce şi Te-ai trezit de bunăvoie, micşorând 
Hristoase, noaptea păcatului, Cel ce eşti lumina dreptăţii. 

Stih: Sfinte cuvioase părinte Vasile, roagă-te lui Dumnezeu pentru noi. 
Gândurile slavei deşarte ai biruit cu scutul rugăciunii lui lisus, ale cărei taine 
împărtăşindu-le şi ucenicilor tăi, ai adus lui Hristos ceată duhovnicească de monahi 
îmbunătăţiți. 

Stih: Sfinte cuvioase părinte Vasile, roagă-te lui Dumnezeu pentru noi. 

Mintea ţi-ai curățit de gândurile cele deşarte cu doctoria rugăciunii neîncetate, iar 
acum vindecă şi sufletul meu cel ţinut în lanţurile păcatului, ca să te cinstesc pe 
tine cu mulțumire. 

Slavă Tatălui şi Fiului şi Sfântului Duh. 

Cu aripile gândului smerit ai zburat către înălțimile cereşti şi te-ai odihnit de toată 
cugetarea pământească, făcându-te vrednic următor cetelor îngereşti, împreună cu 
care roagă-te pentru noi. 


Şi acum şi pururea şi în vecii vecilor. Amin. 


Ca Una ce străluceşti cu fecioria mai presus decât îngerii şi ai născut pe Cel ce a 
zidit pe îngeri, roagă-te să mi se dăruiască şi mie gânduri îngereşti. 


Cântarea a VI-a 


Ar Dr De De Dr de De Dr Dr De De e Dr Dr Dr De de De de de dr fr A A 


Xp XP XP IP IP Ie e E 30 IE 3 2 DP 2 E E 30 IE 30 IE De DP E IE IE E IE XX 


Die De de De Dr De De De De De De Dr Dr de De De dr De Dr Dr De de de dr dr d 


Xp XP XP IP IP IE E 2 e 30 E 3 2 2 2 2 e 30 E IE IE 2 E 2 E XX 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Ilona 
mă rog: Dumnezeule, din stricăciune scoate-mă. 


Stih: Sfinte cuvioase părinte Vasile, roagă-te lui Dumnezeu pentru noi. 


Arătând ascultarea drept temeli a oricărei zidiri duhovniceşti pe căile cele mai bune 
ai călăuzit pe ucenicii tăi, iar acum primeşte-ne şi pe noi sub acoperământul rugă- 
ciunii tale părinteşti. 


Stih: Sfinte cuvioase părinte Vasile, roagă-te lui Dumnezeu pentru noi. 


Deschide-mi uşa pocăinţei cu cheia rugăciunii tale, ca unul ce ai deschis cămă- 
rile inimii Soarelui dreptăţii şi încă de pe pământ te-ai îndulcit de darurile 
îngereşti. 


Slavă Tatălui şi Fiului şi Sfântului Duh. 


Părinte duhovnicesc marelui Paisie ai fost, sub aripile rugăciunii tale ajutându-l să 
sporească duhovniceşte, însă nu uita nici grija părintească faţă de noi, cei slabi şi 
neputincioşi. 


Şi acum şi pururea şi în vecii vecilor. Amin. 


Pe ramurile gândurilor smerite ale pustnicilor se odihnesc roadele laudelor dumne- 
zeieşti cu care ai fost împodobită Preafericită, de dreapta Celui Preaînalt, pe care 
roagă-L să ne mântuiască pe noi. 


Apoi aceste stihiri: 


Cu înfrânarea şi cu privegherea cea de toată vremea ai cumpărat daruri mai mare 
pe care le-ai înmulțit cu înţelepciune, făcându-te şi ucenicilor tăi icoană vie a 
desăvârşirii. 

Preacurată, care, prin cuvânt, negrăit ai născut pe Cuvântul în zilele cele mai de 


apoi, roagă-te Lui, ca una ce ai îndrăznire de Maică. 


Condacul: 
Ca un împărat ai stat pe tronul inimii 
cu gândul rugăciunii, 

Urmând în virtute marelui Vasile, 

ce s-a arătat gura Înţelepciunii, 

Căile nevoinţelor spre asemănare îngerească 
le-ai împlinit cu râvnă, 

ŞI tainele rugăciunii inimii ai împărtăşit, 
luând a Cuvântului cunună, 

Ca unul ce străluceşti în ceata monahilor 

ce au suit scara desăvârşirii, 

Roagă-te să aflăm şi noi 

calea cea dumnezeiască a rugăciunii. 


Prochimenul, glas 4: Cinstită este înaintea Domnului, moartea cuviosului Său. 
Stih: Fericit bărbatul cel ce se teme de Domnul... 


Evanghelia după Matei: 


Zis-a Domnul ucenicilor Săi: 

27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh. 


Pentru rugăciunile prea cuviosului Tău, Milostive, curăţeşte mulţimea greşelilor 
noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Apoi stihira glas 6 (forma glasului 2): 

Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Nu te depărta de sufletele noastre în ceasul necazurilor, ci cu grabnică rugăciunea 
ta scoate-ne din marea păcatului, luminând mintea noastră spre căutarea comorilor 
duhovniceşti. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalță fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci, 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemersătorului şi Botezătorului loan; ale Sfinţilor, mări- 
ților şi întru tot lăudaţilor apostoli; ale tuturor sfinților sfinţiţilor ierarhi; ale 
sfinților, măriţilor şi bunilor biruitori mucenici; ale prea cuvioşilor şi de Dumne- 
zeu purtătorilor părinţilor noştri, ale Sfinţilor (N), a căror pomenire o săvârşim, 
ale Sfântului ierarh Spiridon, ale Sfinţilor şi drepţilor dumnezeieşti părinţi loachim 
şi Ana şi pentru ale tuturor sfinţilor; rugămu-ne, Mult-milostive Doamne, auzi-ne 
pe noi păcătoşii, care ne rugăm ie, şi ne miluieşte pe noi.] 

[Strana: Doamne, miluieşte (de 12 ori).] 


Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 

Stih: Sfinte cuvioase părinte Vasile, roagă-te lui Dumnezeu pentru noi. 

Poiana Mărului se veseleşte de tine, cel ce în pustia lumii ai petrecut ca într-un Rai, 
având neîncetat înaintea ochilor sufletului icoana lui Hristos zugrăvită din cu- 


vintele rugăciunii. 


Stih: Sfinte cuvioase părinte Vasile, roagă-te lui Dumnezeu pentru noi. 

Arătând îndreptăţirea de sine unealtă a diavolului, în toată vremea te-ai osândit pe 
tine, ca să ai laudă de la Hristos în ceasul judecății; pe Acesta roagă-L să nu ne 
osândească pe noi, nevrednicil. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


In corabia rugăciunii ai călătorit către limanurile line ale mântuirii, înfruntând 
năvala valurilor ispitelor, de care păzeşte-ne pe noi, cei ce lesne alunecăm spre 
păcat. 

Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându- Te de voie pătimind, Cel ce eşti 
din fire nepătimitor. Pentru aceasta, Te rog Hristoase: Tămăduieşte ca un doctor 
patimile sufletului meu! 


Stih: Sfinte cuvioase părinte Vasile, roagă-te lui Dumnezeu pentru noi. 


Ca şi cu un fulger ivit pe cerul minţii tale ai spintecat toate gândurile ispitelor şi ai 
ajuns la Soarele dreptăţii, cu razele Căruia luminează şi sufletele noastre. 


Stih: Sfinte cuvioase părinte Vasile, roagă-te lui Dumnezeu pentru noi. 


Pe piatra credinţei întăreşte-mă părinte, ca unul ce pe Piatra vieţii ai avut-o întărire 
în toată vremea vieţii tale. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Stinge focul ispitelor ce mă necăjesc cu ploaia rugăciunii tale, ca unul ce te-ai ară- 
tat pe pământ ucenicilor nor luminos al înţelepciunii Cuvântului. 


Şi acum şi pururea şi în vecii vecilor. Amin. 


Povăţuieşte-mă pe cărările mântuirii, ca una ce ai îndrăznire de Maică către Stă- 
pânul şi poţi să ne îndreptezi pe noi către cele mai bune. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 


Stih: Sfinte cuvioase părinte Vasile, roagă-te lui Dumnezeu pentru noi. 


Carte a insuflărilor dumnezeieşti te-ai făcut, fiind acoperit de norul luminos al 
Duhului, de la care luminându-te cu înţelepciunea Cuvântului, ai povăţuit pe toți 
către dragostea Tatălui. 


Stih: Sfinte cuvioase părinte Vasile, roagă-te lui Dumnezeu pentru noi. 


Viscolul patimilor mele îl alungă cu lumina rugăciunii tale şi întăreşte-mă pe piatra 
Adevărului, ca să mă izbăvesc de alunecarea în cursele vrăjmaşului. 


Slavă Tatălui şi Fiului şi Sfântului Duh. 


Ca o făclie a rugăciunii stând înaintea tronului Celui Preaînalt, cere ca să se mistuie 
în focul gândurilor smerite patimile noastre cele rele şi să aflăm lumina înţe- 
lepciunii Treimii. 


Şi acum şi pururea şi în vecii vecilor. Amin. 


Fă-ne pe noi vrednici darurilor Cuvântului, Născătoare de Dumnezeu, căci poţi 
toate câte le şi voieşti prin îndrăzneala cea mai presus de a îngerilor. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8, podobie: "Ceea ce eşti mai cinstită...". 


Bucură-te, floare dumnezeiească a sihăstriei, care cu miresmele rugăciunii întru 
adierile Duhului ai veselit pustiile inimilor însetate de Cuvântul, luminat povăţuitor 
al călugărilor şi carte veşnic purtătoare a tainelor unirii cu Hristos prin neîncetata 
rugăciune a inimii. 

Scoate-mă din tulburarea patimilor mele, ca unul ce întru liniştea rugăciunii te-ai 
odihnit, nimicind toate cursele vrăjmaşilor şi arătându-le ca pe nişte firave pânze 
de păianjen. 


Cetele călugărilor saltă şi se veselesc la prăznuirea ta, căci eşti cu adevărat podoabă 
a Buzăului şi Vrancei, cu razele rugăciunilor tale luminând pe toți şi îndreptându-i 
către Răsăritul cel de sus. 


Cuvioase părinte, tainele rugăciunii curate tuturor ai descoperit, mijlocind tu- 
turor intrarea în cămara Mirelui Ceresc, înaintea Căruia stând acum, cere-l să 
ne lumineze pe noi cu gândurile pocăinţei. 


Indreptătorule al călugărilor, roagă-te cu stăruinţă ca să se întărească mănăstirile 
întru lucrarea cea duhovnicească spre a aduce jertfă bineprimită a rugăciunii în 
toată vremea spre mântuirea lumii. 


Vasule prea sfințit al mirului înţelepciunii, cuvioase Vasile, cu picăturile rugă- 
ciunii tale bine inmiresmează şi mintea mea cea cuprinsă de mirosul cel greu al 
păcatelor lumeşti. 


Cetele puterilor netrupeşti, cu Botezătorul, cu apostolii lui Hristos, cu Sfântul 
cuvios Vasile de la Poiana Mărului şi cu Născătoarea de Dumnezeu Maria, 
faceţi rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4: 


Podobie: Degrab ne întâmpină pe noi mai înainte până ce nu ne robim, când 
vrăjmaşii Te hulesc pe Tine şi ne îngrozesc pe noi, Hristoase Dumnezeul nostru. 
Pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor creştini, pentru rugăciunile Născă-toarei de Dumnezeu, Unule, 
Iubitorule de oameni. 


Nume împărătesc având, ai stat întru smerenie desăvârşită înaintea Împăratului 
tuturor aducând jertfa cea bineînmiresmată a rugăciunii, prin care din robia pati- 
milor ai scos pe cei căzuţi din cinstea de împărați peste toată cugetarea lumească. 


Apoi cântăm această stihiră glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni!, 


Vreme în care ne închinăm icoanei Sfântului: Roagă-te ca să ne întărim noi pe 
piatra rugăciunii lui lisus şi să biruim pe vrăjmaşii nevăzuţi care în toată vremea 
caută să ne depărteze mintea de amintirea Celui ce poate a sfărâma toate cursele 
ispitelor şi a ne duce pe noi în pământul mântuirii. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 

Imnografie 


DA SILs€ 
DE Is4 POIANA MĂRVISYI 





Troparul Sfântului Vasile de la Poiana Mărului, glasul al 8-lea: Învăţătorule al 
dreptei cinstiri de Dumnezeu, povăţuitorule al călugărilor, propovăduitorule al 
harului, dascălul rugăciunii minţii celei cu trezvie lucrate, părinte cuvioase Vasile, 
roagă pururea pe Hristos Dumnezeu să mântuiască sufletele noastre. 


Condacul Sfântului Vasile de la Poiana Mărului, glasul al 8-lea: Pe minunatul 
călăuzitor al monahilor, pe învățătorul rugăciunii cel prea încercat şi pe omul cel 
ceresc, pe pământescul înger, pe povăţuitorul duhovnicesc cel mult vestit, să-l cin- 
stim cu bucurie şi să-i cântăm: Bucură-te, Sfinte părinte Vasile, propovăduitorule 
al harului! 


Icosul Sfântului Vasile de la Poiana Mărului: Graiul omenesc cum va putea să 
cuprindă cereasca lucrare sau limba de lut cum va izbuti să aducă laudă vrednică 
celui ce este înger în trup, lui Vasile cel ce poartă nume întocmai cu dumnezeiasca 
răsplătire primită? Dar, chemând în ajutor mijlocirea celui spre care se îndreaptă 
cântarea, cutezăm a-l vesti tuturor pe acesta, ca pe un învăţător iscusit al rugăciunii 
lucrate de minte în inimă. Acesta pe toţi dreptslăvitorii 1-a povăţuit ca să cheme, 
fără încetare, cu evlavie multă, mila lui Hristos spre noi, păcătoşii. Deci, cunoscând 
puterea acestei minunate şi tainice lucrări, cu bucurie, să strigăm purtătorului de 
Duh învăţător de obşte: Bucură-te, Sfinte părinte Vasile, propovăduitorule al haru- 
lui! 


Ar De Dr dr dr Dr Dr dr dr dr De dr dr dr Dr dr dr De de dr dr Ar A A 


Xp PP PP IP IP 3 E II II II 2 E E E E XXX 


Sr Ar Ar dr Dr dr dr Dr Dr dr dr dr Dr dr dr Dr De dr dr Dr de dr dr fr A d 


XP PPP E 3 IP IP 3 3 II II E II 2 E E E XX 


Cuviosul Vasile ieroschimonahul, stareţul Schitului Poiana Mărului (3 1767) 





a. Viaţa 


Cuviosul ieroschimonah Vasile a fost părintele duhovnicesc al stareţului Paisie de 
la Neamţ şi unul din cei mai vestiți dascăli şi lucrători ai rugăciunii lui lisus din 
secolul XVIII. EI era, după tradiție, din părțile Poltavei şi s-a născut spre sfârşitul 
secolului XVII. 


Luând din tinereţe crucea lui Hristos, s-a făcut schimonah în Schitul Dălhăuţi- 
Focşani, prin anii 1705-1706, unde s-a nevoit ca sihastru cu mare osârdie şi frică 
de Dumnezeu. Aici a deprins adâncul Sfintei Scripturi şi a citit multe scrieri ale 
Sfinților Părinți. Apoi, cu darul lui Hristos, a ajuns mare lucrător al sfintei 
rugăciuni şi sfetnic duhovnicesc al părinților din obşte. 


Primind hirotonia în preot, în anul 1715 ajunge egumen al Mănăstirii Dălhăuţi şi 
vestit povăţuitor de suflete, încât numele lui se făcuse cunoscut peste tot, până la 
domnul Țării Româneşti, Constantin Mavrocordat. Timp de 20 de ani, cât a fost 
stareţ la Dălhăuţi, cuviosul Vasile adună în jurul său o obşte de peste 40 de 
călugări sihaştri, pe care îi deprinde cu ascultarea, smerenia, tăcerea şi lucrarea cea 
de taină a rugăciunii lui lisus. Astfel, stareţul Vasile face din obştea sa o adevărată 
şcoală duhovnicească de trăire isihastă, după învăţătura Sfinţilor Părinţi, renumită 

în Ţara Românească. Ucenicii săi, munteni, moldoveni, ardeleni şi ruşi, trăiau în 
desăvârşită dragoste şi bună rânduială. Apoi, nemaiîncăpând la Dălhăuţi, se 
stabilesc, o parte, la Schiturile din jur: Trestieni, Ciolanu, Cârnu, Răteşti, Rogoz, 
Bonţăşti, Valea Neagră (Vrancea) şi altele. 


Prin anii 1730-1733, stareţul Vasile reînnoieşte Schitul Poiana Mărului şi se mută 
aici cu 12 ucenici. Ca stareţ la Poiana Mărului, cuviosul Vasile conduce duhov- 
niceşte toate schiturile din Munţii Buzăului, pe care le cercetează regulat, fie 
personal, fie prin scrisori. Unul din ucenicii săi a fost şi cuviosul Paisie, pe care îl 
primeşte în Schitul Trestieni pentru câţiva ani, iar în anul 1750 îl călugăreşte în 
Muntele Athos. 


Rânduiala stareţului Vasile era aceasta: trăirea în desăvârşită armonie, citirea 
zilnică a Sfintei Scripturi şi a Sfinţilor Părinţi, practicarea rugăciunii lui lisus, 
păzirea curată a minţii, mâncarea o dată pe zi şi împărtăşirea săptămânală. 


Ca dascăl al rugăciunii, marele stareţ a scris şi câteva „Cuvinte" despre paza minţii, 
despre rugăciune şi creştere duhovnicească, care sunt scurte introduceri la scrierile 
filocalice ale Sfinților Nil de Sorska, Filotei, Isihie şi Grigorie Sinaitul. Cuvintele 
sale introductive sunt adevărate pagini de filocalie şi călăuză spre Hristos prin 
sfânta rugăciune. 


Ajungând la măsura marilor sihaştri, cuviosul Vasile şi-a dat sufletul în mâinile 
Domnului în anul 1767, lăsând în urmă numeroşi ucenici. 


b. Fapte şi cuvinte de învăţătură 


1. Cuviosul Vasile de la Poiana Mărului a fost nu numai ctitorul unei mari sihăstrii 
româneşti, renumită chiar peste hotarele ţării, ci şi părintele duhovnicesc al altor 
unsprezece schituri şi mănăstiri din judeţele Vrancea şi Buzău, pe care le 
organizează personal după rânduiala isihastă fixată de el şi le populează cu 
numeroşi ucenici formaţi de el. Preluând mişcarea isihastă de la Schitul Pocrov 
iniţiată de cuviosul episcop Pahomie al Romanului ( 1726), fericitul stareţ Vasile 
era foarte iscusit în viaţa de rugăciune, în cunoaşterea Sfintei Scripturi şi a Sfinților 
Părinţi filocalici. Punând accent mai ales pe ascultare, pe lectură şi rugăciune în 
mănăstirile şi sihăstriile din centrul ţării noastre, reuşeşte să creeze un adevărat 
curent de înnoire duhovnicească îa monahismul românesc la mijlocul secolului 
XVIII. Acest mare curent, al doilea ca mărime după cel din secolul XV, inițiat de 
Sfinții Nicodim de la Tismana ( 1406), Leontie de la Rădăuţi şi Daniil Sihastrul, 
va fi desăvârşit şi răspândit în toate ţările ortodoxe la sfârşitul secolului XVIII şi 

începutul celui următor, prin marii stareţi Paisie de la Neamţ ( 1794), Gheorghe 
de la Cernica ( 1806) şi Sfântul Calinic de la Cernica (f 1868). 


2. Datorită aşezării ţării noastre la răscrucea dintre Peninsula Balcanică ortodoxă, 
în care strălucea Muntele Athos, şi Rusia ortodoxă, cu avântul ei isihast, cuviosul 
Vasile de la Poiana Mărului a găsit aici locul cel mai potrivit pentru o viaţă 
monahală înnoită, atât prin rugăciune, cât şi printr-o trăire duhovnicească 
împărătească. Acest iscusit dascăl al rugăciunii a reuşit să îmbine atât de armonios 
în sihăstriile din ţinutul Buzăului şi Vrancei asprimea ascetică a vieţii călugărești 
din Sinai şi Athos, cu experienţa mistică a monahismului slav şi cu tradiția isihastă 
de sihăstrie din sutele de schituri şi mănăstiri, în care monahismul românesc, atât 
de măsurat şi aşezat, îşi ducea viaţa duhovnicească fără întrerupere încă din secolul 
IV. Astfel, starețul Vasile reînnoieşte viaţa monahală din schituri şi sihăstrii prin 
îmbinarea acestor trei experienţe: greacă, rusă şi română; iar marii stareţi Paisie de 
la Neamţ şi Gheorghe de la Cernica, urmaţi de Sfântul Calinic, vor reînnoi viaţa 
duhovnicească din marile lavre şi chinovii românești. 


3. Reînnoirea vieţii monahale de la Poiana Mărului şi din celelalte schituri din 
Vrancea şi Buzău s-a început şi desăvârşit printr-o profundă viaţă de rugăciune, 
supravegheată permanent aproape o jumătate de secol, de către marele stareţ 
Vasile. EI cerea ucenicilor săi să practice neîncetat rugăciunea inimii, chiar înainte 
de despătimire, să trăiască în desăvârşită dragoste şi ascultare, să iubească tăcerea, 
smerenia, postul şi sărăcia celor materiale. Toate acestea, împreună cu stricta 
respectare a slujbelor bisericeşti la care luau parte toți călugării, au contribuit cel 
mai mult la curentul monahal înnoitor care a odrăslit în Schitul Poiana Mărului. 


4. Despre rugăciunea inimii astfel învăţa cuviosul Vasile de la Poiana Mărului: 

5. Repetând învăţăturile Sfântului Grigorie Sinaitul, aşa îşi învăţa ucenicii cuviosul 
Vasile de la Poiana Mărului: - Cântarea noastră se cade să fie înge-rească, după 
cum ne este şi vieţuirea, iar nu trupească. Căci cântarea cu glas şi cu strigare a 
fost dată pentru lenevirea şi nepriceperea noastră, ca să ne ridice la rugăciunea 
cea adevărată din inimă. 


6. În continuare adăuga cuviosul Vasile, citând pe marele sinait: » Nu-i este cu 
putinţă celui ce se luptă în acest fel, adică cu rugăciune citită, din afară, să 
dobândească cândva pace duhovnicească sau să ia cununile biruinţei. Căci unul 
ca acesta este asemenea celui ce luptă noaptea, care aude glasurile duşmanilor şi 
primeşte răni de la ei, dar nu poate vedea limpede cine sunt ei, de unde vin sau 
cum lovesc şi pentru ce, căci întunericul îi orbeşte mintea. Cel ce se luptă astfel, 
cu rugăciunea exterioară, nu va putea scăpa Să fie nu zdrobit de cei de alt neam. 
Osteneala o suportă, dar de plată este păgubit. 


7. lar pentru curățirea minţii de gânduri şi coborârea ei în inimă în vremea 
rugăciunii, aşa învăţa cuviosul Vasile: - Dacă simţurile din afară nu pot opri 
mintea de la gânduri, trebuie ca mintea să fugă din simţuri, în vremea 
rugăciunii, în cămara inimii şi să stea acolo surdă şi mută la toate gândurile. 
Căci, precum Sabia cea cu două tăişuri, ori în ce parte o vei întoarce, taie cu 
ascuţişul ei cele ce se nimeresc în preajma ei, tot aşa lucrează şi rugăciunea lui 
Iisus, ca o sabie, uneori fiind întoarsă spre gândurile cele rele şi spre patimi, iar 
alteori spre păcat, spre aducerea aminte de moarte şi de muncile cele veşnice. 


8. Arătând valoarea atât de mare a rugăciunii din inimă, faţă de cea citită şi cântată, 
spunea stareţul Vasile şi aceasta: - De va voi cineva, fără această rugăciune din 
inimă, numai cu rugăciunea rostită şi cântată şi cu simţurile şi împotrivirea cea 
din afară să surpe atacurile vrăjmaşilor şi să se împotrivească oricărei patimi 
sau gând viclean, acela va fi biruit degrabă şi de multe ori de vicleanul diavol, 
făcându-l să se aplece spre slava deşartă şi spre neatenţie, socotindu-se păstor şi 
învăţător al oilor celor cuvântătoare. 


9. lar despre importanţa rugăciunii şi a cântărilor din biserică şi cum trebuie să fie 
făcute ele, aşa învăţa cuviosul Vasile pe ucenicii săi: - Să nu socoreşti, 
binecredinciosule cititor, că, luându-ne pe noi Sfinţii Părinţi, de la multa cântare 
din afară şi poruncindu-ne să ne deprindem cu lucrarea, adică cu rugăciunea 
minţii, nesocotesc psalmii şi canoanele. Să nu fie aceasta. Căci acestea sunt date 
de Duhul Sfânt Bisericii lui Hristos, întru care se săvârşeşte toată lucrarea de 
sfințire prin hirotonie şi toată taina iconomiei lui Dumnezeu-Cuvântul, până la a 
doua venire a Lui, în care se cuprinde şi învierea noastră. Că nu este ceva 

omenesc în rânduiala bisericească, ci toate sunt ale darului lui Dumnezeu, 
neprimind nici un adaos de la vrednicia noastră şi nici o împuţinare pentru 
păcatele noastre. 


10. Cugetând la cuvintele Sfântului apostol Pavel: Voiesc a zice cinci cuvinte cu 
mintea mea, decât zeci de mii cu limba (| Cor. 14, 10), Cuviosul stareţ Vasile 
învăţa pe ucenici că mai mare folos avem rostind la rugăciune câteva cuvinte cu 
atenţia minţii şi simţirea inimii, decât mii de cuvinte numai cu limba, fără atenţie şi 
simţire. Astfel, marele dascăl al rugăciunii învăţa, zicând: - Se cade mai întâi a ne 
deprinde mintea şi inima cu cinci cuvinte de acest fel, zicând din adâncul inimii: 
„Doamne, lisuse Hristoase, Fiul lui Dumnezeu, miluieşte-mă”. După ce ne vom 
curăţi mintea cu această rugăciune, se cuvine a ne urca la cântarea 
înțelegătoare, adică la cântarea şi rugăciunea din biserică, deoarece oricare 
începător, şi încă pătimaş, poate săvârşi cu înţelegere această rugăciune întru 
păzirea inimii. lar cântarea bisericească nicidecum nu o poate face, până nu-şi 
va curăţi mai întâi mintea cu această rugăciune. Sfântul Simeon, arhiepiscopul 
Salonicului, având acelaşi duh şi dar, porunceşte arhiereilor, preoților, 
călugărilor şi tuturor mirenilor, Sfătuindu-i Să zică şi să unească cu răsuflarea 
în toată vremea şi în tot ceasul această sfinţită rugăciune. EI zice împreună cu 
Apostolul Pavel: „Nu este altă armă mai tare nici în cer, nici pe pământ, ca 
numele lui lisus Hristos". 


1]. Zacea iarăşi: - Cel ce vieţuieşte drept şi fără prihană, ferindu-se de plăcerea 
sa şi de înălțarea minţii, de s-ar ridica toate taberele diavoleşti asupra lui şi mii 
de ispite, va rămâne nevătămat, spun Părinţii. Dar cel ce umblă după rânduiala 
proprie şi după sfatul său, adică în neascultare şi în voile sale, acela cade în 
înşelăciune. Căci sunt două pricini ale înşelăciunii, adică ale căderii din 
rugăciunea cea curată a inimii: lucrarea faptelor bune după voie proprie, adică 
fără ascultare şi sfătuire, şi a doua este înălțarea minţii, adică mândria 
cugetului, care este împotriva smeritei cugetări. 


12. Cuviosul Vasile, într-un glas cu toți Sfinţii Părinţi, spune că din trei pricini 
unii din călugări şi din creştini părăsesc lucrarea cea sfinţită a rugăciunii inimii. 
Unii din ei „lasă această lucrare numai Sfinţilor bărbaţi fără patimă, socotind că 
numai acelora li se potriveşte, nu şi celor pătimaşi”. A doua pricină a părăsirii 
rugăciunii inimii este „împuţinarea aproape totală a învăţătorilor la acest fel de 
vieţuire”; iar a treia pricină este „înşelăciunea care se iveşte în această lucrare”, 
adică ispita mândriei şi a voii proprii. Or, pentru împuţținarea patimilor la 
călugării începători, este nevoie de atenţia minţii şi paza inimii, adică de 
rugăciunea minţii. lar dacă lipsesc dascălii rugăciunii, „avem scrierile sfinţilor 

ca învăţător”. Cât pentru piedicile de care se tem unii, ei se fac sieşi piedică, 
„căci nu trebuie să te fereşti să mergi în pădure din teama de lup. Pentru că 
numai de Dumnezeu trebuie să te temi, să fugi din frică sau să te lepezi de EI”. 


13. Cât pentru importanţa postului la deprinderea rugăciunii inimii, stareţul Vasile 
de la Poiana Mărului aduce în mijloc cuvântul Sfântului Vasile cel mare, care 
zice: „Înfrânarea se rânduieşte potrivit puterii trupeşti a fiecăruia”. Apoi 
adaugă: - Cu adevărat şi de aceasta se cuvine să se ţină seama, ca nu cumva, 
zdrobind cu înfrânarea cea peste măsură puterea trupească, să se facă trupul 
sleit şi neputincios spre sporirea duhovnicească. Pentru că, de ar fi fost bine să 
Slăbim cu trupurile şi să zăcem abia vii, negreşit, aşa ne-ar fi făcut Domnul de la 
început. Dar de vreme ce ne-a făcut aşa cum ne-a făcut, greşesc cei ce nu păzesc 
precum este ceea ce a fost făcut. Pentru aceea zice Sfântul Maxim: „Dă trupului 
cele după putere şi întoarce toată nevoinţa ta spre lucrarea minţii”. Iar Sfântul 
Diadoh zice: „Postul are laudă în sine, dar nu la Dumnezeu”. Deci, nu se cade 
nevoitorilor binecredincioşi a se trufi pentru el, ci să vadă ţinta cugetării noastre 
în credinţa în Dumnezeu. 


14. Cuviosul Vasile de la Poiana Mărului spunea ucenicilor că viaţa monahală are 
trei căi: viaţa de obşte, vieţuirea în doi sau trei, numită şi cale de mijloc sau 
împărătească, având toate în comun, iar a treia este pustnicia, cea mai înaltă, pe 
care o duc numai cei sfinţi şi desăvârşiți, după ce mai întâi au parcurs primele două 
căi. Dar unii monahi, zicea el, îşi aleg şi o altă cale, în afară de orice ascultare şi 
binecuvântare. Aceştia îşi fac chilia unde vor şi trăiesc singuri, îngrijindu-se mai 
mult de cele ale trupului. - Schimnicia înainte de vreme, zice Cuviosul Vasile, 
este pricină de mândrie şi iubire de sine; pe când trăirea împreună cu alții îţi 
descoperă slăbiciunile, te apără de ispite şi te poate curăţi zilnic, prin harul lui 
Hristos, lucrând din dragoste pentru Domnul. 


15. lar pentru citirea Sfintei Scripturi, învăţa cuviosul: - Ja aminte la citirea 
Scripturilor şi, de nu vei fi om, te vei face om, că citirea Scripturilor este 
tămăduire cu mult meşteşug şi mântuitoare. Însă, mare întărire este a nu greşi 
înțelegerea citirii Scripturilor şi mare Surpare şi prăpastie adâncă este 
neînţelegerea Scripturilor. De aceea trebuie să cunoaştem şi scrierile Sfinţilor 
Părinţi şi ale altor nevoitori care ne ajută pe calea mântuirii. 


Scrisoare către prea cuviosul şi duhovnicescul meu fiu întru Hristos, 
ieroschimonahul kir Alexie 

„Aşteptând cu mare dor întoarcerea ta, ca iarăşi să ne vedem cu bucurie faţă către 
față, îţi trimit ţie, prea iubitul meu fiu şi prieten, îmbrăţişarea mea călduroasă şi îţi 
amintesc de înţelegerea şi legământul nostru de a vieţui în pacea Domnului: De 
veţi ierta oamenilor greşelile lor şi Tatăl vostru cel ceresc vă va ierta greşelile 
voastre, iar de nu veţi ierta oamenilor greşelile lor, nici Tatăl vostru nu vă va ierta 
greşelile voastre şi Cele ce voiţi să vă facă vouă oamenii, faceţi şi voi lor 
asemenea. (Matei 6, 14-15; Luca 6, 31). 


Eu, o, prietene, fiind om neputincios, când greşesc faţă de cineva, voiesc ca acela 
să mă ierte. De asemenea, mă silesc, chiar dacă inima mea se împotriveşte să iert şi 
eu fratelui meu greşelile lui față de mine. Până când însă? Nu de şapte ori, zice 
Domnul, ci de şaptezeci de ori câte şapte, dacă ne va greşi şi-i va părea rău, să-i 
iertăm lui. Aceasta este pravila şi dreptarul nostru, pe care dacă le-am păzi, nimeni 
nu ne-ar strica dragostea dintre noi şi împreună-vieţuirea noastră. 


Dar adesea, înclinarea noastră de a ne acoperi greşelile şi a ne dezvinovăţi - pe care 
cineva a numit-o unealtă a diavolului - nu ne lasă să ne luăm asupră-ne vinovăția, 
cum ne este porunca, ci ne îndeamnă să o punem în sarcina fratelui nostru, iar pe 
noi să ne socotim nevinovaţi, ceea ce vădit este o minciună. rarele este vinovat că 
m-a Supărat, iar eu am păcătuit că nu am răbdat. Amândoi am greşit în faţa 
poruncilor lui Hristos şi totuşi aruncăm vina unul asupra celuilalt, ca şi Adam 
asupra Evei şi Eva asupra şarpelui. Şi astfel ne pierdem sufletele şi ne osândim ca 
şi aceia, numai pentru că umblăm a ne dezvinovăţi, şi nu pentru păcat, căci nu este 
în lumea aceasta om fără păcat, chiar de ar fi sfânt şi de ar vieţui numai o zi pe 
pământ. Deci este lucru lămurit că nu numai pentru păcate vom fi osândiţi, toţi cei 
care ne împotrivim poruncilor lui Hristos, ci şi pentru aceea că vrem să ne 
ascundem vinovăția. 


Să zic că mă loveşte cineva peste obraz, iar eu, nevoind să sufăr una ca aceasta, 
arunc toată răspunderea asupra lui, care neîndoielnic are partea lui de vină, şi-l 
înfățişez ca pe un defăimător al poruncilor lui Hristos, iar pe mine însumi nu mă 
învinuiesc de nerăbdare. Se înţelege că atât cel care m-a lovit trebuie să fie judecat, 
cât şi eu, care n-am avut destulă răbdare, trebuie să mă pocăiesc şi să iau asupra-mi 
vina de a fi călcat porunca răbdării. De aceea şi Bogoslovul spunea: „Dacă zicem 
că păcat nu avem, ne amăgim pe noi înşine şi adevărul nu este întru noi”. lar dacă 
vrem, 0, prietene, ca adevărul să se sălăşluiască întru noi, atunci să fugim de 
apucătura de a ne dezvinovăţi şi să ne însuşim greşelile, şi atunci adevărul se va 
arăta pe faţă, de la sine sau prin uşile pocăinţei. Descoperirea de la sine a 
adevărului stă în voia Domnului, iar aflarea lui pe calea pocăinţei atârnă de slabele 
noastre puteri omeneşti. Din acestea, dar, se poate vedea că lupta noastră nu este 

împotriva trupului şi a sângelui, ci asupra duhurilor întunericului, a începătoriilor şi 
a stăpâniilor de sub cer! (Efeseni 6, 12). 


Vină dar la noi, vino grabnic, prietene, precum ni te-ai făgăduit, ca să ne fu 
împreună-nevoitor şi împreună-luptător împotriva duhurilor răutății de sub cer, cu 
care nu se poate duce lupta, chiar de s-ar cobor? Raiul pe pământ, decât în chipul 
acesta. Bunăoară să ne suim amândoi într-o luntre şi să pornim cu ea, ca şi cum am 
avea o trebuinţă oarecare, în sus pe apa Niprului până la Kiev. Câtă vreme vom 
împinge cu lopeţile, luntrea noastră va înainta în susul apei, iar dacă încetăm 
vâslitul, atunci fără să ne mai ostenim noi, apa de la sine ne va duce la vale până la 
Oceacov sau până la Kinburn. Aceasta o spun ca să înţelegi că toate suişurile 
duhovniceşti se câştigă cu anevoie şi cu sudoare multă. Câtă vreme omul se 
nevoieşte şi veghează, el urcă, ca şi luntrea în susul apei. lar când vrea să se mai 
odihnească şi încetează truda, el îndată coboară la vale, ca şi luntrea mânată de 
apele Niprului până în Crimeea, căci, slăbindu-ne puterile, patimile şi ispitele 
lucrează atunci în voie. 


Aceasta este calea cea îngustă, care duce la mântuire, şi calea cea largă, care duce 
la pierzanie, cum zice Domnul. Cel ce rabdă necazul şi supărarea, săvârşeşte în 
sufletul său mare nevoinţă şi trudă, ca şi cel care vâsleşte luntrea împotriva 
cursului apei. Pe când omul care se mânie şi ţine minte răul şi mai ales dacă şi 
caută să se dezvinovăţească, acela îşi slăbeşte şi îşi seacă puterile sufleteşti, încât 
ispitele pătrund în sufletul lui fără nici o greutate şi-i duc mintea spre tot felul de 
plăceri şi patimi, precum şi apa duce luntrea spre Oceacov şi Crimeea. Aşa se 
întâmplă cu oricine se lasă cuprins de poftele şi desfătările trupeşti şi de patimi. De 
aceea zice apostolul că trupul se luptă asupra duhului, iar duhul asupra trupului. Cu 
alte cuvinte, dacă trupul nostru lasă vâslele şi vrea să adoarmă în luntre, atunci apa 
de la sine îl duce, împreună cu luntrea, la vale spre ţinutul tătarilor, pe când duhul 
sau cugetul curat îndeamnă şi sileşte trupul să vâslească şi să împingă din răsputeri 
luntrea la deal împotriva apei, până la Kiev. 


Urmând această pildă, vino la noi, o, prietene şi prea iubite fiule, şi te urcă cu noi 
în luntre sau mai bine zis în corabia noastră şi, luând în mâini lopeţile, vâsleşte 
împreună cu noi, ca să mânăm corabia în susul apei şi să nu o scăpăm la vale, spre 
lucrarea poftelor şi a patimilor. lar dacă din pricina slăbiciunii noastre nu vom 
putea neîntrerupt, zi şi noapte, să înaintăm cu corabia, atunci măcar să nu o lăsăm 
dusă de apă la vale şi să o ţinem pe loc cu ajutorul ancorei, adică cu împotrivirea 
noastră faţă de lucrarea patimilor. În acest chip odihnindu-ne puţin, iarăşi vom lua 
lopeţile şi vom mâna corabia la deal, adică luptând împotriva poftelor şi 
înclinărilor noastre rele. 


Ar Dr De De De de De dr Dr De De De Dr Dr Dr De de De e de dr fr A A 


Xp XP XP IP IE ID e e 30 IE 3 2 DE 2 E E 30 30 30 IE De DP E IE IE E E XX 


De De de De Dr Dr De De De De De Dr Dr de De De de De Dr Dr De de de dr dr d 


Ține-te dar, o, prietene, de făgăduinţa dată la plecarea ta, că de nu vei putea afla, la 
vreun schit sau pe lângă părintele Paisie, viaţa pe care o doreşti, apoi - cu cuvintele 
tale ai spus: „atunci îmi voi smeri gândurile mele şi mă voi întoarce înapoi”. 


Scumpul meu fiu duhovnicesc, ieroschimonah Kir Alexie! Până când vei fi purtat 
de gândurile tale, ca un al doilea Moise, legănat de valurile apelor, în coşul său de 
trestie? Porneşte-te la drum şi drumul te va aduce la braţele maicii tale, care te-a 
născut duhovniceşte, precum şi pe acel prunc 1-a adus fiica faraonului, maicii sale 
ca să-l crească. 


Fii sănătos în Domnul şi te roagă pentru mine păcătosul”. 
Vasile, stareţul de la Poiana Mărului, 1766. 

Pr. Gabriel Cocora - Sfântul cuvios Vasile de la Poiana Mărului - Viaţa şi 
nevoinţele 


[3 anime 
GHIULE LE 
TINE ÎNSUȚI 
IN TOATA 
VREMEA! 





Părintele Vasile ieroschimonahul, mare trăitor al monahismului românesc din 
secolul al XVIII-lea, s-a născut în anul 1692. După ce „a vieţuit din tinereţe cu 
dumnezeiască râvnă în pustietăți cu mari râvnitori spre viaţa cea monahicească”, 
cum mărturiseşte ucenicul său, stareţul Paisie (1722-1794) de la Neamţu (Viaţa şi 
nevoinţele fericitului Paisie, stareţul sfintelor mănăstiri Neamţul şi Secul, date 
acum pe slovă nouă şi grai îndreptat de Gheorghe Racoveanu, Râmnicu-Vâlcea, 
1934, p. 26.), s-a statornicit, în anul 1713, împreună cu alți părinți călugări, în 
schitul Dălhăuţi, pe care l-a condus, ca stareţ, douăzeci de ani (Această dată reiese 
din actul din 13 mai 1780, al Ecaterinei Văcărescu, urmaşa ctitorilor, la Arh. St. 
Buc, Mitropolia Bucureşti, pach. 333, doc. 1.). 


Dar schitul acesta de la marginea "Țării Româneşti, deşi era aşezat în pădure, avea 
în jur sate şi în apropiere târgul Focşanilor. Astfel s-a dovedit el neprielnic pentru o 
desăvârşită linişte; de aceea, cuviosul Vasile s-a hotărât să temeluiască el însuşi un 
schit cât mai departe de aşezări omeneşti. Şi, cercetând munţii, a găsit loc de 
vieţuire sihăstrească la Poiana Mărului, pe atunci în ţinutul Buzăului, iar acum în 
judeţul Vrancea. Aici, în 1733, cu ajutorul material al domnitorului Constantin 
Mavrocordat, ieroschimonahul Vasile ridică o biserică de lemn, cu hramul Naşterii 
Maicii Domnului, şi chilii, apoi se mută acolo cu alți monahi, schitul Dălhăuţi 

rămânând tot sub ascultarea sa duhovnicească (Pr. Horia Constantinescu şi Pr. 
Gabriel Cocora, Poiana Mărului, în „Glasul Bisericii”, XXIII (1964), nr. 5-6, p. 
466-500.). 


Preacuviosul Părinte Vasile era cunoscut şi prețuit, în mod deosebit, pentru trăirea 
vieţii sihăstreşti şi pentru învăţăturile sale de suflet mântuitoare, neabătute de la 
dreapta învăţătură ortodoxă. Ca urmare a acestei cinstiri, schitul său era 
stavropighie, adică era condus de el fără nici un amestec al episcopilor Buzăului, 
fiind sub directa îndrumare a mitropolitului Ţării Româneşti, iar acesta putea 
interveni numai atunci când s-ar fi ivit vreo abatere de la dreapta-credință 
(Hrisovul lui C. Ipsilante, din 23 aprilie 1803, în „Îngerul” (Buzău), XVI (1944), 
nr. 7-12, p. 34.). 


Aşezat „într-un loc pustiu şi pe un munte înalt, la văgăuni de stânci” (Hrisoavele 
domneşti de mile prevedeau, anual, danii de 12 cojoace, 12 bucăţi aba neagră şi 12 
perechi cizme („Îngerul”, citat mai sus). În 1767, Starețul Vasile reînființează 
schitul Ciolanu, tot cu 12 călugări (|. lorlaşcu, Ştiri noi asupra mănăstirii Ciolanu 
(Buzău), Buzău, 1936, p. 32).), cum arăta, cu exagerare, o jalbă a soborului, schitul 
a fost la început o sihăstrie cu 12 membri, care trăiau după rânduiala Sfântului 
Vasile cel mare şi cea a Sfântului Munte, cu viaţă de obşte pilduitoare, încît 
cronicarul Chiriac Râmniceanu nota că aici este „obşte minunată” (Scrierea 
ieroschimonahului arhimandrit Chiriac Romniceanu, în „Biserica Ortodoxă 
Română”, XII (1889), p. 32.). O însemnare de la Muntele Athos, subliniind buna 
organizare a vieţii călugăreşti de aici, care avea o puternică, înrâurire şi asupra 
altor schituri (Schitul Poiana Mărului, a avut influenţă directă asupra următoarelor 
aşezări monahale: Dălhăuţi, Bonţeşti, Trăisteni, Pometul Borşatanului, Rogozu, 
Coteşti şi Valea Neagră, din judeţul Vrancea, iar în judeţul Buzău: Răteşti, 
Ciolanu, Cârnu şi Găvanu (să se vadă, pe larg, articolul citat la nr. 3, Poiana 
Mărului, p. 483-488).), adeverea că „al doilea munte sfânt se găseşte la Poiana 
Mărului, în România” (Toma Dobre, Poiana Mărului, în „Muguri,” (Buzău), IV 
(1925), nr. 1-2, p. 34.). Această valoroasă însemnare nu surprinde, pentru că între 
aceste două centre monahale există o strânsă legătură, întreținută prin vizite 
reciproce. Însuşi Părintele Vasile mergând deseori acolo, unde avea duhovnic, 
ultima dată, în anul 1756, când l-a tuns în cinul monahal pe fratele Platon, 
cunoscutul stareţ Paisie de la Neamţu, de mai târziu (Prot. Serghie Cetvericov, 
Paisie, stareţul mănăstirii Neamţului. Traducere de episcopul Nicodim, Tipografia 
mănăstirii Neamţu, 1933, p. 128.). Înalta viaţă duhovnicească ce se trăia la Poiana 
Mărului era atât de cunoscută, încît şi domnitorul Constantin Ipsilanti, într-un 
hrisov din 23 aprilie 1803, ţinea să sublinieze că: „într-acest sfânt schit locuiesc 
părinţii sihaştri ce petrec o viaţă îngerească şi mai presus de lume, cari neîncetat 

sunt rugători către Dumnezeu pentru toţi pravoslavnicii creştini...”. Pentru o mai 
bună rânduială a vieţii de obşte, stareţul Vasile, amintea un urmaş al său la stăreție, 
dăduse canoane „ca să fie urmate pentru buna rânduială a părinţilor care trăiesc în 
acest schit, ceea ce s-a păstrat şi se păstrează până azi, fără vreo schimbare din 
partea ucenicilor lui câți ne aflăm aici în viaţă, dintre care unul (este) şi prea 
cuviosul Paisie, stareţul de la mănăstirea Neamţu” (Pr. Horia Constantinescu şi Pr. 
Gabriel Cocora, art. cit., p. 479.). 


Și pentru ca nu cumva viaţa de înaltă curăție sufletească şi de aspră înfrânare să fie 
întinată, unul din aceste canoane oprea intrarea femeilor în schit, iar altul nu 
îngăduia ca obştea să mănânce carne, ci numai brânză şi lapte, sâmbăta şi 
duminica, iar în restul zilelor, post (Arh. St. Buzău, Poiana Mărului, pach. 1, pe 
anul 1863, f. 101.). Ca urmare firească a acestei oprelişti, obştea nu creştea vite, 
hrana fiindu-i asigurată de oameni scutiți prin hrisov domnesc (Constantin 
Ipsilante, în hrisovul său din 23 aprilie 1803, prevede şi «liude (oameni) treizeci şi 
nouă scutiți cu care să se ajutoreze şi să se chivernisească părinţii sihaştri la 
trebuinţele ce au: adică unii să dea grâu, nuci, mălai, porumb, alţii brânză şi urdă, 
alții pescari să aducă peşte pentru hrana părinţilor... că acest schit se află la loc de 
munte, părinții călugări ce lăcuesc într-însul la multă stenahorie şi lipsă; fiind loc 
strâmptorat de nu pot a se hrăni...” („Îngerul”, XVI (1944), nr. 7-12, p. 34). 


Convingerea că monahii nu trebuie să mănânce carne si-a arătat-o stareţul Vasile 
într-o scriere intitulată: Întrebătoare răspunsuri adunate din Sfânta Scriptură pentru 
depărtarea de bucatele ceale oprite făgăduinţei călugărești cei de bună voie. Aceste 
învățături s-au răspândit în lumea monahală, în manuscris, până în 1818, când, cu 
blagoslovenia mitropolitului Veniamin Costache, s-au tipărit în mănăstirea 
Neamţu. Unii, afirmă el în înainte-cuvântare la această scriere, susțineau că n-ar fi 
păcat, nici călcare de făgăduință ca monahii să mănânce carne, deoarece „cu lege 
sau cu pravilă nu este hotărât”. Pentru lămurirea acestei nedumeriri, adaugă el, a 
cercetat pe Patriarhul Silvestru al Antiohiei, care, în 1749, „se afla la Bucureşti, de 
față fund şi domnitorul Constantin Nicolae Mavrocordat”, şi acesta i-a dat 
blagoslovenie „ca să grăiesc şi să scriu împotriva celor ce învaţă ca să mănânce 
carne călugării”. „De aici, motivează el mai departe, luând cu pricină şi începătură, 
am îndrăznit, măcar deşi lipsit sunt de toată îndrăzneala cea către Dumnezeu, a 
aduce din Sfintele Scripturi şi de la învățătorii Bisericii şi din tipicurile 
mănăstirilor celor mari pe care Sfinţita Sobornicească Biserică le primeşte şi le 
ține, cum că nicicum nu se cade acum călugărilor, căutând la cei vechi, să mănânce 
carne”. 

Adânc cunoscător al Bibliei şi al învățăturilor Sfinților Părinţi, cuviosul Vasile a 
dat îndrumări şi pentru felul cum sihaştrii trebuie să ţină postul, pentru că, motiva 
el într-o scriere (Cuvânt-înainte sau înainte-călătorie celor ce vor să cetească 
această carte a Sfântului Grigorie Sinaitul şi să nu greşească înţelegerea ce iaste 
într-însa, la Pr. Dr. Paul Mihail, Schitul Poiana Mărului, un centru ortodox 
cărturăresc, Spiritualitate şi istorie la întorsura Carpaţilor, vol. I, Buzău, 1983, p. 
382-383), un post nechibzuit şi peste măsură ţinut, nu pentru înfrânare, ci ca o 
virtute, este rodul mândriei. De aceea, arată el, "înfrânarea şi postul sunt începutul 
şi povăţuirea a toată calea vieţii călugăreşti”. Şi, mai departe (Cuvânt-înainte sau 
călăuză celor ce vor voi să citească această carte a Sfântului Grigorie Sinaitul şi să 
nu greşească în privinţa a ceea ce este în ea, în Filocalia sfintelor nevoinţe ale 
desăvârşirii, vol. VIII. Traducere, introducere şi note de Pr. Prof. Dr. Dumitru 
Stăniloae, Bucureşti, 1979, p. 603.), arătând el că trebuie postit cu înfrânare, zice: 
„împărtăşirea de bucate fără de păcat şi potrivit cu voia lui Dumnezeu se poate afla 
în trei stări ale sufletului: în înfrânare, în îndestulare şi în săturare. Înfrânare 
înseamnă a fi încă flămând când te scoli de la masă, îndestulare înseamnă a nu fi 
nici flămând, nici îngreunat; săturare, a se îngreuna puţintel”. Şi după ce dă alte 
folositoare îndrumări de felul cum trebuie ţinut postul, Părintele Vasile 
accentuează că „mai vârtos şi mai multă vătămare aduce postul cel fără măsură 
decât dezlegarea” (Starețul Vasilie de la Poiana Mărului: Închipuire cum se cade să 
ne îndreptăm prin pocăinţă..., transcriere de C. Barbu, în „Mitropolia Oltenier”, 
XXVIII (1976), nr. 3-4, p. 237). 


Starețul Vasile, care a fost schimnic, având o bogată experienţă a trăirii monahale, 
a îndrumat pe vieţuitorii împreună cu el şi pe alţii să nu alunece pe căi greşite în 
viaţa sihăstrească. Viaţa monahală - spunea el - are trei căi: prima, obştea; a doua, 
vieţuirea în doi sau trei fraţi, numită calea de mijloc sau împărătească, având totul 
în comun şi supunere unii faţă de alţii; a treia, cea mai înaltă, pustnicia, pe care o 
trăiesc numai cei desăvârşiti şi sfinţi, după ce s-au nevoit, pe celelalte două căi. Pe 
lângă aceste modalități de viaţă recomandate de Sfinţii Părinţi, zicea el, unii 
monahi îşi alege o alta: fiecare îşi face chilie unde vrea, trăieşte singuratic, 
îngrijindu-se de cele ale trupului. Aceştia însă, deşi la prima vedere ar părea că 
trăiesc după regula pustnicească, îşi primejduiesc mântuirea, pentru că şi-au ales, 
din început, acest fel de viaţă, la care se ajunge numai după ce ai trăit viaţa de 
obşte şi cea de mijloc, unde te-ai curăţit de orice patimă şi ţi-ai topit voia în viaţa 
obştii. Schimnicia înainte de vreme, mai zicea el, este pricină de mândrie şi iubire 
de sine, pe când trăirea laolaltă cu alţii îți descoperă slăbiciunile, te apără de ispită 
şi te poate curăţi zilnic, prin harul lui Hristos, lucrând din dragoste pentru Domnul. 

Pentru ca învăţătura aceasta să aibă şi mai mare putere de convingere, Cuviosul 
Vasile, care cunoscuse mulţi ani necazurile şi strâmtorarea pustiei, aduce în 
sprijinul îndemnurilor exprimate propria-i viață: „Eu mi-aduc aminte de când 
trăiam în pustie că mă mâniam tare şi pe un lemn cam era prea gros sau prea 
subțire pentru lucru, şi pe toporul rău, care nu tăia bine crengile, şi pe cremenea 
care, când eram grăbit, nu da repede scântei, din care pricină, scos din fire, 
blestemam nu numai făptura neînsuflețită ci şi pe diavol”. Şi tot din bogata sa 
experienţă, Părintele Vasile mai amintea această constatare: „Fu am cunoscut 
oameni care petreceau în tăcere, ca pasărea în cușcă, şi care de întristare şi ciudă 
cârteau împotriva lor înşişi, ca şi cum s-ar fi aflat lângă ei unul care i-ar fi amărât” 
(Prot. Serghie Cetvericov, ibidem, p. 130-133.). 


Prea cuviosul schimnic Vasile era şi un adânc cunoscător al Cuvântului lui 
Dumnezeu, îndemânând mereu pe fraţii întru sihăstrie să fie şi ei la fel. Deci, zicea 
el, „ia aminte la citirea Scripturilor şi, de nu vei fi om, te vei face om, că citirea 
Scripturilor este tămăduire meşteşugitoare şi mântuitoare”, dar în acelaşi timp 
„mare întărire este a nu greşi înţelegerea citirii Scripturilor, iar mare surpare şi 
prăpastie adâncă este neînţelegerea Scripturilor”. 


Dar pentru un doritor de viață îmbunătățită nu este de ajuns numai Sfânta 
Scriptură, cuprinsă mai ales în Psaltire, Apostol şi Evanghelie, ci acesta trebuie să 
cunoască şi scrierile Sfinţilor Părinţi şi ale altor nevoitori întru viaţa duhovnicească 
aleasă. Pentru a dovedi acest folos, scria prea cuviosul: „zic unii (...) ce ne trebuie 
atâtea Scripturi multe, au nu este nouă destul Psaltirea şi Sfințita Evanghelie şi 
Apostolul, care sunt începutul şi sfârşitul a toată Scriptura şi învăţătura; nimenea 
nu poate să zică, o, fraţilor, cum că nu sunt acestea izvor a toată Scriptura, însă de 
vreme ce acestea le-au numit Sfinţi Părinţi un postav întreg, apoi cum poate fiecare 
ce nu va şti meşteşugul croitoriei să croiască şi să coasă haină; şi să nu-mi zici 
pentru Psaltire şi pentru Sfințita Evanghelie şi pentru Apostol, ci de vei citi şi toate 
cărțile învățăturilor, iar pentru sfintele scripturi ale Părinților care învaţă pentru 
viaţa cea în taină nu vei griji nimic, nu vei şti (nimic) pentru lucrarea cea în taină a 
chiliei şi pentru viaţa cea duhovnicească călugărească şi cea dinlăuntrul inimii...” 
(„Mitropolia Olteniei”, nr. citat, p. 238.). 


Starețul Vasile nu s-a mulţumit numai să îndemne la citirea scrierilor unor mari 
îndrumători ai vieţii duhovniceşti ci, pentru a le avea fraţii întru îmbunătățire, el le 
şi răspândea, în copii, atât prin nevoinţa lui, cât mai ales a unor vieţuitori din 
schitul Poiana Mărului, înzestrați cu darul scrisului frumos. Acest aşezământ 
devenise atunci o mare şi cunoscută vatră de înaltă spiritualitate ortodoxă (Pr. Dr. 
Paul Mihail, ibidem, p. 380.), Starețul Vasile fiind definit de N. Iorga „un mare 

predicator al culturii” (Istoria literaturii române în sec. XVIII, Bucureşti, 1901, p. 
391.). El a răspândit scrierile unor mari nevoitori întru desăvârşire, precum: Sfinţii 
Isaac Sirul şi loan Scărarul, Grigorie Sinaitul, Isihie al Ierusalimului şi Filotei 
Sinaitul. Aceste scrieri conţineau învățături despre Rugăciunea lui lisus sau 
Rugăciunea minţii. La unele din acestea, cuviosul a alcătuit înainte-cuvântări, prin 
care dădea îndrumări pentru înţelegerea şi practicarea ei fără greş, fiind atunci cel 
mai iscusit cunoscător şi trăitor al amintitelor metode de îmbunătăţire 
duhovnicească (Scrierile cunoscute ale Stareţului Vasile se împart în: 1, Înainte- 
cuvântări la operele lui Grigorie Sinaitul, Filotei Sinaitul, Nil de la Sorsca, Isihie al 
Ierusalimului. 2. Adaosuri la opera lui Nil de la Sorsca. 3. Scrieri păstrate în copii. 
Până acum, opera sa este identificată în 58 de manuscrise. (Vezi Pr. Dr. Paul 
Mihail, op. cit., passim.) În una din aceste prefețe (Închipuire cum să cade ... să ne 
îndreptăm prin pocăință, p. 239-240) el precizează: „De vreme ce cu neînţelegerea 
sau cu uitarea, sau fără voie sau de nevoie, sau din neputinţă trupească în fiecare zi 
vrând şi nevrând greşim, după cum zice Apostolul Pavel, nu ceea ce voiesc fac, ci 
ceea ce nu voiesc. Deci noi, întru aceste feluri de păcate ce sunt de iertare, greşim 
fără de iertare”. De multe ori ni se pare, continuă el, că aceste păcate sunt iertate şi 
nu ne pocăirn, adică nu ne pare rău, şi adesea facem vinovaţi de ele pe alţii. „Vina 
păcatului s-o punem pe noi înşine şi să cerem iertare de faţă, înaintea oamenilor, 
iar înaintea lui Dumnezeu să cerem iertare cu mintea şi în taină, că într-alt chip nu 
se iartă aceste păcate, măcar şi de se par că sunt de iertat”. Iertarea să se ceară în 
minte, zicând: „Doamne, lisuse Hristoase, Fiul lui Dumnezeu, miluieşte-mă pe 
mine, păcătosul”. Cu această simplă rugăciune - subliniază el - toată pravila se 
săvârşeşte, după chipul văduvei din Evanghelie, care striga către judecător, ziua şi 
noaptea, cerând răsplată de la pârâşul său. 


„După acest chip şi aşezământ, îndemna cuviosul, se cade şi nouă să cântăm 
dimpreună la o adunare cu toate cele şapte laude ce s-au zis mai sus, iar în cealaltă 
vreme să ne învăţăm întru rugăciunea cea cu mintea, întru care se cade să ne 
învăţăm ori de vom fi în chilie, sau pe cale, sau şezând, sau culcându-ne, sau 
oriunde vom fi, ca să nu fie mintea noastră deşartă de aducerea-aminte de 
Dumnezeu”. Ca să întărească această practică, nu numai pentru sihaştri ci şi pentru 
cei din viaţa de obşte, Starețul Vasile argumentează că „această sfinţită rugăciune 
cu mintea, a lui lisus sau lucrarea inimii n-au ieşit numai dintr-un unghiu, nici de la 
oarecari Mici şi proşti călugări, ci, luând început din zilele apostolilor, au strălucit, 
prin înger în trup, în vremea marelui Pahomie”. 


Pentru o şi mai mare convingere a cititorului, el aduce şi acest temei: „Şi să ştii şi 
aceasta că nu numai în pustie sau în singurătatea sihăstrească au fost învăţători şi 
cei mai mulți săvârşitori ai acestei sfinţite lucrări. Ci mai mult în lavrele cele mari 


Ar Dr De De De de De Dr De De De e Dr Dr dr De De De e de dr fr A A 


Xp XP XP IP 3 IE e e 30 IE 3 2 2 E E E 30 30 30 3 De DP E IE IE E IE XX 


De De de De Dr De De De De de De Dr Dr de De De de De Dr Dr De de de dr dr d 


Xp XP XP XP 3 IE E E 30 E 3 2 2 2 27 E 30 E IE IE 2 E 2 E E XX 


care se aflau în mijlocul oraşelor. E de mirare cum sfinţitul Patriarh Fotie, fund 
ridicat la patriarhie din dregătoria boierească şi nefiind călugăr, s-a deprins cu 
această treaptă, adică cu această lucrare a minţii. Şi atâta a sporit, încât faţa lui 
strălucea ca a lui Moise, din darul Sfântului Duh ce se afla într-însul, zice Simeon 
tesaloniceanul. El mărturiseşte că acela a alcătuit şi o carte despre această lucrare a 
minţii, cu toată înţelepciunea filozofică. Mai zice că şi Sfinții Patriarhi ai 
Constantinopolei, loan Gură de Aur şi Ignatie şi Calist, au scris cărți despre această 
lucrare. Oare nu-ţi ajung acestea, o, iubitorule de Hristos cititor, ca lepădând toată 
îndoiala să începi să te deprinzi cu luarea-aminte a minţii? De vei zice: „nu sunt în 
viaţă singuratică”, ce folos vei avea? Doar Sfântul Patriarh Calist s-a deprins cu 
lucrarea minţii în lavra cea mare a Athosului, slujind la bucătărie. lar de te 
îndoieşti pe motiv că nu eşti în pustie adâncă, a doua pildă a atenției inimii îţi este 
Sfântul episcop Fotie” (Filocalia, vol. VIII, p. 593-594.). 


Cunoscând acestea, Părintele nostru Vasile arăta că părerea celor care socotesc că 
lucrarea minţii e potrivită numai oamenilor desăvârşiţi, care au ajuns la curățirea de 
patimi şi la sfinţenie, este neîntemeiată. Cei ce socotesc aşa îşi mărginesc 
rugăciunea numai la rostirea psalmilor, troparelor şi canoanelor, neînţelegând că ea 
a fost rânduită de Sfinții Părinţi ca vremelnică, în vederea neputinței şi prunciei 
minţii noastre, şi cu scopul ca noi, desăvârşindu-ne treptat-treptat, să ne ridicăm la 
înălțimea minţii lucrătoare şi nici într-un caz să nu ne oprim numai la rugăciunea 
din afară (Prot. Serghie Cetvericov, ibidem, p. 207.). 


Spre deosebire de alţii, stareţul Vasile, dând întâietate Rugăciunii lui lisus şi apoi 
cântării, ţine să sublinieze însemnătatea Bisericii, în care primim harul, cu ajutorul 
căruia dezvoltăm viaţa noastră în Hristos: „Dar să nu socoteşti, binecredinciosule 
cititor, că luându-ne pe noi Sfinții Părinți de la multa cântare din afară şi 
poruncindu-ne să ne deprindem cu lucrarea minţii, nesocotesc psalmii şi canoanele. 
Să nu fie aceasta. Căci acestea sunt date de Duhul Sfânt Sfintei Biserici, între care 
se săvârşeşte toată lucrarea de sfințire prin hirotonie şi toată taina iconomiei lui 
Dumnezeu-Cuvântul până la a doua venire a Lui, în care se cuprinde şi învierea 
noastră. Şi nu este ceva omenesc în rânduiala bisericească, ci toate sunt ale darului 
lui Dumnezeu, neprimind nici un adaos de la vrednicia noastră şi nici o împuţinare 
pentru păcatele noastre” (Filocalia, vol. VIII, p. 592). 


Faima lui de îmbunătăţit şi iscusit îndrumător al unei înalte trăiri duhovniceşti 
(Părintele Profesor Dr. Dumitru Stăniloae, mare cunoscător al scrierilor filocalice 
româneşti, afirmă că Părintele Vasile era „celebru pentru viaţa sa duhovnicească” 
şi că Paisie a venit la noi, „poate şi atras de faima sau chemarea lui Vasile” 
(Filocalia, cit., p. 88.)) s-a răspândit în toată Ortodoxia. Ca nu cumva, fără voia lui, 

în aceste învățături să se strecoare vreo greşeală, în anul 1749, a avut loc la 
Bucureşti un sobor care le-a cercetat. Dar să-l lăsăm să istorisească pe Paisie de la 
Neamţu, în scrisoarea către stareţul Atanasie de la Sfântul Munte: „Pentru stareţul 
meu, Părintele Vasile, îţi vestesc ţie că acest om (...) mărturisit este că şi trei 
patriarhi: al Alexandriei, şi de Antiohia, şi al Ierusalimului, cu mulţi arhierei 
întâmplându-se în Bucureşti şi auzind de dânsul, l-au chemat în Bucureşti. Şi 
soborniceşte de dânsul întrebând şi socotind, l-au întrebat pe dânsul mult pentru 
credința sfântă şi pentru învăţătura cu care învaţă pe fraţii cei ce viețuiesc cu 
dânsul şi pe cei ce vin către dânsul şi l-au aflat fără prihană şi neclătit în credinţa 
pravoslavnică şi învăţătura lui au socotit că de la sine nimic nu grăieşte. Şi au văzut 
pe dânsul că după puterea Sfintei Scripturi învaţă, urmând întru toate învăţăturii 
sfintelor bisericeşti învățături şi după a prea cuvioşilor părinți şi întru nimic n-au 
aflat într-însul prihană. Şi foarte s-au bucurat Preasfințiţii Patriarhi şi l-au 
blagoslovit pe dânsul şi au mărturisit pentru dânsul înaintea a tot soborul, ca 
nimeni pentru învăţătura lui să se îndoiască” (Dr. Antim Anghelescu, episcop al 
Buzăului, Scrisorile unor monahi..., Ed. Sfintei Episcopii a Buzăului, 1947, p. 66- 
67.). 


Și tot Starețul Paisie, care l-a cunoscut prea bine pe cuviosul Vasile, mai socotea că 
„acest bărbat plăcut lui Dumnezeu îi covârşea, neasemănat, pe toți părinții din 
vremea lui în înţelegerea dumnezeieştii Scripturi şi în învăţătura de Dumnezeu 
purtătorilor Părinţi şi în ştiinţa cea desăvârşită a Sfintei Biserici a Răsăritului, a 
sfintelor pravile şi a dreptei lor tâlcuiri, după Zonara şi Teodor Balsamon şi în alte 
înţelegeri” (Viaţa şi nevoinţele fericitului Paisie..., Râmnicu-Vâlcea, 1935, p. 26). 


Şi devenise cuviosul schimnic Vasile atât de îmbunătăţit şi de cunoscut, încît era 
luat ca element de comparaţie pentru alți părinţi din vremea lui, care mergeau pe 
aceeaşi cale. Se spune despre viaţa starețului Mihail de la Trăisteni, din Țara 
Românească, schit aflat atunci sub ascultarea sa duhovnicească, de unde se văd şi 
alte însuşiri ale sale: „că acest bărbat într-atâta sporise întru smerită cugetare şi 
dragoste şi întru înţelegere duhovnicească şi darul descoperirii tainelor întru 
dumnezeiască Scriptură de la Dumnezeu luate, încât era asemenea Stareţului 
Vasile, că s-a ostenit a fi râvnitor în toate ostenelele şi nevoinţele lui. Pentru 
aceasta, cu puţin de nu chiar asemenea acestuia, strălucea şi el în toate darurile 
Duhului” (|bidem, p. 31.). 


Calea vieţii lui fiind rugăciunea neîncetată până în clipa morţii şi petrecând viaţă 
sihăstrească întru curăție, în post şi în alte înfrânări, cuviosul Părintele nostru 
Vasile s-a mutat către Domnul, în cereştile locaşuri, la 25 aprilie 1767 (Potrivit 

însemnării de pe manuscrisul slavo-român 397 de la Biblioteca Academiei R.S.R.) 
la Pr. dr. Paul Mihail, op. cit., p. 363.). 


Rămăşiţele sale pământeşti odihnesc, neştiute de noi, la Poiana Mărului, din 
judeţul Vrancea, dar el a rămas în amintirea urmaşilor şi a tuturor monahilor ca 
„sfânt stareţ” sau „bărbat sfânt”. 


(Sursa: Patriarhia Bisericii Ortodoxe Române, Sfinţi români şi apărători ai 
Legii strămoşeşti, E.I.B.M.B.O.R., Bucureşti, 1987, p. 422-431, cuviosul Vasile 
de la Poiana Mărului) 

Sfântul cuvios Vasile de la Poiana Mărului - drumul spre sfinţenie 





lubitor de Dumnezeu încă din tinerețe, Sfântul Vasile a ajuns stareţ pe când nu 
împlinise nici 30 de ani, învățându-şi ucenii rugăciunea inimii. De numele său se 
leagă, astfel, existenţa isihasmului românesc. 


Născut în secolul al XVII-lea în localitatea Poltava, din Ucraina, a ajuns în Ţara 
Românească pe vremea mitropolitului Antim Ivireanul. Însoţit de mai mulţi 
călugări şi de ucenicul său, ieroschimonahul Mihail, a vieţuit vreme de 20 ani în 
obștea Mănăstirii Dălhăuţi, de lângă Focşani. Numit preot şi stareţ la nici 30 de ani, 
a deprins cu rugăciunea inimii o întreagă obşte de peste 40 de călugări, dezvoltând 
o şcoală de rugăciune isihastă. 


In cele din urmă, după ce a înființat mănăstiri în Buzău şi Vrancea, s-a stabilit la 
Poiana Mărului. Cunoscător al scrierilor patristice şi bun traducător, Sfântul Vasile 
a lăsat moştenire şi lucrarea numită Cuvinte, despre paza minții. 

Părinte duhovnicesc al Sfântului Paisie de la Neamţ, Sfântul Vasile a trecut la cele 
veşnice la vârsta de 75 de ani. 

Arhid. Ştefan Sfarghie - Sinaxar - Sfântul apostol şi evanghelist Marcu; 
Sfântul cuvios Vasile de la Poiana Mărului 





Sfântul apostol şi evanghelist Marcu era iudeu din Ierusalim şi a fost unul din cei 
70 de ucenici ai Domnului şi nepotul apostolului Barnaba. 


La început, a fost ucenic al Sfântului Pavel şi pentru o vreme a luat parte la prima 
călătorie de propovăduire a Evangheliei în Cipru şi Asia Mică. Mai târziu, a fost 
fiu duhovnicesc şi însoțitor al Sfântului apostol Petru la Roma. 


Tradiția ne spune că acolo, romanii creştini, ascultând predica Sfântului apostol 
Petru, i-au cerut Sfântului Marcu să le scrie o Evanghelie, cu predica apostolului. 
Astfel, Evanghelia scrisă de Sfântul Marcu este de fapt punerea în scris a propo- 
văduirii Sfântului apostol Petru. 


Tot ca ucenic al Sfântului Petru, fericitul Marcu a întemeiat şi Biserica din 
Agquileea (Italia) şi pe cea din Alexandria Egiptului, el fiind cel dintâi episcop şi 
binevestitor al lui Hristos în Egipt, în Libia şi Pentapole. 


Sfântul evanghelist Marcu a suferit moarte mucenicească în Alexandria Egiptului 
în timpul lui Nero (54-68). 

= e 2 
Tot astăzi pomenim şi pe Sfântul cuvios Vasile de la Poiana Mărului. EI s-a născut 
în anul 1692 în părțile Rusiei şi a îmbrăţişat viaţa monahală de tânăr. 

Făcându-se prigoană în ţara sa împotriva creştinilor, a plecat în Țara Românească 
şi s-a aşezat la Mănăstirea Dălhăuţi, unde s-a nevoit 20 de ani. Apoi, s-a retras cu 
12 ucenici de-ai săi la Schitul Poiana Mărului, în Munţii Buzăului. 


Sfântul cuvios Vasile a fost duhovnicul Sfântului Paisie de la Neamţ, pe care la şi 
tuns în monahism în anul 1750, pe când se aflau în Muntele Athos. 


Sfântul Vasile a alcătuit şi câteva scrieri folositoare pentru cei ce doresc să citească 
şi să înţeleagă corect scrierile Sfinților Părinţi. 


S-a mutat în pace la Domnul, în anul 1767. 

lulian Dumitraşcu - Calendar Ortodox - Sfântul apostol şi evanghelist Marcu; 
+) Sfântul cuvios Vasile de la Poiana Mărului 

Sfantul apostol şi evanghelist Marcu a fost fiu al Mariei din Ierusalim. El i-a însoţit 
pe Sfântul apostol Pavel şi pe Barnaba, vărul său, în prima călătorie misionară, iar 
după ce a mers cu Barnaba în Cipru, l-a însoţit din nou pe Sfântul apostol Pavel la 
Roma. 


Acolo s-a întâlnit cu Sfântul apostol Petru şi după predica lui va scrie Evanghelia 
care îi poartă numele. 

După tradiţie, Sfântul Marcu a înființat Biserica din Alexandria, unde a fost numit A 
Jr episcop. x 
de pd 
A. Se crede că a murit martir în timpul sărbătorilor de Paşti, fiind scos din catacomba A 
== d SI A A Sa, . . pe Ai . >; 
ai în care săvârşea Sfânta Liturghie, legat cu funii și târât prin oraş. aj 
Pr Pr 
î A i ; =: Ă A 
Îr Sfântul Vasile de la Poiana Mărului Pr 
) ) 
Aj Sfântul Vasile de la Poiana Mărului, iscusitul dascăl al rugăciunii, a reuşit să îm- aj 
Did bine, în sihăstriile din ţinutul Buzăului și Vrancei, asprimea ascetică a vieţii călu- d 
— ăreşti din Sinai şi Athos cu experiența mistică a monahismului slav şi cu tradiția ) 
FR a pi Pa Ș | d 
A isihastă de sihăstrie din sutele de schituri și mănăstiri românești. ic 

A făcut din obștea sa o adevărată şcoală duhovnicească de trăire isihastă. Denu- 
mirea „de la Poiana Mărului” se datorează schitului înfiinţat, prin 1730-1733, 
împreună cu alți 12 ucenici în Poiana Mărului, în Munţii Buzăului. 


Sfântul cuvios Vasile s-a născut în anul 1692 în localitatea Poltava din Ucraina. A 
petrecut mai mulți ani din tinereţea sa în aspre nevoinţe în sihăstriile din Rusia, 
apoi în Munţii Moşenski, în apropierea Kievului. Vine în Țara Românească, foarte 
probabil pe vremea lui Constantin Brâncoveanu și a mitropolitului Antim Ivireanu, 
când viața bisericească şi culturală a Ţării Româneşti era în apogeu şi se stabileşte 
la Mănăstirea Dălhăuţi. 


Timp de 20 de ani, cât a fost stareț la Dălhăuţi, cuviosul Vasile a strâns în jurul său 
o obște de peste 40 de călugări sihaştri. 


Cuviosul Vasile şi-a dat sufletul în mâinile Domnului în anul 1767, lăsând în urmă 
numeroși ucenici. 


Datorită vieţii sfinte, Sfântul Sinod al Bisericii Ortodoxe Române, în ședința sa din 
4-5 martie 2003, a hotărât ca stareţul de la Poiana Mărului să fie trecut în ceata 
cuvioşilor părinți purtători de Dumnezeu şi să fie cinstit la data de 25 aprilie, zi în 
care a trecut la Domnul. 

Arhimandrit Ioanichie Bălan - Patericul românesc 









PATERICUL 
ROMÂNESC 





PATERICUL ROMANESC V 





Cuviosul schimonah Proterie, de la Schitul Trestieni din Buzău (c. 1750) 


Acest cuvios şi îmbunătăţit sihastru era din Ucraina, din ţinutul Poltavei, oraşul 
Reşetilovschi, iar în lume fusese cu meşteşugul argintar. Deci, lepădându-se de 
lume şi de cele din lume, a venit în Moldova prin anul 1720 şi s-a făcut mare 
sihastru la Schitul Trestieni (Râmnicu-Sărat), urmând cuviosului Vasile de la 
Poiana Mărului, care îi era povăţuitor şi părinte duhovnicesc. 


Deci, s-a făcut monah iscusit şi petrecea la linişte, după voia lui Dumnezeu, între 
părinții Schitului Trestieni, în Țara Românească, şi, lucrând linguri foarte 
frumoase, le dăruia cu mare dragoste călugărilor străini, pe care îi odihnea şi îi 
ospăta. ŞI din multa lui milostivire ce o avea către toată zidirea lui Dumnezeu, pe 
multe feluri de păsări ce zboară în văzduh le hrănea la vremea potrivită. lar fiindcă 
de acum învăţaseră obiceiul, în fiecare zi se aduna mulţime mare de păsări, 
aşteptând vremea rânduită. Şi când venea vremea aceea, el deschidea fereastra 
chiliei sale şi zburau păsările în chilia lui fără de frică şi umblau prin chilie 

adunându-şi ceea ce li se dădea şi prindea el dintr-însele pe care voia şi o mângâia 
şi o dezmierda şi o netezea cu mâinile sale şi apoi o slobozea şi ele nicidecum nu 
se temeau de dânsul, iar după ce se săturau, zburau iarăşi afară. 


lar când voia el să meargă la biserică, ieşea din chilie, se aşezau păsările unele pe 
mână, altele pe umeri, iar altele împrejurul lui zburând şi cu multe feluri de glasuri 
cântând, şi când voia să intre în biserică, ele toate zburau şi se puneau pe biserică, 
aşteptând ieşirea lui. Şi după ce ieşea din biserică îndată, zburând după acelaşi 
chip, îi făceau alai până la chilie. 


Ajungând cuviosul Proterie la măsura desăvârşirii în Hristos şi fiind împodobit cu 
multe fapte bune, şi-a dat sufletul cu pace după anul 1750, fiind numărat în ceata 
cuvioşilor părinți. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 263-264) 


Sfântul cuvios Vasile de la Poiana Mărului, mare dascăl al rugăciunii lui lisus 


Cuviosul ieroschimonah Vasile a fost părintele duhovnicesc al stareţului Paisie de 
la Neamţ şi unul dintre cei mai vestiți dascăli şi lucrători ai rugăciunii lui lisus din 
secolul XVIII. EI era, după tradiție, din părțile Poltavei şi s-a născut spre sfârşitul 
secolului XVII. 


Luând din tinereţe crucea lui Hristos, s-a făcut schimonah în Schitul Dălhăuţi 
(Focşani), prin anii 1705-1706, unde s-a nevoit ca sihastru cu mare osârdie şi frică 
de Dumnezeu. Aici a deprins adâncul Sfintei Scripturi şi a citit multe scrieri ale 
Sfinților Părinți. Apoi, cu darul lui Hristos, a ajuns mare lucrător al sfintei 
rugăciuni şi sfetnic duhovnicesc al părinților din obşte. 


Primind hirotonia în preot, în anul 1715 ajunge egumen al Mănăstirii Dălhăuţi şi 
vestit povăţuitor de suflete, încât numele lui se făcuse cunoscut peste tot, până la 
domnul Țării Româneşti, Constantin Mavrocordat. Timp de 20 de ani, cât a fost 
stareţ la Dălhăuţi, cuviosul Vasile adună în jurul său o obşte de peste 40 de călu- 
gări sihaştri, pe care îi deprinde cu ascultarea, smerenia, tăcerea şi lucrarea cea de 
taină a rugăciunii lui lisus. Astfel, stareţul Vasile face din obştea sa o adevărată 
şcoală duhovnicească de trăire isihastă, după învăţătura Sfinţilor Părinţi, renumită 
în Ţara Românească. Ucenicii săi, munteni, moldoveni, ardeleni şi ruşi, trăiau în 
desăvârşită dragoste şi bună rânduială. Apoi, nemaiîncăpând la Dălhăuţi, se 


Ar Dr De De Dr de De Dr De De De e Dr Dr dr Dr de De e de dr fr Ar A 


Xp XP XP IP 3 ID e E 30 E 3 2 2 2 E E 30 30 30 IE De DE E IE IE E E XX 


De De de De Dr De de De De De De Dr Dr de De De dr De Dr Dr de de de dr drd 


Xp XP XP IP 3 ID e 30 E 3 2 2 2 2 E 30 30 IE IE 2 E 2 E XX 


stabilesc, o parte, la Schiturile din jur: Trestieni, Ciolanu, Cârnu, Răteşti, Rogoz, 
Bonţăşti, Valea Neagră (Vrancea) şi altele. 


Prin anii 1730-1733, stareţul Vasile reînnoieşte Schitul Poiana Mărului şi se mută 
aici cu 12 ucenici. Ca stareţ la Poiana Mărului, cuviosul Vasile conduce duho- 
vniceşte toate schiturile din Munţii Buzăului, pe care le cercetează regulat, fie 
personal, fie prin scrisori. Unul dintre ucenicii săi a fost şi cuviosul Paisie, pe care 
îl primeşte în Schitul Trestieni pentru câțiva ani, iar în anul 1750 îl călugăreşte în 
Muntele Athos. 


Rânduiala stareţului Vasile era aceasta: trăirea în desăvârşită armonie, citirea 
zilnică a Sfintei Scripturi şi a Sfinţilor Părinţi, practicarea rugăciunii lui lisus, 
păzirea curată a minţii, mâncarea o dată pe zi şi împărtăşirea săptămânală. 


Ca dascăl al rugăciunii, marele stareţ a scris şi câteva Cuvinte despre paza minţii, 
despre rugăciune şi creştere duhovnicească, care sunt scurte introduceri la scrierile 
filocalice ale Sfinților Nil de Sorska, Filotei, Isihie şi Grigorie Sinaitul. Cuvintele 
sale introductive sunt adevărate pagini de filocalie şi călăuză spre Hristos prin 
sfânta rugăciune. 


Ajungând la măsura marilor sihaştri, cuviosul Vasile şi-a dat sufletul în mâinile 
Domnului în anul 1767, lăsând în urmă numeroşi ucenici. 


În anul 2003, Sfântul Sinod al Bisericii Ortodoxe Române a hotărât canonizarea 
Sfântului cuvios Vasile de la Poiana Mărului, cu zi de prăznuire la 25 aprilie. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 268-269) 


Sfântul cuvios Vasile de la Poiana Mărului - Despre rugăciunea inimii 


Despre rugăciunea inimii astfel învăţa cuviosul Vasile de la Poiana Mărului: 

- Mulţi, citind cartea Sfântului Grigorie Sinaitul şi neavând încercarea lucrării 
minţii, greşesc în înţelegerea cea dreaptă a ei, socotind că această lucrare a fost 
dată numai bărbaților celor sfinți şi fără de patimă. De aceea, ţinându-se de obi- 
ceiul de acum, adică numai de citirea şi cântarea psalmilor, a troparelor şi a 
canoanelor, săvârşesc numai rugăciunea cea din afară. Ei nu înţeleg că acest fel de 
rugăciune cântată ne-au dat-o părinții numai până la o vreme, pentru neputinţa şi 
pruncia minţii noastre. Aceasta pentru ca, deprinzându-ne prin citire şi cântare, să 
urcăm la treapta lucrării celei cu mintea, nu să petrecem până la sfârşit în aceasta. 

Pentru că, citind şi cântând numai cu buzele rugăciunea cea din afară, rămânem la 
o părere bucuroasă de noi înşine, socotind că facem un lucru mare. 


Repetând învăţăturile Sfântului Grigorie Sinaitul, aşa îşi învăţa ucenicii cuviosul 
Vasile de la Poiana Mărului: 

- Cântarea noastră se cade să fie îngerească, după cum ne este şi vieţuirea, iar nu 
trupească. Căci cântarea cu glas şi cu strigare a fost dată pentru lenevirea şi 
nepriceperea noastră, ca să ne ridice la rugăciunea cea adevărată din inimă. 


În continuare adăuga cuviosul Vasile, citând pe marele sinait: 

- Nu-i este cu putinţă celui ce se luptă în acest fel, adică cu rugăciune citită, din 
afară, să dobândească cândva pace duhovnicească sau să ia cununile biruinţei. Căci 
unul ca acesta este asemenea celui ce luptă noaptea, care aude glasurile duşmanilor 
şi primeşte răni de la ei, dar nu poate vedea limpede cine sunt ei, de unde vin sau 
cum lovesc şi pentru ce, căci întunericul îi orbeşte mintea. Cel ce se luptă astfel, cu 
rugăciunea exterioară, nu va putea scăpa să fie nu zdrobit de cei de alt neam. 
Osteneala o suportă, dar de plată este păgubit. 


Iar pentru curățirea minţii de gânduri şi coborârea ei în inimă în vremea rugăciunii, 
aşa învăţa cuviosul Vasile: 

- Dacă simţurile din afară nu pot opri mintea de la gânduri, trebuie ca mintea să 
fugă din simţuri, în vremea rugăciunii, în cămara inimii şi să stea acolo surdă şi 
mută la toate gândurile. Căci, precum sabia cea cu două tăişuri, ori în ce parte o vei 
întoarce, taie cu ascuţişul ei cele ce se nimeresc în preajma ei, tot aşa lucrează şi 
rugăciunea lui lisus, ca o sabie, uneori fiind întoarsă spre gândurile cele rele şi spre 
patimi, iar alteori spre păcat, spre aducerea aminte de moarte şi de muncile cele 
veşnice. 


Arătând valoarea atât de mare a rugăciunii din inimă, faţă de cea citită şi cântată, 
spunea stareţul Vasile şi aceasta: 

- De va voi cineva, fără această rugăciune din inimă, numai cu rugăciunea rostită şi 
cântată şi cu simţurile şi împotrivirea cea din afară să surpe atacurile vrăjmaşilor şi 
să se împotrivească oricărei patimi sau gând viclean, acela va fi biruit degrabă şi de 
multe ori de vicleanul diavol, făcându-l să se aplece spre slava deşartă şi spre 
neatenţie, socotindu-se păstor şi învăţător al oilor celor cuvântătoare. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 270-272) 

Ucenicia rasoforului Platon, devenit mai târziu marele stareţ Paisie de la 
Neamţ 


Nevoindu-se rasoforul Platon în Schitul Trestieni, a fost rânduit de egumen la 
bucătărie. Dar el, fiind neînvăţat a face mâncare şi firav cu trupul, într-o zi n-a fiert 
bucatele îndeajuns; iar când să dea vasele jos de pe foc, a vărsat din greşeală 
mâncarea toată, pentru care a plâns mult, cerându-şi iertare. În altă zi a fost rânduit 
să facă pâine la brutărie. Însă şi aici a pătimit aceeaşi ispită. Căci, neştiind cum să 
prepare aluatul şi neavând putere să-l frământe cât trebuie, aluatul n-a mai dospit. 
Apoi, venindu-i un frate în ajutor, l-a frământat din nou; dar în cuptor, neştiind să 
potrivească focul, toată pâinea a ars pe vatră. Atunci, rasoforul Platon, cerându-şi 
în genunchi iertare de la părinţi, a plâns de mâhnire în toată ziua aceea. 


Mai târziu, după ce cuviosul Paisie ajunge stareţ la Mănăstirea Neamţ, spunea 
ucenicilor săi: „Fiilor, cei ce vin în obştea noastră să nu se descurajeze văzându-şi 
nepriceperea lor în unele ascultări, că şi cu am fost la fel. Ci, să aibă răbdare că, cu 
ajutorul lui Dumnezeu şi cu sârguinţă, ei vor ajunge să izbutească în orice lucru”. 


Un schimonah, anume Dosoftei, a spus rasoforului Platon că peste puţine zile va 
veni marele stareţ Vasile de la Poiana Mărului în Schitul Trestieni şi, dacă îl va 
vedea aşa tânăr şi ager la minte, îl va sili să primească preoția. 


Atunci Platon, mulţumindu-i, i-a zis: 
- Părinte Dosoftei, eu până la moarte aş dori să rămân simplu monah, căci nu sunt 
vrednic de o treaptă aşa de mare. 


- Dumnezeu să-ţi ajute, frate!, i-a adăugat bătrânul. 


Într-o toamnă, egumenul schitului l-a rânduit pe Platon să păzească via, porun- 
cindu-i să nu mănânce struguri decât după masă, ca să nu se îmbolnăvească de 
stomac. Dar ucenicul, biruindu-se de lăcomie, toată ziua mânca struguri, iar la 
masă nu mai gusta nimic. De aceea, mult slăbind ca după o boală, a fost certat de 
egumen. Atunci, Platon, ruşinându-se, şi-a mărturisit greşeala neascultării, cerân- 
du-şi cu lacrimi iertare. 


Spuneau părinţii din schit despre Platon şi acest lucru vrednic de ştiut: Într-o 
noapte, spre Duminică, Platon a adormit aşa de tare, că nu a mai auzit clopotul de 
Utrenie. Când s-a deşteptat, slujba era pe la jumătate. Atunci, de mare mâhnire, a 
început a plânge şi s-a întors la chilie. lar a doua zi s-a ruşinat să mai meargă la 
Sfânta Liturghie şi la trapeză cu frații, ci şedea în chilie plângând, atât era de 

pătruns de frica de Dumnezeu. Din ziua aceea, multă vreme, rasoforul Platon nu 
mai dormea culcat pe pat, ci şezând pe un scăunel, ca să se poată deştepta la 
Utrenie. 


Nevoindu-se smeritul Platon la Schitul Cârnul, se ducea adesea în pustie, la 
cuviosul Onufrie, bărbat ales şi plin de dar, pentru a-i cere cuvânt de folos. Odată, 
după ce 1-a vorbit bătrânul despre patimile trupeşti şi sufleteşti şi despre luptele 
cele cu vicleşug ale diavolilor, a adăugat la urmă şi acestea: „Dacă n-ar apăra 
Hristos pe poporul Său, nu s-ar fi mântuit nici unul din sfinţi. Dar cel ce cade către 
Hristos cu credință şi cu dragoste, cu smerenie şi lacrimi, aceluia i se dau 
mângâieri şi negrăite bucurii, pace şi dragoste fierbinte către Dumnezeu. Mărturii 
ale acestui lucru sunt lacrimile nefăţarnice izvorâte din marea dragoste, zdrobirea 
inimii şi smerenie necontenită pentru Hristos. Căci, din dragoste către Dumnezeu, 
omul devine nesimţitor către |n.r - nu-l mai impresionează] bunurile lumii 
acesteia”. 


(Arhimandrit  loanichie Bălan, Patericul românesc, Editura Mănăstirea 
Sihăstria, pp. 292-293) 


Sfaturile cuviosului Vasile de la Poiana Mărului pentru ucenicul său, Sfântul 
Paisie de la Neamţ 


După patru ani de nevoinţă duhovnicească în Moldova, rasoforul Platon a plecat la 
Sfântul Munte, ca să scape de hirotonie, după cum singur mărturisea mai târziu, 
„ca nu cumva părinţii moldoveni să-l silească să primească preoţia”. 


Sosind Platon în Muntele Athos, umblă prin toate mănăstirile şi sihăstriile să-şi 
găsească un iscusit povăţuitor. Dar, negăsind un duhovnic după dorinţa lui, s-a 
retras în pustie, nevoindu-se singur patru ani de zile în multă nevoie şi osteneală, în 
rugăciune şi citirea Sfinţilor Părinţi, în lacrimi şi priveghere ziua şi noaptea. 


Nevoinţa fericitului Platon în singurătate era destul de grea şi anevoioasă. 
Neîncetat se îndeletnicea cu citirea Sfintei Scripturi şi cântarea psalmilor. Mâncare 
primea o dată la două zile şi atunci numai pesmeţi şi apă, afară de sâmbete, 
duminici şi praznice. lar sărăcia lui era covârşitoare. Trăia numai din pomană. 
Avea doar o dulamă şi o rasă, şi acelea foarte vechi. De multe ori, din pricina 
lipsei, umbla desculț chiar şi iarna şi fără cămaşă pe el. Dar smeritul Platon se 
bucura de sărăcia lui, precum se bucură bogatul de bogăţia lui. Nici uşa chiliei sale 

nu o încuia vreodată când pleca undeva, căci nu avea nimic într-însa, fără numai 
cuvintele Sfinţilor Părinţi pe care le împrumuta de la mănăstiri. 


În acea vreme, cu purtarea de grijă a lui Dumnezeu, a venit în Sfântul Munte 
marele stareţ Vasile de la Poiana Mărului şi a zăbovit câteva zile la chilia 
fericitului Platon. lar la rugămintea lui, stareţul Vasile l-a călugărit pe Platon, 
punându-i numele de Paisie. 


Apoi bătrânul l-a sfătuit pe ucenicul său să lase nevoinţa pustnicească şi să-şi 
aleagă calea împărătească, zicând: 

- Toată viaţa monahicească se împarte în trei părți: întâi viaţa de obşte; al doilea 
petrecerea în doi sau în trei, numită şi calea împărătească sau de mijloc, având 
toate în comun; al treilea este nevoinţa de unul singur în pustie, potrivită numai 
bărbaţilor sfinți şi desăvârşiţi. 


În timpul de faţă însă, unii călugări şi-au născocit al patrulea fel de rânduială 
monahicească. Fiecare îşi face chilie unde îi place, trăieşte singur şi se conduce 
singur după voia sa. Aceştia nu sunt adevăraţi pustnici, ci nişte samavolnici, pentru 
că şi-au ales un chip de viaţă care nu este după măsura puterilor lor, lepădând 
ascultarea obştească. 


Unii dintre aceştia zic: „Eu de aceea trăiesc singur, ca să nu supăr pe fratele meu, 
nici eu să nu fiu supărat de altul. Apoi, ca să mă feresc de grăirea deşartă şi de 
osândirea altuia”. Dar ştii tu, prietene, oare că aceste vorbe ale tale mai mult te 
ruşinează decât te îndreptăţesc? Pentru că şi Părinţii Bisericii au spus că celor tineri 
le este de folos să se plece, iar mândria, părerea de sine, viclenia şi altele asemenea 
îngâmfă şi fac pe om trufaş. 


Iarăşi zicea cuviosul Vasile către ucenicul său, Paisie: 

- Mai bine este să trăieşti împreună cu un frate, să-ţi cunoşti slăbiciunea şi măsura 
ta, să te căieşti, să te rogi înaintea Domnului şi să te cureţi în toată ziua, prin harul 
lui Hristos, decât să porţi în tine trufia şi părerea de sineţi, să le ascunzi cu viclenie 
şi să te hrăneşti cu traiul singuratic. Că traiul singuratic aduce nu puţină vătămare 
celui pătimaş. 


Iarăşi adaugă stareţul Vasile: 

- Schimnicia înainte de vreme este pricină de mândrie, după cuvântul Sfântului 
Varsanufie. Deci, dacă pe cel slab schimnicia îl duce la mândrie, atunci în ce se 
bizuie cel ce îndrăzneşte la această luptă singuratică? Nu este mai bine oare a 
păstra tăcerea în doi sau în trei pe drumul împărătesc? 

Petrecerea în viața de obşte, după porunca Domnului, spunea marele stareţ, dă 
monahului râvnă la tot lucrul, deşi i se împotriveşte satana. Aici nu au loc iubirea 
de sine şi părtinirea, care, de obicei, stăpânesc pe cei ce trăiesc în singurătate. 


Celor ce au trăit la început în viaţa de sine li se pare grea viaţa de obşte. De aceea, 
unii dintre ei zic: „munca pentru noi înşine ne dădea râvnă şi hărnicie; iar când 
lucrăm pentru fraţi, se ivesc numaidecât lenea şi cârtirea”. 


Spunea iarăşi stareţul Vasile: 

- Cel ce trăieşte singuratic lucrează numai pentru sine, din iubire de sine. Iar cel ce 
trăieşte în obşte lucrează numai pentru Domnul, din iubire de Dumnezeu. De 
aceea, se cuvine ca noi, neputincioşii, să ţinem calea împărătească, petrecând mai 
mulţi la un loc. În felul acesta şi ispitele le vom birui şi de păcatul iubirii de sine ne 
vom izbăvi. Aşa îl învăţa cuviosul Vasile după călugărie pe cuviosul Paisie. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 293-295) 

Sfântul cuvios Vasile de la Poiana Mărului - Sfinte moaşte 





Părticele din moaştele Sfântului se află la: 
* Mănăstirea Poiana Mărului, Sat Jitia, Comuna Bisoca, jud. Buzău. 


Canonizarea 


Proclamarea canonizării Sfântului ierarh mucenic Teodosie al II-lea şi a prea 
cuviosului Părinte Vasile de la Poiana Mărului 


Duminică, 5 octombrie 2003, la mănăstirea Brazi - Panciu, în prezenţa a peste 
10.000 de credincioşi, a unor reprezentanţi ai autorităților centrale şi locale, Prea 
Fericitul Părinte Teoctist, Patriarhul Bisericii Ortodoxe Române, înconjurat de un 
numeros sobor de ierarhi, preoţi şi diaconi, a oficiat Sfânta Liturghie în cadrul 
căreia a avut loc, proclamarea canonizării Sfântului Ierarh Mucenic Teodosie al II- 
lea şi a prea cuviosulului Părinte Vasile de la Poiana Mărului. 


Cei doi sfinţi au fost canonizati de Sfântul Sinod al Bisericii Ortodoxe Române în 
şedinţa din 4-5 martie 2003. Sfântului ierarh mucenic Teodosie al II-lea de la 
Mănăstirea Brazi-Panciu (jud. Vrancea) va fi prăznuit in ziua de 23 septembrie, iar 
cuviosul Vasile de la mănăstirea Poiana Mărului (jud. Buzău), va fi prăznuit la 25 
aprilie. 





Ar dr dr dr dr de dr de dr dr Ar Ar Ar Ar Ar Ar dr dr de dr dr dr dr dr Î 


Die De de De Dr de de De De De De Dr Dr de De De dr De Dr Dr de de de dr dr d 


Xp XP XP IP IP ID 2 E 30 E 3 2 2 2 2 E 30 E IE IE 2 E E XX 


Prea cuviosul Părinte Vasile, stareţul Sfintei Mănăstiri Poiana Mărului (1692- 
1767) 

S-a născut în părțile Rusiei, unde a început viaţa monahală. Din cauza prigoanei 
împotriva creştinilor, s-a refugiat în Țările Române şi se stabileşte la Mănăstirea 
Dălhăuţi, unde, nu peste multă vreme, a fost ales stareţ timp de 20 de ani. După 
aceea, împreună cu 12 ucenici se retrage la Schitul Poiana Mărului din Munţii 
Buzăului. Prin ucenicii săi, a fost ctitorul a numeroase schituri şi mănăstiri din 
această parte a ţării (Trăisteni, Răţeşti, Ciolanu, Rogozu, Coteşti, Găvanu etc.). 


A fost duhovnicul Sfântului Paisie de la Neamţ. Cuviosul stareţ Vasile este autorul 
a numeroase scrieri utile pentru cei care doresc să citească operele Sfinţilor Părinţi 
despre rugăciunea inimii, trezvie, pocăință şi a adunat mărturii din viaţa şi învă- 
țătura sfinţilor monahi, pravilele călugărești şi din tipicul bisericesc. 


Patriarhii Alexandriei, Antiohiei şi lerusalimului, aflaţi în trecere prin ţara noastră 
în acea vreme, l-au cunoscut şi binecuvântat, considerând învăţătura lui ortodoxă şi 
folositoare de suflet. 


A trecut la Domnul la 25 aprilie 1767. 


Sfântul ierarh martir Teodosie al II-lea, mitropolitul Moldovei. S-a născut în ţinutul 
Vrancei, în prima jumătate a secolului al XVII-lea. A fost egumen al Mănăstirii 

Bogdana din ţinutul Bacăului, episcop de Rădăuţi (1670), episcop al Romanului 
(1671) şi mitropolit al Moldovei (1674). Din cauza prigonirilor turcilor şi tătarilor, 
tolerate de domnitorul Moldovei, Dumitraşcu Vodă, va lua atitudine, motiv pentru 
care este judecat, silit să se retragă din scaunul de mitropolit şi exilat la Mănăstirea 
„Sfântul Sava” din laşi. Ulterior se va retrage în zona de sud a Moldovei, 
îngrijindu-se de reconstruirea schitului Brazi. În 1688 a fost din nou arestat şi 
chinuit din ordinul lui Dumitraşcu Vodă. 


În 1694, în timpul unei invazii, un grup de tătari au atacat schitul Brazi, chinuindu- 
I pe mitropolitul Teodosie şi cerându-i să le predea odoarele sfinte ale mănăstirii. 
mitropolitul Teodosie s-a opus, motiv pentru care tătarii i-au tăiat capul. 


În 1842 au fost descoperite sfintele sale moaşte, de faţă fiind şi Sfântul Antipa de 
la Calapodeşti. 


Viaţa sfințitului mucenic Teodosie, râvna lui pentru ridicarea de sfinte locaşuri şi 
pentru cinstirea celor sfinte, smerenia sa adâncă, dragostea pentru buna rânduială şi 
chivernisire a obştilor monahale, grija părintească faţă de păstoriţii săi, răbdarea 
tuturor suferințelor şi prigonirilor nedrepte la care a fost supus, precum şi lucrarea 
lui încununată de jertfa martirică au făcut ca să fie întotdeauna cinstit cu evlavie de 
dreptmăritorii creştini. 


(Sursa: Birourile de presă ale Patriarhiei şi Arhiepiscopiei Bucureştilor.) 

Mănăstirea Poiana Mărului 


Hram - Duminica tuturor Sfinţilor 
Situare - Sat Jitia, Comuna Bisoca, Judeţul Buzău 
Obşte de călugări 


Istoric: Ctitorită în 1730. Biserica de lemn a ars în 1771, fiind refăcută între 1780- 
1784. O a doua biserică, tot din lemn, s-a construit între 1810-1812. Sfânta 
Mânăstire a fost un important centru cultural. Aici a stărețit şi Cuviosul Vasile 
trecut în rândul sfinților, fiind prăznuit pe 25 aprilie. 


La Poiana Mărului a fost surghiunit în anul 1840 poetul Cezar Bolliac. 'Tot la 
Poiana Mărului poposea şi Alexandru Vlahuţă, care descrie în România Pitorească 
frumuseţea acestor locuri. 


În 1991 s-a clădit un paraclis din lemn şi s-a renovat pavilionul mare în care se află 
trapeza şi arhondaricul. 

Cuvânt înainte sau călăuză celor ce vor voi să citească această carte a 
Sfântului Grigorie sinaitul şi să nu greşească în privinţa a ceea ce este în ea 

S-a făcut şi alcătuit din sfintele scrieri cele de Duhul Sfânt insuflate, de prea 
cuviosul schimonah Vasile de la Poiana Mărului din Țara Românească. 


Mulţi, citind această carte a Sfântului Grigorie sinaitul şi neavând cercarea lucrării 
minţii, greşesc în înţelegerea cea dreaptă a ei, socotind că această lucrare a fost 
proprie numai bărbaţilor celor sfinți şi fără de patimă. De aceea, ţinându-se de 
obiceiul de acum, adică numai de citirea şi cântarea psalmilor, a troparelor şi a 
canoanelor, săvârşesc numai rugăciunea cea din afară. Ei nu înţeleg că acest fel de 
rugăciune cântată ne-au dat-o Părinţii numai până la o vreme, pentru neputinţa şi 
pruncia minţii noastre. Aceasta, pentru ca deprinzându-ne prin citire şi cântare, să 
urcăm la treapta lucrării celei cu mintea, nu să petrecem până la sfârşit în aceasta. 


Căci ce este mai copilăresc decât aceasta? Pentru că citind şi cântând numai cu 
buzele rugăciunea cea din afară, rămânem la o părere bucuroasă de noi înşine, 
socotind că facem un lucru mare şi mângâindu-ne numai cu numărul (adică cu cât 
facem), iar prin aceasta hrănim pe fariseul dinăuntru. 


Dar Sfinţii Părinți luiându-ne de la aceste neputinţe ale prunciei noastre, ca pe nişte 
prunci de la sânul celei ce ne hrăneşte cu lapte, ne arată treapta coborâtă a acestei 

lucrări, asemănând cântarea cu glas, cu graiul limbilor (al păgânilor). Căci zice 
acest sfânt: Cântarea noastră se cade a fi îngerească, după cum ne este şi vieţuirea, 
iar nu trupească sau, să zic, păgânească. Căci cântarea cu glas şi cu strigare a fost 
dată pentru lenevirea şi pentru nedestoinicia noastră, ca să ne ridice la rugăciunea 
adevărată. 


Iar roada cântării din afară a arătat-o Sfântul Simeon, cuvântătorul de Dumnezeu în 
chipul rugăciunii însoţite de a doua luare aminte. El zice: «lar a doua luare aminte 
este aceasta: Când mintea se strânge din cele cunoscute cu simţurile şi păzeşte 
simţurile de cele din afară, adunându-se în gândurile ei, umblă în acestea în chip 
deşert, uitând de cele din afară. Căci uneori îşi cercetează gândurile, alteori dă 
atenţie cererilor ce le rosteşte către Dumnezeu, şi uneori trage spre sine gândurile 
cele robite (de demoni), alteori, cuprinsă de vreo patimă, începe iarăşi să revină cu 
silire la sine. Şi nu-i este cu putinţă celui ce luptă în acest fel, să dobândească pace 
cândva, sau să ia cununile biruinței. Căci unul ca acesta este asemenea celui ce 
luptă noaptea, care aude glasurile duşmanilor şi primeşte rănile de la ei, dar nu 
poate vedea limpede cine sunt ei, sau de unde vin, sau cum lovesc şi pentru ce, 
pentru că întunericul pricinuieşte minţii această neputinţă. Cel ce se luptă astfel, nu 
va putea scăpa să fie zdrobit de cei de alt neam. Osteneala o suportă, dar de plată 
este păgubit. Ba e furat şi de slava deşartă, ca unul ce se socoteşte că e cu luare 
aminte şi e biruit şi batjocorit de ea. Pe lângă aceea mai şi dispreţuieşte pe alţii, ca 
pe unii ce nu sunt ca el şi se dă pe sine păstor oilor, asemănându-se orbului care 
făgăduieşte să povăţuiască pe orbi» 


Dar cum putem păzi mintea? Urmând-o în Simţirea celor din afară, sau 
adunând-o din ele, care o risipesc prin ele, când caută spre lucrurile supuse 
simțurilor ? Văzul privind cele frumoase, sau necuvenite, auzul auzind cele netede 
sau colțuroase, mirosul mirosind cele bine sau rău mirositoare, gustul gustând cele 
dulci sau amare, pipăitul pipăind cele moi sau tari, pornesc şi aleargă după ele ca 
după frunzele purtate de vânt, iar mintea, amestecându-se cu ele, cugetă la lucrările 
lor. 


Este cu putință a scăpa astfel de gândurile cele de-a dreapta, sau de-a stânga? 
Nicidecum şi niciodată. 


Deci dacă simţurile din afară nu pot opri mintea de la gânduri, trebuie ca mintea să 
fugă din simţuri în vremea rugăciunii, înăuntru în inimă, şi să stea acolo surdă şi 
mută la toate gândurile. Căci de se goleşte cineva numai de vedere, de auzire şi de 
vorbire, dobândeşte oarecare linişte de patimi şi de gândurile cele rele. Dar cu mult 
mai mult se va îndulci de odihnă de gândurile cele rele şi va gusta bucuria cea 

duhovnicească, care se pricinuieşte prin rugăciunea minţii şi prin luarea aminte, 
când va depărta mintea şi de la cele cinci simţuri din afară şi o va încuia în cămara 
cea dinăuntru şi firească, sau în pustie. Căci precum sabia cea cu două tăişuri, ori 
încotro o vei întoarce, taie cu ascuţişul ei cele ce se nimeresc în preajma ei, tot aşa 
lucrează şi rugăciunea lui lisus: uneori fiind întoarsă spre gândurile cele rele şi spre 
patimi, alteori spre păcat, spre aducerea aminte de moarte şi de muncile veşnice. 


lar de va voi cineva, fără această rugăciune, numai cu rugăciunea cea cântată şi cu 
simţurile cele din afară şi cu împotrivirea cea din afară, să surpe atacurile 
vrăjmaşilor şi să se împotrivească oricărei patimi sau gând viclean, acela va fi 
biruit degrabă şi de multe ori. Căci diavolul, aici îl biruieşte pe cel ce i se 
împotriveşte, aici i se supune, făcându-se că e biruit de împotrivirea aceluia. Prin 
aceasta îşi bate joc de el, făcându-l să se aplece spre slava deşartă şi spre neatenţie 
şi făcându-l să se socotească păstor oilor şi învăţător. 


Cunoscând aceasta, Sfântul Isihie zice: «Nu poate mintea noastră să biruiască prin 
sine singură nălucirile diavoleşti. Să nu nădăjduiască niciodată că va putea face 
aceasta. Căci (vrăjmaşii) suunt foarte vicleni şi se prefac a se supune. Şi aşa te 
împiedică cu slava cea deşartă. Dar nu suportă nici un ceas să se împotrivească 
chemării lui lisus Hristos» (Isihie I, 24 ; Filoc. rom. IV, p. 46). Şi iarăşi: «Vezi să 
nu te asemeni lui Israil celui de demult, ca să fi dat vrăjmaşilor celor gândiţi cu 
mintea. Că acela fiind izbăvit de egipteni prin Dumnezeul tuturor, şi-a născocit 
sieşi, ca ajutor, idol de lut. Iar prin idol de lut să înţelegi mintea noastră cea 
neputincioasă, care când cheamă pe lisus Hristos împotriva duhurilor celor viclene, 
uşor le izgoneşte şi cu ştiinţă măiastră biruieşte atacurile nevăzute ale vrăjmaşului. 
Dar când se bizuieşte pe sine însăşi, fără socoteală, se sfarmă ca lăstunul ce se 
rostogolește» (Isihie I, 25-26; Filoc. rom. IV, p. 47). 


Ajunge aceasta pentru a cunoaşte puterea şi măsura lucrării minţii şi a lucrării celei 
din afară, adică a rugăciunii şi a cântării din afară. 


Dar să nu socoteşti, binecredinciosule cititor, că luându-ne pe noi Sfinţii Părinţi de 
la multa cântare din afară şi poruncindu-ne să ne deprindem cu lucrarea minţii, 
nesocotesc psalmii şi canoanele (troparele). Să nu fie aceasta. Căci acestea sunt 
date de Duhul Sfânt Sfintei Biserici, întru care se săvârşeşte toată lucrarea de 
sfințire prin hirotonie şi toată taina iconomiei lui Dumnezeu Cuvântul până la a 
doua venire a Lui, în care se cuprinde şi învierea noastră. Şi nu este ceva omenesc 
în rânduiala bisericească, ci toate sunt ale darului lui Dumnezeu, neprimind nici un 
adaos de la vrednicia noastră şi nici o împuţinare pentru păcatele noastre. 

Dar cuvântul nostru nu se ocupă cu rânduielile Bisericii, ci cu pravila şi vieţuirea 
cea deosebită a fiecărui călugăr, care prin silință şi prin dreptatea inimii s-a deprins 
a dobândi darul Sfântului Duh, nu prin simplele cuvinte ale Psalmilor (fără luare 
aminte), cântate numai cu buzele şi cu limba. Căci zice Apostolul: «Voiesc a zice 
cinci cuvinte cu mintea mea, decât zeci de mii cu limba» (1 Cor. 14, 10). Deci se 
cade, mai întâi, a ne curăţi mintea şi inima cu cinci cuvinte de acest fel, zicând 
întru adâncul inimii: «Doamne lisuse Hristoase, miluieşte-mă», şi aşa a ne urcă la 
cântarea înţelegătoare. Deoarece tot cel începător şi încă pătimaş poate săvârşi cu 
înţelegerea această rugăciune întru păzirea inimii. lar cântarea nicidecum nu o 
poate, până ce nu va curăţi, mai întâi, mintea cu această rugăciune. Pentru aceasta 
Sfântul Grigorie sinaitul, cercând cu de-amănuntul şi cercetând vieţile şi scrierile şi 
experienţa cea duhovnicească a tuturor Sfinților mai mult decât toţi, prin Duhul 
Sfânt ce locuia într-însul, cere să se pună toată silinţa pentru rugăciune, iar Sfântul 
Simeon, arhiepiscopul Salonicului, având acelaşi Duh şi dar, poruncește 
arhiereilor, preoţilor, călugărilor şi tuturor mirenilor şi-i sfătuieşte să zică şi să 
unească cu răsuflarea în toată vremea şi în tot ceasul această sfințită rugăciune. El 
zice împreună cu Apostolul: «Nu este altă armă mai tare nici în cer, nici pe pământ 
ca numele lui lisus Hristos». Şi să ştii şi aceasta, cel ce râvneşti această sfințită 
lucrare a minţii, că nu numai în pustie, sau în singurătatea sihăstrească au fost 
învăţători şi cei mai mulţi săvârşitori ai acestei sfințite lucrări. Ci mai mult în 
lavrele cele mari, care se aflau în mijlocul oraşelor. 


E de mirare cum sfințitul patriarh Fotie, fiind ridicat la patriarhie din dregătoria 
boierească şi nefiind călugăr, s-a deprins cu această treaptă, adică cu această 
lucrare a minţii. Şi atâta a sporit încât faţa lui strălucea ca a lui Moise, din darul 
Sfântului Duh ce se afla într-însul, zice Simeon tesaloniceanul. El mărturiseşte că 
acela a alcătuit şi o carte despre această lucrare a minţii, cu toată înţelepciunea 
filosofică. Mai zice că şi Sfinţii patriarhi ai Constantinopolei loan Gură de Aur şi 
Ignatie şi Calist au scris cărți despre această lucrare. Oare nu-ţi ajung acestea, o, 
iubitorule de Hristos cititor, ca lepădând toată îndoiala, să începi să te deprinzi cu 
luarea aminte a minţii? De vei zice: nu sunt în viaţa singuratică, ce folos vei avea ? 
Doar Sfântul patriarh Calist s-a deprins cu lucrarea minţii în Lavra cea mare a 
Athosului, slujind la bucătărie. lar de te îndoieşti pe motiv că nu eşti în pustie 
adâncă, a doua pildă a atenţiei inimii îţi este Sfântul episcop Fotie. Şi iarăşi de te 
vei lenevi în trezvia inimii pe motiv de ascultare, spunând că ai de împlinit o 
ascultare, te vei face de râs. Căci nici pustia, nici viaţa singuratică nu duce atâta 
spre sporire această lucrare, ca ascultarea cu înţelegere, zice Sfântul Grigorie 
sinaitul. 

lar de te temi de partea din dreapta (de păcatul prin prisosire într-o virtute, n.n.), pe 
motiv că nu ai învăţător, în privinţa aceasta însuşi Domnul îți porunceşte să înveţi 
din Sfânta Scriptură, zicând: «Cercetaţi Scripturile şi într-însele veţi avea viaţa 
veşnică» (loan 5, 39). 


lar de tragi la stânga, tulburându-te că nu ai loc de tăcere, şi întru aceasta te 
întăreşte Sfântul Petru damaschinul zicând: «Aceasta este începutul mântuirii 
omului, să-şi lase voia şi înţelegerea sa şi să-şi facă proprie voia şi înţelegerea lui 
Dumnezeu. Atunci nu se va afla în toată zidirea lucru, sau început, sau loc, care să- 
| poată împiedica». 


lar de te împiedici şi mai mult, aflând pricini spre aceasta în multe cuvinte ale 
Sfântului Grigorie sinaitul, care zice multe despre înşelăciunea ce se iveşte în 
această lucrare, însuşi acest Sfânt te îndreptează zicând: «Nu se cade să ne temem, 
sau să ne îndoim a chema pe Dumnezeu. Căci chiar de s-au abătut vreunii, fiind, 
vătămaţi la minte, înţelege că au pătimit aceasta din pricină că au voit să lucreze 
după voia lor şi din înălțarea cugetului. Căci cel ce caută pe Dumnezeu cu 
supunere, cu întrebare şi cu smerită cugetare, nicicând nu se va vătăma, din harul 
lui Hristos, care voieşte «ca tot omul să se mântuiască» (| Tim. 2 , 4). Pentru că cel 
ce vieţuieşte drept şi fără prihană, ferindu-se de plăcerea sa şi de înălţarea minţii, 
de s-ar ridica toate taberele drăceşti asupra lui şi mii de ispite, va rămâne 
nevătămat, au zis Părinţii. Dar cel ce umblă după rânduiala proprie şi după sfatul 
său,cade în înşelăciune. lar de se poticneşte careva de piatra scrierii (prin cele 
scrise despre înşelăciune), spre oprirea lucrării minţii, acesta să ştie despre sine că 
întoarce cele de sus în jos şi cele de jos în sus. Căci nu spre oprirea acestei lucrări, 
ci ca să ne ferească de înşelăciune, ne arată Sfinţii Părinţi pricinile prin care ne 
vine înşelăciunea. 


De aceea porunceşte Sfântul Grigorie sinaitul să nu se teamă, nici să se îndoiască 
cei ce se deprind cu rugăciunea. El înfăţişează două pricini ale înşelăciunii: 
lucrarea după rânduiala proprie şi înălţarea cugetări. 


Voind Sfinţii Părinţi să rămânem nevinovaţi de acestea, ne poruncesc că cercetăm 
sfintele scrieri ca să ne îndreptăm prin ele. «Să aibă frate pe frate sfătuitor bun, 
zice Sfântul Petru damaschinul, iar de nu se poate afla stareţ bun cu cuvântul şi cu 
lucrul, după chipul Sfinţilor Părinţi, cunoscând bine scrierile Părinților, apoi în 
chip deosebit se cade a primi în tăcere sfătuirea duhovnicească din învăţăturile şi 
îndrumările Sfinților Părinţi şi a căuta în ele răspuns pentru tot lucrul şi fapta cea 
bună». Deci se cade ca şi noi, citind scrierile, să păzim această măsură şi această 
rânduială şi să nu ocolim învăţătura şi îndrumarea acestora, cum fac aceia care, ne- 

având cercarea lucrării minţii şi socotindu-se a judeca drept, se înfăţişează sau mai 
bine zis, se dau pe ei înşişi, ca ştiind ce fac, chiar când se depărtează cu trei motive 
de deprinderea acestei sfințite lucrări. 


Cel dintâi e că lasă această lucrare numai sfinților bărbaţi fără patimă, socotind că 
numai acestora li se potriveşte ea, nu şi celor pătimaşi. Cel de al doilea e 
împuţinarea aproape totală a învăţătorilor în acest fel de vieţuire, sau cale. Iar cel 
de al treilea e înşelăciunea care se iveşte chiar în această lucrare. 

Motivul cel dintâi al acestora este nefolositor şi nedrept. Căci încă treapta cea 
dintâi a călugărilor începători este datoare să împuţineze patimile prin trezvia 
minţii Şi paza inimii, care este rugăciunea minţii ce se cuvine celor făptuitori. Cel 
de al doilea este lipsit de judecată şi de îndreptățire. Căci, precum s-a spus mai 

sus, în locul învățătorului avem scrierile ca învăţător, când nu se află învăţător. lar 
cel de al treilea este cel prin care cineva se face el însuşi piedică sieşi. Căci citind 
anume cu gând de a se înşela, se împiedică el însuşi în scrieri, înțelegându-le 
strâmb. Pentru că, în loc de a primi scrierile spre păzirea sa şi spre cunoaşterea 
înşelăciunii, le află şi le primeşte ca pricină a fugii de lucrarea minţii. E ca şi cum 
oarecare dintre mai marii ostaşilor, fiind înştiinţat de cineva că dușmanul lui îi 
pândeşte calea vrând să-l biruiască cu înşelăciune, aşteptându-l pe ascuns, 
neputând face cu el război la arătare, el ca un nepriceput, în loc de a descoperi 
acestea şi de a da pe faţă pândirea acestuia ca să-l biruiască, se înfricoşează şi fuge 
făcându-se de ocară între oameni, dar mai vârtos înaintea împăratului său şi a 
sfetnicilor lui. 


lar de te temi de acest fel de lucrare şi deprindere numai din firea şi prostia inimii 
tale, cu mult mai vârtos mă tem şi eu pentru tine. Căci nu trebuie să te fereşti să 
mergi în pădure din pricina unor basme prosteşti sau din teamă de lup. Pentru că 
numai de Dumnezeu trebuie să te temi, nu să fugi din frică, sau să te lepezi de EI. 
Cu adevărat această lucrare cere frică şi cutremur, zdrobirea inimii şi smerenie şi 
multă cercetare a sfintelor scrieri, dar nu fugă şi lepădare, nici îndrăzneală, nici 
lucrare după plăcerea proprie. Căci zice: «Cel îndrăzneţ şi nebăgător de seamă, 
vrând mai mult decât este vrednic şi decât e în stare, aleargă cu trufie spre ceea ce 
volieşte, vrând să ajungă înainte de vreme». Şi iarăşi: «De-şi închipuie cineva că va 
ajunge uşor la cele înalte, şi-a agonisit poftire diavolească, iar nu adevărul. lar pe 
acesta lesne îl vânează diavolul cu cursele sale, ca pe o slugă a lui». 


ŞI de ce să râvnim sporirea neîncetată a minţii în rugăciunea de care de-abia de se 
învredniceşte unul din zeci de mii, cum zice Sfântul Isaac ? Destul ne este nouă, 
păcătoşilor şi neputincioşilor, să cunoaştem măcar urma liniştii minţii, care este 
rugăciunea cea lucrătoare a minţii, cu care se izgonesc din inimă adăugirile 

vrăjmaşului şi gândurile cele rele şi care este a călugărilor începători şi a celor 
pătimaşi şi prin care se înalță cineva la rugăciunea cea văzătoare (contemplativă) şi 
duhovnicească, de va voi Dumnezeu. Şi nu trebuie să slăbim din pricina aceasta, 
căci nu se învrednicesc mulţi de rugăciunea cea văzătoare. Dar aceasta nu pentru că 
e nedreptate la Dumnezeu. Ci trebuie numai să nu ne lenevim să mergem pe calea 
care duce spre această sfințită rugăciune, adică să nu ne lenevim a ne împotrivi, 
prin lucrarea rugăciunii minţii, amăgirilor şi patimilor şi gândurilor rele. Căci 
înaintând pe calea aceasta a sfinţilor, ne vom învrednici părţii lor, chiar de nu vom 
dobândi aici desăvârşirea, zice Sfântul Isaac şi alți mulți sfinți. Dar şi acest lucru 
este vrednic de mirare şi înfricoşător: Cum cineva, cunoscând scrierile, nu face 
cercarea (experienţa) lor? Iar alţii necunoscându-le, nici întrebând, îndrăznesc să se 
apropie cu înţelegerea de luarea aminte a minţii ? Ba mai spun că luarea aminte şi 
rugăciunea trebuie să lucreze în partea poftitoare şi zic că această parte se află în 
mijlocul pântecelui şi nu al inimii. lar aceasta este cea dintâi şi mai voită dintre 
înşelăciuni. Căci nu numai că rugăciunea şi luarea aminte nu trebuie să fie făcute în 
această parte, ci nici căldura care vine de la partea poftitoare la inimă nu trebuie 
nicidecum a o primi. 


Iar când se vorbeşte de mijlocul pântecelui, înţelege inima, după cum zice Sfântul 
Teofilact. Iar inima nu are locul ei nici în buric, nici în mijlocul pântecelui, ci în 
partea stângă a pieptului. Căci aşa sunt aşezate cele trei părţi ale sufletului: partea 
raţională (cuvântătoare) în piept, partea mâniei sau a râvnirii în inimă, iar partea 
poftitoare în buric. La aceasta are şi diavolul lesne intrare, după cum zice lov: «O 
umple de bale şi o înfierbântă, ca lipitorile şi broaştele în balta cea noroioasă, 
hrănindu-se şi îndulcindu-se cu sărătura poftei». De aceea, Sfântul Grigorie 
sinaitul zice: «E mare nevoie a se ajunge la adevărul vădit şi a fi curat de cele 
potrivnice darului. Că mai ales în începători s-a deprins diavolul să dea înşelăciunii 
lui chipul adevărului, dând vicleşugurilor lui înfățişări duhovniceşti, adică le 
înlocuieşte pe unele cu altele. Această înlocuire o face şi în mijlocul pântecelui, 
aducând în locul căldurii fireşti, arderea sa, iar în locul veseliei (fireşti), bucurie 
dobitocească» (Filocalia greacă, ed. III, voi. IV, p. 76). Dar socotesc firesc ca 
lucrătorul să ştie şi aceasta: arderea sau căldura care iese de la mijloc (de la 
mijlocul pântecelui, n.n.) la inimă, uneori iese singură de la sine în chip firesc, fără 
gânduri de desfrânare. «Şi aceasta nu este înşelăciune, ci vădirea firii», zice Sfântul 
Calist patriarhul. 


«lar de socoteşte cineva că şi ea este din dar, şi nu din fire, aceasta este cu adevărat 
înşelăciune». Şi iarăşi zice acelaşi: «De ce fel sunt acestea, nu trebuie să se 
îngrijească cel ce se nevoieşte, ci să le respingă». Dar alteori diavolul însuşi 
amestecă arderea sa cu pofta noastră şi prin aceasta trage mintea la gânduri de 

desfrânare. lar aceasta este negreşit înşelăciune. lar de se încălzeşte tot trupul, dar 
mintea este curată şi lipsită de patimă, încât pătrunde în adâncul inimii, începând 

şi săvârşind rugăciunea în inimă, să se ştie că aceasta este cu adevărat din har, iar 
nu din înşelăciune. 


Dar se întâmplă unora dintre nevoitori nu puţină împiedicare şi neputinţă trupească 
în această sfințită lucrare. Căci neputând ţine cu măsură şi cu hotărâre ostenelile 

şi posturile cele mai presus de fire ce le împlineau sfinţii, li se pare că nu le este lor 
cu putință a începe, fără acestea, lucrarea minţii. Ferindu-i de această păgubire, 
prin măsura ce le-o rânduieşte, marele Vasile învaţă astfel zicând: «Înfrânarea se 
rânduieşte potrivit puterii trupeşti a fiecăruia». Cu adevărat şi de aceasta mi se 

pare că se cuvine să se ţină seama, ca nu cumva, zdrobind cu înfrânarea cea fără 
măsură puterea trupească, să facem trupul sleit şi neputincios spre sporirea 
(duhovnicească). 


Căci trebuie să o avem pe aceasta lucrătoare şi nicidecum să o slăbim cu lipsa de 
măsură. Pentru că, dar ar fi fost bine să slăbim cu trupurile şi să zăcem abia vii, 
negreşit aşa ne-ar fi făcut Domnul de la început. Dar de vreme ce ne-a făcut aşa 
cum ne-a făcut, greşesc cei ce nu păzesc precum este ceea ce a fost făcut. 


Postitorul să păzească, deci, numai binecredincioşia, ca să nu se încuibeze răutatea 
în suflet din pricina lenevirii; ca să nu slăbească trezvia minţii şi ridicarea cugetării 
cu dinadinsul spre Dumnezeu; ca să nu se întunece sfințirea cea duhovnicească şi 
luminarea care se iveşte din ea în suflet. Căci de vor creşte bunătăţile amintite, nu 
vor avea patimile vreme a se scula asupra trupului. Pentru că sufletul înde- 
letnicindu-se cu cele de sus, nu dă vreme trupului spre trezirea patimilor. De aceea, 
odată ce se produce această stare în suflet, nu se mai deosebeşte întru nimic cel ce 
mănâncă anumite bucate de cel ce nu le mănâncă. Ba unul ca acesta a ţinut nu 
numai postul, ci şi înfrânarea cea de totdeauna. Şi are laudă pentru grija şi luarea 
aminte cea aleasă, arătată trupului. Căci viaţa cea cu măsură nu înfierbântă poftele. 


Aceasta o spune şi Sfântul Isaac Sirul: «Trupul cel neputincios de-l vei sili peste 
măsură, aduce sufletului tulburare peste tulburare». Iar Sfântul loan Scărarul zice: 
«Văzut-am pe duşmanul acesta (adică pântecele) odihnit şi dând trezvie 
sufletului». Şi iarăşi: « Văzutu-l-am pe acesta topit de post şi totuşi plin de păcat, ca 
să nu ne nădăjduim spre noi, ci spre Dumnezeu cel viu». 


Cu aceasta se potriveşte şi întâmplarea pe care o istoriseşte prea cuviosul Nicon, 
zicând: «In acele vremuri se afla un bătrân singur în pustie, care nu văzuse oameni 
de treizeci de ani şi nu mâncase nici pâine, ci numai rădăcini; dar a spus că în toţi 

anii aceia era supărat foarte de dracul desfrânării. Şi au socotit Părinţii că nici 
trufia, nici hrana n-a fost pricina războiului aceluia, ci faptul că bătrânul nu era 
deprins cu trezvia minţii şi cu lupta împotriva amăgirilor vrăjmaşilor». 


Pentru aceea zice şi Sfântul Maxim: «Dă trupului cele după putere şi întoarce toată 
nevoinţa ta spre lucrarea minţii». Şi iarăşi, Sfântul Diadoh zice: «Postul are laudă 
în sine, dar nu la Dumnezeu». Căci este lucrător şi orânduieşte bine pe cei ce-l 
voiesc cu întreaga fiinţă. 


Deci nu se cade nevoitorilor binecredincioşi a se trufi pentru el, ci să vadă ţinta 
cugetării noastre în credinţa în Dumnezeu. «Căci meşterii nici unui meşteşug nu se 
laudă vreodată cu uneltele lor, ca şi cum ele ar fi sfârşitul meşteşugului lor, ci 
aşteaptă fiecare să isprăvească lucrul cu ajutorul lor, ca din el să arate cu adevărat 
meşteşugul lor» (Cap. 47 ; Filoc. rom. I, p. 352-353). 


Dar având o stare potrivită pentru primirea unui anumit fel de hrană, nu-ţi pune 
toată silinţa şi nădejdea numai în post. Ci postind cu măsură şi după puterea ta, 
sileşte-te în lucrarea minţii. De ai putere să te îndestulezi numai cu pâine şi apă, 
bine este. Căci zice: «Nu întăresc celelalte bucate trupul, cum îl întăresc pâinea şi 
apa. Dar să nu-ţi pară că împlineşti vreo faptă bună, postind astfel, ci nădăjduieşte 
a câştiga din post întreaga cumpătare. Şi aşa îţi va fi postul cu înţelegere», zice 
Sfântul Doroftei. 


Iar de eşti neputincios, Sfântul Grigorie sinaitul îţi porunceşte să mănânci o litră de 
pâine şi să bei pe zi, adică în zilele cele dezlegate, trei sau patru pahare de vin, sau 
de apă, dacă vrei să afli pe Dumnezeu; şi să primeşti câte puţin din toate cele dulci 
ce se vor afla, ca să scapi de înălțarea cu cugetul şi să nu te scârbeşti de cele bune 
făcute de Dumnezeu, ci să-l mulțumeşti Lui pentru toate. Aceasta este judecata 
celor pricepuţi. Căci de te îndoieşti de mântuirea ta, fiindcă mănânci din toate 
bucatele cele dulci şi bei puţintel vin, aceasta vine din necredinţa şi neputința 
cugetului. lar împărtăşirea de bucate fără de păcat şi potrivit cu voia lui Dumnezeu 
se poate afla în trei stări ale sufletului: în înfrânare, în îndestulare şi în saturare. 
Înfrânarea înseamnă a fi încă flămând când te scoli de la masă; îndestularea 
înseamnă a nu fi nici flămând, nici îngreunat; săturarea, a se îngreuna puţintel. lar a 
mânca după săturare e uşă a îndrăcirii pântecelui, prin care intră desfrânarea. 
Socotindu-le acestea, alege-ţi ceea ce se cade după puterea ta, netrecând peste 
aceste stări. Căci şi aceasta aparţine celor desăvârşiţi, cum zice Apostolul, adică a 
flămânzi şi a se sătura şi a le putea pe toate. 

Acestea ţi s-au arătat, o, iubitorule al lucrării şi al luării aminte a minţii, numai din 
cuvintele Sfinților Părinţi celor mari: care este măsura înfrânării şi postul cel cu 
socoteală; şi cum se cuvine a se nevoi cineva întru luarea aminte. Deci auzind 
acestea, nu se cade a ne depărta de la lucrarea minţii, ci a ne sili întru aceasta cu 
toată sârguinţa, rugând pe Domnul nostru lisus Hristos, să ne fie ajutor şi învăţător 
întru aceasta. Căruia se cuvine toată slava, cinstea şi închinăciunea, în vecii 
vecilor. Amin. 


(Extras din Filocalia sau culegere din scrierile Sfinţilor Părinţi care arată cum 
se poate omul curăţi, lumina şi desăvârşi — volumul VIII) 

Ce înseamnă „Voi judeca pe fiecare după purtările lui”? 





Noi toți păcătuim, dar nu cerem să ne ierte Bunul Dumnezeu. Păcătuim cu gândul 
că Dumnezeu ne iartă şi apoi cădem dintr-un păcat în altul, din ce în ce mai grav, 
fără să punem pocăință înaintea lui Dumnezeu - ca mai apoi să ne mirăm de ce a 
venit mânia lui Dumnezeu asupra noastră. 


3 5 2 


Sfântul Vasile cel mare şi Sfântul loan Gură de Aur fac câteva observaţii cu privire 
la pasajul din Sfânta Scriptură în care Dumnezeu spune: „Voi judeca pe fiecare 
după purtările lui” (lezechiel 33, 20). Sfântul Vasile cel mare şi Sfântul loan Gură 
de aur ne spun că atunci când nu mai ascultăm de poruncile lui Dumnezeu, pier- 
dem Raiul. 


Gândiţi-vă pentru o clipă la acest lucru. Câţi dintre noi nu ignoră starea de păcă- 
toşenie? Câţi nu mustră pe ceilalți pentru păcatele lor, dar ale lor păcate nu le văd? 
Cât de mult ne supărăm pentru ce fac ceilalți din jur? Dar oare câţi dintre noi ne 
gândim la câte păcate avem şi cum ar trebui să nu-i mai judecăm pe ceilalţi? 


ce Vasile de la Poiana Mărului sia următoarele: aci a d ta 

Recunoaşterea faptului că suntem păcătoşi şi că păcătuim în fiecare zi reprezintă 
punctul de pornire în mântuirea noastră. Este important pentru noi, creştini 
ortodocşi, să ne recunoaştem starea de păcătoşenie şi să-i cerem Bunului 
Dumnezeu să ne ierte. 


Sfântul Vasile spune că atunci când greşim unui semen de-al nostru ar trebui să-i 
cerem iertare față în faţă, iar lui Dumnezeu să-i implorăm iertarea în ascuns, la 
rugăciunile noastre de zi cu zi. Fiecare dintre noi are propriile patimi cu care a 
crescut. Fiecare om are propriile patimi, unul este lacom la mâncare, altul este 
avar, mânios, egoist, arogant şi altele. Toate aceste patimi dacă nu sunt spovedite 
în timp, vor deveni pentru noi obiceiuri bine înrădăcinate în ființa noastră. 


Sfântul Isihie ne aminteşte ce ne-a învăţat prorocul Moise: „Păzeşte-te să nu intre 
în inima ta gândul nelegiuit” (Deuteronomul 15, 9). E de prisos să mai spunem că 
este imperios necesar să învăţăm să ne cercetăm pe noi înşine, starea noastră 
sufletească în fiecare zi. Trebuie să evităm să-i mai învinovăţim pe cei din Jur 
pentru ce ni se întâmplă nouă. Trebuie să învăţăm să iertăm, dar şi să cerem iertare. 
Dacă vom ierta celor ce ne-au greşit, şi Dumnezeu se va milostivi de noi şi ne va 
ierta păcatele noastre. 


Provocarea noastră din viaţa duhovnicească constă în ascultarea şi respectarea 
poruncilor lui Dumnezeu. Noi trebuie să învăţăm să-L ascultăm pe Dumnezeu. 


Sfântul Vasile ne spune că rugăciunea minţii: „Doamne lisuse Hristoase, Fiul lui 
Dumnezeu miluieşte-mă pe mine păcătosul” sau „Dumnezeule, fii milostiv mie, 
păcătosului.” (Luca 18, 13) ajută foarte mult în lupta noastră cu slăbiciunile şi 
patimile noastre. 


Traducere și adaptare: Mădălina Munteanu 
Sursa: http://orthodoxwayoflife.blogspot.ro 

Diac. George Aniculoaie - Sfântul Vasile de la Poiana Mărului, dascăl al 
Rugăciunii lui lisus 





Iscusitul dascăl al rugăciunii, Sfântul Vasile de la Poiana Mărului, a reuşit să 
îmbine, în sihăstriile din ţinutul Buzăului şi Vrancei, asprimea ascetică a vieţii 
călugăreşti din Sinai şi Athos cu experiența mistică a monahismului slav şi cu 
tradiția isihastă de sihăstrie din sutele de schituri şi mănăstiri româneşti. A făcut 
din obştea sa o adevărată şcoală duhovnicească de trăire isihastă. Ucenicii săi, 
munteni, moldoveni, ardeleni şi ruşi, trăiau în desăvârşită dragoste şi bună 
rânduială. Punând accent pe ascultare, trăirea în desăvârşită armonie, citirea zilnică 
a Sfintei Scripturi şi a scrierilor Sfinților Părinţi, practicarea Rugăciunii lui lisus, 
păzirea curată a minţii, mâncarea o dată pe zi şi împărtăşirea săptămânală, a reuşit 
să creeze un adevărat curent de înnoire duhovnicească în monahismul românesc la 
mijlocul secolului al XVIII-lea. 


„Când l-am văzut, L-am proslăvit pe Dumnezeu din tot sufletul meu că m-a 
învrednicit pe mine nevrednicul să văd un bărbat aşa de sfânt. Acest bărbat 
plăcut lui Dumnezeu era în vremea aceea neîntrecut şi fără egal între toţi în 
înțelegerea dumnezeieştilor Scripturi, a învățăturilor de Dumnezeu purtătorilor 
Părinţi, în judecata duhovnicească şi în ştiinţa atotdesăvârşită a Sfintelor 
Canoane ale Sfintei Biserici şi în înţelegerea dreptelor tâlcuiri. Vestea despre 
învăţătura lui şi despre povăţuirile lui plăcute lui Dumnezeu pe calea mântuirii 

se dusese pretutindeni“, îl caracteriza Sfântul Paisie Velicikovski pe mentorul şi 


duhovnicul său Sfântul Vasile de la Poiana Mărului. 


Fiind unul dintre cei mai vestiți dascăli şi lucrători din secolul al XVIII-lea ai 
Rugăciunii lui lisus - „Doamne lisuse Hristoase Fiul lui Dumnezeu miluieşte-mă 
pe mine păcătosul“ - de numele Sfântului Vasile de la Poiana Mărului se leagă 
existenţa isihasmului românesc, adică practicarea Rugăciunii minţii, făcând din 
obştea sa o adevărată şcoală de trăire isihastă. Denumirea „de la Poiana Mărului“ 
se trage de la schitul înființat, prin 1730-1733, împreună cu alţi 12 ucenici în 
Poiana Mărului, în Munţii Buzăului. 


Stareţ la nici 30 de ani 


Sfântul Vasile este un reprezentant al emigrației monahale ruso-ucrainene care s-a 
produs în secolele XVII-XVIII în urma reformelor lui Petru cel mare în Rusia şi a 
persecuțiilor uniate în Ucraina rămasă sub stăpânirea polonă. Născut în 1692, în 
părțile Poltavei, Ucraina, a petrecut mai mulţi ani din tinereţea sa în aspre nevoinţe 
în sihăstriile din Rusia, apoi în Munţii Moşenski, în apropierea Kievului, unde se 
călugărise. Vine în Țara Românească, foarte probabil pe vremea lui Constantin 
Brâncoveanu şi a Mitropolitului Antim Ivireanu, când viaţa bisericească şi 
culturală a Ţării Româneşti era în apogeu. Împreună cu ucenicul său, iero- 
schimonahul Mihail, şi cu alți călugări, intră în obştea Mănăstirii Dălhăuţi, în 
apropierea oraşului Focşani, unde rămâne 20 de ani. Aici este hirotonit preot şi la 
scurt timp numit stareţ, chiar dacă nu avea încă nici 30 de ani. 


Sub păstorirea sa, Mănăstirea Dălhăuţi a cunoscut o intensă renaştere spirituală. 
Cuviosul Vasile adună în jurul său o obşte de peste 40 de călugări sihaştri, pe care 
îi învaţă cu ascultarea, smerenia, tăcerea şi lucrarea cea de taină a Rugăciunii lui 
lisus. Astfel, stareţul Vasile face din obştea sa o adevărată şcoală duhovnicească de 
trăire isihastă, după învăţătura Sfinților Părinţi, renumită în Țara Românească. 
Ucenicii săi, munteni, moldoveni, ardeleni şi ruşi, trăiau în desăvârşită dragoste şi 
bună rânduială. Crescând numărul lor, o parte dintre ei se stabilesc la schiturile din 
Jur: Trestieni, Ciolanu, Cârnu, Răteşti, Rogoz, Bonţăşti, Valea Neagră (Vrancea) şi 
altele. 


Iniţiatorul unui curent de înnoire duhovnicească 
Ca stareţ la Poiana Mărului, cuviosul Vasile conduce duhovniceşte toate schiturile 


din Munţii Buzăului pe care le cercetează regulat, fie personal, fie prin scrisori. 
Unul din ucenicii săi a fost şi cuviosul Paisie, pe care îl primeşte în Schitul 

Trestieni pentru câţiva ani, iar în anul 1750, merge la acesta, în Muntele Athos, 
unde îl călugăreşte. Preluând mişcarea isihastă de la Schitul Pocrov inițiată de 
cuviosul episcop Pahomie al Romanului ( 1726), fericitul stareţ Vasile era foarte 
iscusit în viaţa de rugăciune, în cunoaşterea Sfintei Scripturi şi a Sfinţilor Părinți 
filocalici. 


Punând accent pe ascultare, pe trăirea în desăvârşită armonie, citirea zilnică a 
Sfintei Scripturi şi a scrierilor Sfinților Părinţi, practicarea Rugăciunii lui lisus, 
păzirea curată a minţii, mâncarea o dată pe zi şi împărtăşirea săptămânală, reuşeşte 
să creeze un adevărat curent de înnoire duhovnicească în monahismul românesc la 
mijlocul secolului al XVIII-lea. 


Sfântul Vasile de la Poiana Mărului afirmă cu insistenţă că Rugăciunea inimii nu e 
numai pentru sihaştri, ci şi pentru cei din viaţa de obşte. Acest mare curent, al 
doilea ca mărime după cel din secolul al XV-lea, iniţiat de Sfinții Nicodim de la 
Tismana ( 1406), Leontie de la Rădăuţi şi Daniil Sihastrul, este desăvârşit şi 
răspândit în toate ţările ortodoxe la sfârşitul secolului al XVIII-lea şi începutul 
celui următor, prin marii stareți: Sfântul Paisie de la Neamţ (ț 1794), Sfântul 
Gheorghe de la Cernica ($ 1806) şi Sfântul Calinic de la Cernica (3 1868). 


Trecut în rândul sfinţilor în martie 2003 


Iscusitul dascăl al rugăciunii, Sfântul Vasile de la Poiana Mărului, a reuşit să 
îmbine în sihăstriile din ţinutul Buzăului şi Vrancei asprimea ascetică a vieţii 
călugăreşti din Sinai şi Athos, cu experiența mistică a monahismului slav şi cu 
tradiția isihastă de sihăstrie din sutele de schituri şi mănăstiri, în care monahismul 
românesc, atât de măsurat şi aşezat, îşi ducea viaţa duhovnicească fără întrerupere 
încă din secolul al IV-lea. Astfel, stareţul Vasile a reînnoit viaţa monahală din 
schituri şi sihăstrii prin îmbinarea acestor trei experienţe: greacă, rusă şi română. 
Cuviosul Vasile şi-a dat sufletul în mâinile Domnului în anul 1767, lăsând în urmă 
numeroşi ucenici. 


Datorită vieții sfinte, Sfântul Sinod al Bisericii Ortodoxe Române, în şedinţa sa din 
4-5 martie 2003, a hotărât ca stareţul de la Poiana Mărului să fie trecut în ceata 
Cuvioşilor Părinţi purtători de Dumnezeu şi să fie cinstit la data de 25 aprilie, zi în 
care a trecut la Domnul. 


Scriitor şi traducător 

Pe lângă aleasa sa viață duhovnicească-ascetică, stareţul Vasile era şi un bun 
cunoscător al scrierilor patristice şi postpatristice, din care a făcut anumite 
traduceri. Ca dascăl al rugăciunii, marele stareţ a scris şi câteva „Cuvinte“ despre 
paza minţii, despre rugăciune şi creştere duhovnicească, scurte introduceri la 
scrierile filocalice, lucrări teologice-ascetice, în limba slavonă, care au rămas în 
manuscris: 

* Întrebătoare răspunsuri adunate din Sfânta Scriptură pentru depărtarea de 
bucatele cele oprite tăgăduinţei călugăreşti cei de bună voie (tipărită la Mănăstirea 
Neamţ în 1816); 

* Cuvânt înainte la cartea fericitului Nil de la Sorska şi Adăogire sau cuvânt pe 
urmă la cartea fericitului Nil de la Sorska, (ascet, teolog şi filozof rus, stareţ la 
Sorska, 1433-1508); 

* Înainte cuvântare spre capetele fericitului Filotei Sinaitul; 

* Cuvânt înainte sau înainte călătorie la cartea lui Grigorie Sinaitul; 

* Adăugire sau cuvânt pre urmă la cartea Sfântului Nil de la Soesca; 

* Închipuire cum se cade nouă celor ce suntem pătimaşi şi călcăm poruncile să ne 
îndreptăm prin pocăință şi să ne învăţăm lucrării cei cu mintea vieţuind întru 
supunere. 

Se cunosc şapte manuscrise slave copiate la Schitul Poiana Mărului, din care patru 
cuprind unele din lucrările menţionate. Unul este copiat de stareţul Vasile, iar un 
altul, cuprinzând versiunea slavă a scrierii alegorice-religioase spaniole „Desi- 
derie“, a fost copiat tot de el. Opera sa a fost tradusă în limba română şi copiată în 
zeci de manuscrise. Cuvintele sale introductive sunt adevărate pagini de filocalie şi 
călăuză spre Hristos prin rugăciune. 

Pr. Bogdan Racu- Sfântul Vasile de la Poiana Mărului - câteva cuvinte despre 
viaţa și învăţăturile sale 





Sfântul Vasile s-a născut în Rusia în anul 1692. A fost atras de tânăr de viaţa 
monahală şi în căutarea unor călugări cu viaţă îmbunătăţită a petrecut în sihăstriile 
din Rusia, Ucraina și Ţările române. Venit în [ara Românească în contextul 
tulburărilor prin care treceau creştinii ortodocşi din Ucraina după Unirea de la 
Brest Litovsk, Sfântul Vasile s-a aşezat la mănăstirea Dălhăuţi de lângă Focşani, 
unde a rămas timp de 20 de ani. În anul 1730 s-a retras cu câţiva ucenici în Munţii 
Buzăului, la Mănăstirea Poiana Mărului. Au căutat sfatul său numeroşi călugări și 
credincioși din ținuturile Buzăului şi Vrancei şi de dincolo de hotarele acestora. 


În anul 1750, aflat în pelerinaj la Muntele Athos starețul Vasile a tuns în monahism 
pe monahul Platon, viitorul stareț Paisie Velicicovshi, care petrecuse o vreme 
(1742-1746) în aşezămintele monahale muntenești Dălhăuţi, Trăisteni și Cârnul. 


Sfântul Vasile a fost preocupat de modul cum poate avea cineva o viaţă 
duhovnicească înaltă, iar rodul acestor căutări a fost concentrat în scrierile pe care 
le-a lăsat. Amintim dintre lucrările sale originale, scrise în slavona bisericească, 
următoarele: 

= Cuvânt înainte sau Înainte călătorie la cartea lui Grigorie Sinaitul, 

= Înainte cuvântare spre capetele fericitului Filotei Sinaitul, 

=> Cuvânt înainte la cartea Cuviosului Nil de la Sorsca, 

= Închipuire cum se cade nouă celor ce suntem pătimaşi, şi călcăm poruncile, 
să ne îndreptăm prin pocăință şi să ne învăţăm lucrării cei cu mintea 
viefuind întru supunere, 

= Întrebătoare răspunsuri adunate din Sfânta Scriptură pentru depărtarea de 
bucatele cele oprite făgăduinţei călugărești celei de bună voie. 


La 25 aprilie 1767, starețul Vasile de la Poiana Mărului a trecut la cele veşnice, 
fără a se cunoaște astăzi unde se odihnesc rămăşiţele sale pământești. Sfântul Sinod 
al Bisericii Ortodoxe Române, în şedinţa din 4-5 martie 2003, a hotărât cano- 
nizarea sa, cu data de prăznuire la 25 aprilie. 


Din învăţăturile Sfântul Vasile: 
Despre post: 


Y „Pentru că întâia pricină a sfântului post este înfrânarea cărnii şi 
domolirea oricărei mișcări iraționale, lucru de mare trebuință și folos 
monahilor. 

VY A doua este că prin el sufletul e dispus să fie ușor spre rugăciune și spre 
rugăciunea cerească. 

V A treia este că prin el slujim lui Dumnezeu și postirea este bună cinstire a 
Lui. 

Y Apatra este că el este o satisfacere a lui Dumnezeu şi o întoarcere spre milă 
a mâniei Sale celei drepte. 

Y A cincea este că prin el cerem de la Dumnezeu bunuri veșnice şi vremelnice 
şi celelalte. Precum zice şi dumnezeiescul Gură de Aur: „Posteşte ca să nu 
păcătuieşti; posteşte, dacă ai păcătuit, posteşte, ca să primeşti; posteşte ca 
să nu pierzi ce ai primit. ” 


Postul se împarte în patru forme: post duhovnicesc, post din obișnuiță, post natural 
şi post bisericesc — afară de faptul că monahii sunt datori întotdeauna să se abțină 
de la mâncarea de carne. 


— Post duhovnicesc este depărtarea de păcate. 

=> Post din obişnuiță e mâncarea cu măsură. 

— Post natural este a nu mânca şi a nu bea nimic pentru o vreme după 
exemplul ninivitenilor (Ilona 3,7). 

— lar post bisericesc este înfrânarea de la carne după legea şi canoanele 
bisericeşti. Acest post suntem datori să-l postească şi oamenii din lume de 
patru ori pe an şi în fiecare miercuri și vineri, iar în evlavie și în fiecare 
luni, deopotrivă cu monahii. ” 


Despre citirea Sfintei Scripturi: „de nu vei fi om, te vei face om, fiindcă citirea 
Scripturilor e o vindecare măiestrită şi mântuitoare” 


„Aşa cum ne învaţă marele învățător Pavel când scrie lui Timotei zicând: „Din 
copilărie ştii Sfânta Scriptură, care poate să te înțelepţească” (II Tim. 3,15), Sfânta 
Scriptură nu te va lăsa să păţeşti ce au pățit mulţi. Aceasta întrucât cine ştie Sfânta 
Scriptură cum trebuie să o ştie acela nu se poticneşte de nici unele din cele ce i se 
fac, ci le îngăduie pe toate: pe unele lăsându-le în credință pe seama proniei 
neajunse a lui Dumnezeu, iar altora ştiindu-le rațiunile şi aflându-le învăţăturile din 
Scripturi. Că toată Scriptura, zice (Apostolul Pavel), este spre îndreptare” (II Tim. 
3,16): de va trebui să deprindem ceva şi ce se cade a înțelege, de acolo vom şti să 
deprindem; de vom voi să mustrăm cele cu înşelare, și pe acestea tot de acolo (le 
vom deprinde); şi de vom voi să ne îndreptăm sau să ne înţelepțim, tot de acolo (ne 
vom deprinde). De aceea Scriptura a fost o mângâiere, ca tot omul să poată să fie 
desăvârşit pentru Dumnezeu, şi fără ea nu e cu putinţă cuiva să fie desăvârșit. 
Fiindcă atunci când a fost chemat să-l trimită pe Lazăr, Avraam a refuzat zicând: 
„Au pe Moise şi pe profeţi. dacă nu-i vor asculta pe ei, nu vor crede nici dacă va 
învia cineva din morți” (Lc 16,31). lar acestea arată că Hristos vrea ce Scripturii să 
i se dea o mai mare crezare decât dacă s-ar scula cineva din morți şi ar vorbi. 


Așadar ia aminte la citirea Scripturii şi, de nu vei fi om, te vei face om, fiindcă 
citirea Scripturilor e o vindecare măiestrită și mântuitoare. Căci văzând Dumnezeu 
sârguinţa eunucului, a primit silinţa lui şi i-a trimis îndată învăţător pe Filip, deși 
învăţător nu 1-a fost Filip, ci Duhul Care l-a adus pe acesta (FA 8, 26 ş.u.). să nu 
fim fără grijă pentru mântuirea noastră, iubiților, pentru că toate acestea pentru noi 
s-au scris, spre învățătura noastră, a celor care a ajuns sfârşitul veacurilor. Pentru 
că o mare întărire este a nu greşi înțelegerea Scripturilor şi o mare surpare şi o 
prăpastie adâncă e neînţelegerea Sripturilor.” 

Marius Nedelcu - Învățăturile stareţului Vasile de la Poiana Mărului 

În secolul al XVIII-lea Ortodoxia românească a cunoscut o puternică mişcare de 
reînnoire duhovnicească ce a avut la bază practica Rugăciunii inimii. Personalitatea 
cea mai cunoscută a acestei mişcări duhovniceşti este Sfântul Paisie de la Neamţ, 
dar alături de el au fost şi alţii care au realizat o sinteză între tradiţia ortodoxă slavă 
şi isihasmul românesc. Sfântul Vasile, stareţul de la Poiana Mărului, duhovnicul lui 
Paisie, a lăsat valoroase scrieri despre practicarea rugăciunii neîncetate. 


În prima jumătate a secolului al XVIII-lea, viaţa monahală din Ucraina, stăpânită 
de Polonia, primea puternice lovituri din cauza uniatismului catolic. În Rusia, Petru 
cel mare desfiinţează în 1724 schiturile şi micile mănăstiri, astfel că din cele 1.200 
de mănăstiri existente la 1700, mai funcționau în 1800 doar 452. Situaţia era cu 
totul alta în Moldova şi Țara Românească. Biserica Ortodoxă era sprijinită de 
binecredincioşi domnitori după chipul basileilor de la Constantinopol. Spre acest 
spaţiu se vor îndrepta mulțimi de călugări slavi, printre care au fost şi Paisie 
Velicikovski şi stareţul Vasile de la Poiana Mărului. 


Starețul Vasile a venit din Ucraina şi s-a stabilit la Carpaţii de curbură, în zona 
mioritică a Vrancei, la Schitul Dălhăuţi. Aici a devenit preot. La scurt timp s-a 
retras în munţii Buzăului, la schitul de la Poiana Mărului, unde a pus bazele unei 
vieţi isihaste autentice. Sub autoritatea duhovnicească a starețului Vasile s-au aflat 

mai multe sihăstrii şi schituri din munţii Buzăului şi Vrancei. Centrul acestei reţele 
unice în istoria bisericească de la noi a fost Schitul de la Poiana Mărului. 


Starețul Vasile, un părinte al Ortodoxiei universale 


Starețul Vasile a reuşit să ofere o adevărată cheie de înţelegere şi practicare a vieţii 
isihaste, având în centru rugăciunea inimii şi scrierile filocalice, devenind un 
părinte duhovnicesc al întregii Ortodoxii. În anul 1749, stareţul Vasile primeşte o 
recunoaştere oficială din partea patriarhilor scaunelor apostolice ale Ierusalimului, 
Alexandriei şi Antiohiei, care i-au ascultat sfaturile şi învăţăturile: "cei trei 
patriarhi foarte s-au bucurat, l-au binecuvântat şi i-au dat mărturie în faţa Sino- 
dului; astfel că nimeni să nu se îndoiască de învăţăturile lui”. 


Rugăciunea inimii este o înnoire a harului Sfântului Botez 


Expresia "rugăciunea lui lisus" sau "rugăciunea inimii" desemnează o rugăciune 
specifică creştinilor ortodocşi, care constă din neîncetata chemare a numelui lui 
lisus printr-o scurtă formulă: "Doamne, lisuse Hristoase, Fiul lui Dumnezeu, 
miluieşte-mă!" Această rugăciune reprezintă esenţa practicii isihaste, în jurul ei 
împletindu-se şi celelalte nevoinţe şi lucrări duhovniceşti. 


Starețul Vasile consideră că cel mai potrivit loc unde Îl putem invoca şi ruga pe 
Hristos este inima. Comentând textul biblic: "Cel ce crede în Mine râuri de apă vie 
vor curge din pântecele lui" (loan 7, 39), stareţul Vasile spunea că toţi creştinii 
botezați primesc în mod tainic această apă în inimile lor, adică toți primesc la 
Botez înlăuntrul lor pe Hristos Însuşi. Sfântul Vasile leagă rugăciunea lui lisus de 
experiența harului baptismal care trebuie mereu împrospătată, ştiut fiind că 
păcatele din cursul vieţii reuşesc să umbrească această experienţă. Rugăciunea lui 
lisus nu mai poate fi considerată, în acest context, ca o preocupare numai a 
monahilor îmbunătăţiţi, ci ea este recomandată tuturor creștinilor, întrucât toţi au 
fost botezați şi toţi au nevoia de a recupera experienţa harului Duhului Sfânt de la 
Botez. 


Harul este lucrător nu din exteriorul omului, ci din inima lui 


Rugăciunea inimii se bazează pe prezenţa interioară mistică a lui Hristos în sufletul 
creştinilor şi pe considerarea răului şi a păcatelor ca o ameninţare exterioară 
creştinului, care lucrează la ştergerea sau adormirea harului lucrător din inimă. 
Starețul Vasile aşază rugăciunea lui lisus în contextul sacramental al Bisericii, 
întrucât ea este o activare a energiilor baptismale. Alături de acest aspect este 


Ar Dr De De Dr de De Dr de De De e Dr Dr Dr De de De Je de dr fr A A 


Xp XP XP XP 3 ID e E 30 IE 3 2 2 2 E E 30 30 IE 3 De DE DP E IE IE E E XX 


De De de De Ar De De De De De De Dr Dr de De De dr De dr De de de de dr drd 


Xp XP XP IP 3 IE DE 2 E 30 E 3 2 2 2 2 E 30 30 IE IE 2 E E XX 


menţionat şi rolul ei în cadrul luptei ascetice, alături de alte lucrări duhovniceşti. 
Practica rugăciunii este folositoare dacă este unită cu păzirea poruncilor lui 
Hristos. 


"Sabie duhovnicească" împotriva diavolilor 


În cadrul luptei ascetice, stareţul Vasile acordă o importanță deosebită rugăciunii 
lui lisus, considerând-o ca singura "armă" care alungă efectiv influenţa nefastă a 
diavolilor şi ispitele. Dacă celelalte lucrări duhovniceşti, ca de exemplu păzirea 
poruncilor, rugăciunea de toate zilele şi postul, sunt considerate un scut protector 
împotriva ispitelor, ferindu-ne ca ele să ne rănească, rugăciunea lui lisus este 
singura armă ofensivă. 

Starețul Vasile consideră această rugăciune o "sabie duhovnicească" a cărei lucrare 
izvorăşte din puterea numelui lui lisus Hristos invocat neîntrerupt de creştin. 
Numele lui lisus Hristos concentrează în mod tainic persoana şi lucrarea lui 
Hristos, astfel că între Nume şi Persoană nu se poate face o separație. 


Starețul Vasile este fidel tradiției isihaste a Sfântului Simeon Noul Teolog şi 
tradiției sinaitice, concentrându-se mai mult pe aspectul personal al întâlnirii cu 
Hristos în rugăciune. Astfel, căinţa şi atenţia înlocuiesc în concepţia stareţului 
Vasile metodele psihofizice athonite (respiraţia şi concentrarea privirii în inimă). 
Reuşind să ofere o înţelegere practică a Rugăciunii inimii, Sfântul Vasile acordă o 
importanță deosebită dispoziţiei interioare pentru rugăciune. Orice experienţă 
mistică nu se poate realiza decât dacă atenţia este unită deplin cu rugăciunea. 


Starețul Vasile consideră că atenţia este fie o trezvie a minţii care înseamnă o 
permanentă stare de veghe în a înţelege gândurile şi a respinge orice amestec al 
răului, fie acea unificare a întregii fiinţe în cadrul rugăciunii. Rugăciunea inimii 
este considerată de stareţul Vasile de la Poiana Mărului drept cea mai sigură 
metodă de a cugeta neîntrerupt la Dumnezeu şi de a trăi în prezenţa Lui. 


"Filocalia" de la Poiana Mărului 


Schitul de la Poiana Mărului a fost, în timpul stăreției Sfântului Vasile, un 
important centru de copiere şi răspândire a scrierilor filocalice. Ucenicii Sfântului 
Paisie de la Neamţ au continuat această tradiție a manuscriselor, transmițând 
importante opere filocalice în Rusia. Pe această filieră au ajuns la cunoscuta 


5 EC PAI A 


Optina, în volumul care cuprinde viaţa şi opera Sfântului Paisie de la Neamţ. În 


Ar Dr De De Dr de e Dr De De De De Dr De Dr De de De de de dr fr A A 


Xp XP XP IP 3 Ie A E E 30 E 3 2 2 2 E E 30 E 30 IE De DP E IE IE E IE XX 


De De de De Dr De de De De De De Dr Dr De De De dr De Dr Dr de de de dr drd 


acest volum sunt ataşate trei introduceri sau cuvânt-înainte ale Sfântului Vasile la 
cartea Sfântului Grigorie Sinaitul, la capitolele lui Filotei Sinaitul şi la cartea lui 
Isihie, apoi, mai avem un comentariu la cartea lui Nil Sorski, un adaos la aceeaşi 
carte şi o lucrare numită: "Despre abţinerea de la mâncărurile oprite monahilor”. 


Sfântul Ignatie Briancianinov (1806-1867) recomanda scrierile stareţului ca o 
adevărată cheie a Rugăciunii inimii: "Scrierile stareţului Vasile pot şi trebuie să fie 
văzute drept cea dintâi carte spre care trebuie neapărat să se îndrepte oricine 
doreşte să practice cu succes rugăciunea lui lisus în timpul nostru". 

Lect. Marian Vild - Deschizătorul reînnoirii isihaste pe meleaguri româneşti 





Sfântul cuvios Vasile de la Poiana Mărului a fost canonizat de Sfântul Sinod al 
Bisericii Ortodoxe Române în 2003, fiind prăznuit în fiecare an la data mutării sale 
la Domnul, 25 aprilie. 


Importanţa lui nu este legată doar de faptul că a fost duhovnicul stareţului Paisie de 
la Neamţ, ci mai ales prin prisma faptului că tot ceea ce ucenicul său a realizat în 
timp la Dragomirna şi Neamţ a fost inspirat de lucrarea pe care Cuviosul Vasile a 
realizat-o la Poiana Mărului, devenind astfel deschizătorul reînnoirii isihaste din 
secolul al XVIII-lea de pe teritoriul țării noastre. 


Datele despre stareţul Vasile sunt destul de sumare, dar suficiente pentru ca figura 
sa să poată fi reconstituită din diferite surse. De origine slavă, născut pe la 1692 
undeva în „ara Rusească“, el este în căutarea vieţii duhovniceşti de foarte tânăr. 
Astfel, după ce a petrecut un timp „în Rusia, în munţii Moşenski şi în alte 
sihăstrii“, după cum se exprima Sfântul Paisie în Autobiografia sa, stareţul Vasile 
ajunge pe teritoriul "Țării Româneşti în munţii Buzăului. Aici se opreşte mai întâi 
într-un schit numit Valea Şchiopului, după care se stabileşte în Schitul Dălhăuţi. 
Destul de curând e hirotonit aici preot (1715) şi ajunge stareţ al schitului. 

Întrucât devine un părinte duhovnicesc renumit, se strâng în jurul său peste 40 de 
ucenici. Acesta este şi unul dintre motivele pentru care a ctitorit cu ajutorul 
domnitorului Nicolae Mavrocordat schitul de la Poiana Mărului la 1730. Se mută 
în schitul de la Poiana Mărului în 1733, unde rămâne ca stareţ vreme de 35 de ani, 
până la adormirea sa în 25 aprilie 1767. Ajungând un stareţ renumit, el 
coordonează de aici numeroase schituri din zona Buzău şi Vrancea, dintre care 
amintim: Trestieni, Ciolanu, Cârnu, Răteşti, Rogoz, Bonţăşti, Valea Neagră şi 
altele, în care se aşezaseră, deopotrivă, monahi atât slavi, cât şi români şi pe care 
Sfântul Vasile a ştiut să-i ţină împreună. 


Venirea stareţului Vasile în "Ţările Române a fost un fenomen firesc în contextul 
politic şi religios al vremii. Starețul Vasile vine în părţile noastre din cauza 
climatului religios defavorabil din Rusia şi Ucraina. În urma reformelor lui Petru 
cel mare de la începutul sec. al XVIII-lea, viaţa monahală din Rusia a cunoscut 
numeroase limitări, ceea ce a dus la scăderea dramatică a numărului mănăstirilor, a 
monahilor, dar şi a trăirii duhovniceşti. În zona Kievului exista o puternică 
presiune de tip catolic manifestată nu numai prin uniaţie (1596 Brest), dar şi printr- 
o puternică influenţă scolastică în învățământul religios cu consecinţe şi riscuri 
pentru spiritualitatea ortodoxă autentică. Pe de altă parte, Țările Române ofereau la 
vremea respectivă un climat religios şi chiar politic extrem de favorabil. Semi 
independenţa Ţărilor Române, care plăteau tribut Imperiului Otoman, dar îşi 
mențineau controlul intern, precum şi asumarea de către clasa conducătoare a 
tradiției bizantine au făcut din aceste țări un adevărat „Bizanţ după Bizanţ“ (N. 
Iorga). Mai mult, exista o tradiție locală a sihăstriilor şi sihaştrilor puternic 
înrădăcinată. Această tradiţie nu trebuie urmărită ca începând numai de la Sfântul 
Nicodim în sec. al XIV-lea, ci cu mult înainte, aşa cum au demonstrat o seamă de 
cercetători (N. lorga, Mitropolitul Tit Simedrea, E. Turdeanu, arhim. Ioanichie 
Bălan, pr. Dumitru Stăniloae, diac. loan I. Ică jr, D. Raccanello ş.a.). Astfel, Ţările 
Române au oferit nu numai un climat religios şi politic propice vieții duhovniceşti, 
ci mai cu seamă o bogată tradiţie isihastă a cărei vechime se pierde în negura 
istoriei. 


Reînnoirea isihastă şi specificul învăţăturii starețului Vasile 


Înnoirea duhovnicească pe care o promovează stareţul Vasile se fundamentează pe 
redescoperirea practicii isihaste manifestate în studiul Sfintei Scripturi şi a Sfinţilor 
Părinţi, în participarea la dumnezeiasca Liturghie şi în practicarea rugăciunii 
inimii. Deşi aceste elemente sunt perene în viaţa creştină, accentul pe care îl pune 
Sfântul Vasile de la Poiana Mărului este unul specific. 

Astfel, în ceea ce priveşte studiul Sfintei Scripturi, starețul Vasile consideră că 
autoritatea textului biblic este imensă: „Fiindcă atunci când a fost chemat să-l 
trimită pe Lazăr, Avraam a refuzat zicând: Au pe Moise şi pe profeţi. Dacă nu-i vor 
asculta pe ei, nu vor crede nici dacă va învia cineva din morți (Lc. 16, 31). Iar 
acestea arată că Hristos vrea ca Scripturii să i se dea mai mare crezare decât dacă s- 
ar scula cineva din morţi şi ar vorbi“ (Sfântul Vasile de la Poiana Mărului, 
Introduceri în Rugăciunea inimii şi isihasm, studiu: D. Racanello, argument diac. 
loan I. Ică jr, Ed. Deisis, 2009, 221). Studierea ei însoţeşte viaţa duhovnicească de 
la început până la sfârşit, fiind nevoie de ea în orice stadiu: „De aceea Scriptura a 
fost o mângâiere, ca tot omul să poată să fie desăvârşit pentru Dumnezeu, şi fără ea 
nu e cu putinţă cuiva să fie desăvârşit... Aşadar, ia aminte la citirea Scripturii, şi de 
nu vei fi om, te vei face om, fiindcă citirea Scripturilor este o vindecare măiestrită 
şi mântuitoare“ (Ibidem). 


Sfinții Părinţi sunt citiți, copiaţi şi chiar traduşi din greacă în slavonă şi română. 
Starețul Vasile a coordonat un fel de „scriptorium“ la Poiana Mărului, unde textele 
patristice erau traduse şi copiate pentru a putea fi răspândite. Opera originală a 
starețului Vasile cuprinde în majoritate introduceri la scrieri isihaste ale Sfinţilor 
Grigorie Sinaitul, Filotei Sinaitul, Isihie Sinaitul şi Nil Sorski. Aceste introduceri 
au cunoscut o asemenea popularitate, mai cu seamă în lumea slavă, încât Sfinţii 
Teofan Zăvorâtul şi Ignatie Briancianinov, ambii din sec. al XIX-lea, consideră că 
nu pot fi înţelese scrierile sfinţilor isihaşti fără introducerile stareţului Vasile. 


Mai apoi, una dintre învățăturile specifice starețului Vasile este viziunea sa asupra 
vieţii monahale şi a practicării isihasmului. Condiţiile cele mai propice pentru 
practica isihastă sunt date, în opinia sa, de vieţuirea în schituri foarte mici, cu doi 
sau trei fraţi sub ascultarea unui părinte duhovnicesc, aceasta fiind „calea de 
mijloc, împărătească“. 


În ceea ce priveşte rugăciunea inimii, stareţul Vasile discerne între rugăciunea 
inimii „lucrătoare“ şi cea „contemplativă“. Astfel, dacă cea de a doua este specifică 
numai celor foarte înaintați, sihaştrilor care au ajuns la o înălțime duhovnicească 
deosebită, cea dintâi este necesară, în opinia stareţului Vasile, încă de la începutul 
vieţii duhovniceşti, fiind recomandată deja fraților începători. Acest lucru este 
extrem de important, de aceea un cercetător grec de talia lui Tachiaos este 
îndreptățit să afirme că Sfântul Vasile de la Poiana Mărului a fost „primul dascăl al 
rugăciunii minţii din timpurile moderne în Răsăritul ortodox, întrucât, din punct de 
vedere cronologic, Paisie Velicikovski şi Nicodim Aghioritul s-au remarcat în 
aceasta după el“. 

Luând în considerare aceste elemente, putem afirma că Sfântul Vasile de la Poiana 
Mărului este deschizătorul reînnoiri isihaste din sec. al XVIII-lea de pe teritoriul 
țării noastre. 


In paralel, este în desfășurare şi concursul „Personalităţi feminine din România şi 
Moldova” 

Sorin Preda - Grădina cu minuni din Munţii Buzăului 





În partea muntoasă a Buzăului, la curbura Carpaţilor, acolo unde drumurile se 
transformă în poteci, există un loc cu o iradiere mistică greu de aşezat în tipare 
obişnuite: Mănăstirea Poiana Mărului. Ctitorită de cuviosul Vasile, unul din cei 
mai puternici duhovnici ai monahismului românesc, practicant asiduu al rugăciunii 
inimii, pe care a aprins-o şi în Muntele Athos, unde a ajuns într-un pelerinaj, 
catedrala de lemn ascunsă în pădurile neumblate ale Bisocii îşi păstrează şi azi, 
nestinsă, forţa spirituală. Tot mai mulți credincioşi iau drumul greu şi ascuns al 
muntelui pentru a se închina la icoana tăiată cu sabia a Maicii Domnului şi la 
Crucea de piatră sub care se află osemintele cuviosului rugător. Un stareţ plin de 
har, părintele Macarie, i-a redat locului viaţa şi continuitatea. 

Cuviosul Vasile carpatinul 


I se spune rugătorul Carpaţilor, iar mănăstirii sale de la Poiana Mărului: Athosul 
românesc. În unele cărți se pomeneşte că mănăstirea a fost înfiinţată de călugări 
ruşi, dar adevărul e altul. Cuviosul Vasile venise din Harkov, unde erau mulți 
români şi unde Petru cel mare îi primise pe pribegii moldoveni ai lui Cantemir, 
dimpreună cu potop de preoţi şi monahi. Cuviosul Vasile s-a născut într-o astfel de 
familie de moldoveni, în 1692, tocmai la Poltava. Tânjind după ţara lui de suflet, se 
va întoarce acasă, va bate munţii Buzăului în rugăciune şi pustnicie, după o lungă 
şi intensă perioadă athonită, unde a uimit obştile călugăreşti din Sfântul Munte prin 
trăirea sa deosebit de aspră, dar şi prin cultura fără cusur. Era mare, gigantic în tot 
ce făcea - în mănăstirile ridicate cu mâna lui (Dălhăuţi, Ciolanu, Cârnu, Barbu sau 
Trăisteni), dar şi în puhoaiele de pustnici aflaţi sub ascultarea şi adânca lui povaţă 
filocalică. Nu a lăsat în urmă cărți sau înscrisuri. A lăsat doar mari duhovnici şi 
sfinți trăitori care, la rândul lor, au reîncreştinat Bulgaria şi Rusia, Serbia şi 
Ucraina. Nu i-a plăcut să se fălească şi nici sceptru arhieresc nu a avut. Numele lui 
nu figurează nici în cronici şi nici în Sinaxar, dar toată lumea ortodoxiei îl 
cunoaşte. 


Acum câţiva ani, episcopul grec Kalistos a venit special de la Athos ca să vadă 
mănăstirea cuviosului. Primul gest pe care l-a făcut, intrând în Poiana Mărului, a 
fost să îngenuncheze şi să sărute pământul. Apoi, i-a rugat pe însoțitorii săi să-l 
lase singur. S-a plimbat nevăzut câteva ceasuri prin păduricea din spatele bisericii, 
rememorând paşii cuviosului, în vibraţiile intense ale rugăciunii statornicite de el, 
rugăciunea inimii. La sfârşit, a luat cu sine în Grecia câteva măceşe purpurii şi o 
creangă de sânger, ca niciodată să nu uite pământul românesc şi smerenia fără egal 
a marelui Vasile. 


Călătoria 


La Mănăstirea Poiana Mărului nu se ajunge uşor. Drumuri de ţară, transformate 
adesea în drumuri forestiere, par mai degrabă să ascundă locul decât să-l dezvăluie. 
De pe Valea Bascelor spre Bisoca, învârteţită pe pereţii uriaşului amfiteatru 
montan, format de curbura Carpaţilor, calea către Poiana Mărului înaintează cu 
mari ezitări şi răscruci. În pustietatea plină de nostalgice păduri de mesteacăn şi 
bizare biserici albastre din lemn, nu vezi nici un indicator, nici un localnic rătăcit. 
E vremea coasei şi doar Dumnezeu şi gândul cel bun te poartă spre mănăstire. E o 
probă a stăruinţei şi a răbdării. Nu oricui îi este dat să ajungă. E chiar porunca şi 
legământul cuviosului Vasile, poate cel mai mare isihast din ortodoxia română, 
ctitor de numeroase mănăstiri şi biserici în Munţii Buzaului şi ai Vrancei, cel de-al 

doilea Athos, cum erau numite în urmă cu sute de ani. În sihăstria lui nu se intra 
decât într-un fel anume - cu credinţă şi cu sfială. Turiştii şi curioşii de ocazie 
rătăcesc drumul. Nimeresc în altă parte. Din înaltul cerului, marele Vasile îşi apără 
în felul său ograda şi locul de închinăciune. Cu un gest nevăzut, dar puternic, te 
opreşte în dreptul porţii şi te cercetează. Nici un pas în plus nu e posibil fără 
încuviințarea lui. Simţi acest lucru, real şi fără închipuire, cum l-am simţit şi noi, 
când obosiţi şi derutaţi de lungimea drumului am coborât din maşină, căutând pe 
cineva să ne desluşească locul. Eram în faţa unei răspântiei. Urma o alta. De jur 
împrejur, frunzişul pădurii acoperea totul ca nişte pleoape vegetale grele de somn. 
O clipă ne-am crezut pierduţi şi rătăciţi, când undeva, în stânga, în inima desişului, 
am zărit lemnul turlei avântate spre cer. Inexplicabil cumva, oprisem chiar lângă 
mănăstire. Ajunsesem unde voise Cuviosul: la casa lui. 


„De ce ai blestemat şi ai suduit?” 


Prima impresie e şi cea mai puternică. E linişte la Poiana Mărului - o linişte grea, 
păstoasă, materială, ce acoperă ca un imens clopot transparent totul: căsuţele 
ţărăneşti ale călugărilor, ograda înverzită, florile, pâlcul răzlețit de meri şi pruni, 
micul cimitir. Mănăstirea are două rânduri de porți şi nici un gard. Pădurea şi 
trunchiurile groase de fag ridică de la sine hotarul despărțitor, imaginând un 
prelung, coridor vegetal, prin care abia pătrunde mătasea alburie a luminii de vară. 
Alt şir de mesteceni şi fagi dă ocol chiliilor şi curţii imense, în mijlocul căreia se 
ridică o veche şi superbă catedrală de lemn, ce mai păstrează încă pe brâul de sub 
acoperiş chipuri de sfinţi şi apostoli, chipuri aproape şterse, împlinind parcă ziceri 
din Pateric şi Filocalie, despre smerenie şi veghe neîntreruptă. 


În curte e lume multă - localnici sau oameni veniţi din celălalt capăt al ţării, de la 
Arad sau Sibiu. Sfioşi şi tăcuţi, aşteaptă să intre la părintele Macarie, să stea la 
spovadă, să ceară un sfat. Aşteapta ca la medic - fiecare cu gândul şi îngrijorarea 
sa. Părintele Macarie e un duhovnic puternic, cu faptele ţesute-n poveşti. Văzător 
cu duhul şi postitor, e al doilea ctitor al mănăstirii, pe care a reînviat-o din paragina 
în care fusese împinsă de comunişti. În dreptul chiliei, oamenii vorbesc. 


SR o 2 


Cineva din Vintilă Vodă a venit cu merinde pentru mănăstire, dar părintele l-a 
întors din drum, certându-l: „De ce ai blestemat şi ai suduit când ai ieşit din casă? 
La mănăstirea cuviosului Vasile se vine curat”. Omul a rămas fără grai. Nu numai 
că părintele îl văzuse duhovniceşte blestemând în poarta casei, dar îi spusese şi 
zilele în care încălcase rânduiala postului. 

Un alt bărbat din Lopătari, intrând în chilie, l-a văzut pe părintele lăcrimând. Cu 
blândeţe, acesta i-a zis: „De ce ai venit la mine şi nu eşti cu soţia ta? A căzut din 
pod şi acum trage să moară, fără ca cineva să-i aprindă o lumânare la căpătâi”. 
Speriat, omul s-a întors într-un suflet acasă, găsind curtea plină de vecini. Soţia lui 
deja murise. 


Bătrân, cu barba ninsă şi răsfirată de vânt, părintele Macarie apare în pridvorul 
îngust şi sărăcăcios, binecuvântând credincioşii. Unii îl privesc cu admiraţie, alții 
cu sfială şi puţină teamă, ştiind că părintele citeşte gândul fiecăruia, că de multe ori 
nici nu te lasă să deschizi gura, spunându-ţi el necazul şi strâmtoarea ce te-au adus 
la mănăstire. Numărându-şi parcă vorbele, părintele mai mult ascultă. Are privirea 
rugătorului necontenit, pe care nu-l poţi tulbura şi nici surprinde cu vreun gând 
ascuns, ispititor. Apropiindu-ne de el şi cerându-i „să ne dea cuvânt de 
înţelepciune”, părintele va cumpăni o clipă, rostind: „Bine este să vorbim despre 
Dumnezeu, dar şi mai bine e să vorbim cu EI”. Răbdător, cu mâinile ascunse parcă 
în pliurile rasei cernite, oftează şi ia aminte la ce i se spune, dar focul albastru al 
ochilor săi caută departe, la sihăstria din Munţii Monteorului, acolo unde a primit 
porunca în vis să ridice o nouă mănăstire. De trei ori i-a apărut visul şi îngerul 
Domnului care îi cerea să binecuvânteze pământul. Smerindu-se, părintele nu a 
vrut, refuzând de fiecare dată. În a treia noapte nu a mai fost chip să dea înapoi. 
Glasul a căzut peste el ca un tunet: „Să faci mănăstire pe Monteoru. Taci, tu eşti 
temelia! Nu-i zice Mănăstirea Monteoru, ci Mântuirii, cu hramul Schimbarea la 
Faţă”. Părintele a dat ascultare şi metocul din munte este aproape înălţat. 


Maica Domnului tăiată pe frunte 


Cei veniți pentru prima oară la Poiana Mărului află cu uimire despre faptele 
marelui Vasile, dar şi despre icoana făcătoare de minuni din biserica mică, o icoană 
a Maicii Domnului, tăiată pe frunte cu sabia de către un turc, cu picurii de sânge 
imprimaţi şi astăzi pe pânză. În curte, oamenii vorbesc cum s-au vindecat 
(petrecând noaptea la icoană): un copil bolnav de epilepsie, un bătrân cu piciorul 
schilodit de căruţă, o femeie indrăcită pe care rudele abia reuşeau să o stăpânească, 
în nişte legături groase de piele. 


Părintele Macarie nu ţine socoteala vindecărilor, ba chiar face un pas înapoi, 
auzind toate acestea. Ştie şi el cât de important e locul - să calci pe urmele 
cuviosului, să-ţi pleci genunchii chiar în căuşul săpat în piatră de genunchii lui de 
sfânt, de rugător fără încetare. „Când am venit prima oară la Poiana Mărului, nu 
am putut să trec de poartă”, îşi aminteşte părintele. „Simţeam că mi se taie 


Ar Dr De De Dr de De Dr Dr De De e Dr Dr Dr De De De e de dr fr A A 


Xp XP XP IP 3 ID e e 30 30 3 2 2 E E E 30 IE 30 3 De DP E IE IE E IE XX 


De De de De Dr de De De De De De Dr Dr de De De de De Dr De De de de dr dr d 


Xp XP XP IP 3 IP E 2 E 30 E 3 2 2 2 2 E 30 E IE IE 2 E E XX 


picioarele de emoție, dar şi de teamă. Prea înaltă era treapta. Sprijinit de un 
copac, mă gândeam cum poate statura mea măruntă să stea alături de un uriaş, de 
un Sfânt ca Vasile carpatinul. Mă simţeam nevrednic de stăreţie şi atunci am mers 
la părintele Cleopa. Era bolnav şi strâmtorat de mulțime. M-a primit însă de 
îndată în chilia lui şi, apropiindu-se de mine, nu m-a îmbrățișat, cum făcea cu alți 
călugări, ci s-a aplecat şi mi-a sărutat mâna, spunând: „Am vrut să văd pe cine a 
ales cuviosul Vasile stareţ la mănăstirea lui”. Am rămas ca o stană de piatra şi 
mi-a trebuit ceva timp Să-mi revin. Apoi gândurile s-au limpezit de la sine. 
Puteam, prin urmare, să pornesc la drum cu toată râvna. Îl aveam alături pe 
marele Vasile. Aveam ajutorul şi vrerea lui. ” 


Ca în orice mănăstire vestită, la Poiana Mărului vin tot felul de oameni. Unii 
aşteaptă să le spui ceea ce vor ei să audă, ba chiar se supără dacă îi contrazici. Alţii, 
disperaţi şi hăituiți sufleteşte, vin să ceară ultimul ajutor, agăţându-se ca înecaţii de 
o fărâmă de speranţă. 


= e 2 

Căzând uşor pe gânduri, părintele îşi aminteşte de o copilă rămasă însărcinată, fără 
a fi căsătorită. Plângea fără încetare si repeta întruna: „Decât să ajung de râsul 
satului, mai bine mă arunc de pe stâncă, în apa Bâscăi”. Fără să o certe, părintele a 
ținut-o trei zile lângă el, punând-o să postească şi să facă neîntrerupt Acatistul 
cuviosului Vasile. Nici nu s-a împlinit bine canonul dat, că o rudă a fetei a venit la 
mănăstire, anunţând-o să se pregătească de nuntă. Părinţii băiatului aflaseră 
întâmplarea şi acum voiau să îndrepte toată greşeala. 


SR 5 2 


O altă femeie, ingineră la Bucureşti, voia să se omoare, având (fără vină) o mare 
lipsă în gestiune. Rugându-se trei zile la icoană, femeia a plecat acasă. Va reveni 
după un timp, spunând: „Părinte, au scăpat copiii mei. Acum au din nou mamă”. 
Totul se rezolvase. O nouă anchetă stabilise că paguba nu era reală. Lipseau doar 
nişte acte, care, până la urmă, s-au găsit. 


De când e la Poiana Mărului, părintele a văzut multe. Chiar şi aşa, pentru el mai 
important decât orice vindecare sau alt miracol este faptul că fiecare om pleacă din 
mănăstire schimbat sufletește, mărturisind, fără nici o umbră de ascunziş: ,, Părinte, 
locul acesta mi-a dat aripi. Mi-a dat nădejdea şi încrederea în Dumnezeu ”. Nu e 
puţin lucru. Nădejdea e totul. Dumnezeu are grijă să dea cu prea plin de măsura 
celui care cere. La Poiana Mărului se întâmplă şi astăzi lucruri minunate. Contează 
credința omului, dar şi locul. La Poiana Mărului, rugăciunea marelui Vasile e 

deosebit de puternică. O simţi iluminată şi grabnică, precum fulgerul unei nopţi de 
vară. 


Vom avea un nou sfant in calendar: Vasile carpatinul 


Când se preumblă prin curte, mergând la paraclis sau la biserica cea mare, părintele 
Macarie păşeşte cu multă luare-aminte, de parcă Sfântul Vasile l-ar privi, 
cântărindu-l cu privirea lui aţintită şi severă din tinda bisericii sau din livada 
copleşită de roada abia pârguită a merelor. Cuviosul îşi apără chilia şi locul lui de 
însingurare. Veghează, coborând din tainiţa cerului printre flori şi oameni, ca nimic 
din pravila statornicită de el să nu se schimbe. În zece ani de când e stareţ, 
părintele Macarie a refăcut mănăstirea ruinată de comunişti. Nu s-a atins însă de 
nimic. A îndreptat doar, a reparat acoperişuri şi strane, a dat haine noi de var casei 
lui Vlahuţă sau celei în care a petrecut surghiunit Bolliac. Poate în asta şi stă parte 
din forţa mănăstirii: în statornicia neschimbării, în continuitate. 


Cuviosul Vasile s-a mutat la Domnul în 1767. Avea 75 de ani şi, smerit, nu a vrut 
să 1 se ştie locul de îngropăciune. Abia în urmă cu nişte ani, a îngăduit oamenilor 
să 1 se afle locul. 


Într-o noapte din Postul Paştelui, fostele măicuţe ale mănăstirii (între timp, mutate 
în altă parte), ieşind de la Miezonoptică şi priveghi au zărit în dreptul unei cruci de 
piatră cum ţâşnesc flăcări şi scânteieri nefireşti. Întâmplător sau nu, crucea era 
înfiptă lângă zidul bisericii, chiar în dreptul altarului, al Sfintei Sfintelor. Să fie 
acolo moaştele cuviosului? Ocolind locul cu grijă, părintele face metanie adâncă, 
dar nu spune nimănui pentru ce. Pe de o parte, se bucură de numărul tot mai mare 
al credincioşilor. Pe de alta, se teme că vestea va aduce puhoi de pelerini, şi astfel 
mănăstirea va pierde bunul cel mai de preţ: liniştea şi tihna convorbirii cu cele 
cereşti. 


Lăcrimează părintele cu un ochi şi cu altul râde, tot el recunoscând că, dacă e 
dezlegare de la cuviosul, vrerea oamenilor e ca o cârpă lepădată la faţa lui 
Dumnezeu. Vremea aşteptării se pare că a trecut. E timpul recunoaşterii depline. 
Nu întâmplător, la toamnă, Sinodul va purcede la canonizarea marelui Vasile. Vom 
avea un nou sfânt în calendar. În inimi, buzoienii îl purtau de mult. 


În bisericuţa de iarnă, pe tâmpla de la intrare, chipul cuviosului Vasile stă refugiat 
discret, într-o icoană pictată după singura mărturie a epocii: puţin la trup, ca orice 
postitor, mâini subțiri şi descărnate, fața osoasă şi prelungă, nişte ochi de jar, în 
care se amestecă bunătate şi uimire, linişte isihastă şi asprime. 

Din lemnul netezit în foiţă de aur, cuviosul mângâie păcătosul şi ceartă păcatul, 
într-o aşteptare nelumească, ieşită deja din ornicul strâmt al veacurilor ce au trecut. 
Se spune că românii nu au dat mulţi sfinţi. ÎL ignorăm însă pe cel mai mare, pe 
chiar Vasile carpatinul, cel care a reînviat isihasmul şi rugăciunea inimii în Sfântul 
Munte; cel care a fost duhovnic şi învăţător priceput tânărului (pe atunci) Paisie 
Velicicovschi, punându-se temelie monahismului românesc şi oferindu-i pravila 
athonită, meditaţia şi tehnicile de golire a minţii - primii paşi spre darul rugăciunii 
neîntrerupte, a comuniunii depline cu Dumnezeu. 


Părintele Macarie povesteşte toate acestea cu o boare de lacrimi în ochi. O mie de 
ani de-ar trăi, nu ar fi de ajuns să mulțumească Cerului pentru darul şi îngăduința 
de a trăi, dimpreună cu cei trei călugăraşi ai mănăstirii, în casa şi în aşternuturile de 
rugăciune ale cuviosului Vasile. Cu capul uşor plecat şi numărându-şi parcă paşii, 
părintele Macarie se depărtează, nu înainte de a ne binecuvânta şi a ne spune: „Vă 
las cu Sfăntul Vasile şi cu dragostea lui Hristos. Cu ei alături, să nu ne temem de 
nimic”. În faţa chiliei părintelui nu mai este nimeni. Liniştea coboară din nou peste 
Poiana Mărului, ca un imens clopot transparent. E ora rugăciunii, ora întâlnirii cu 
Dumnezeu. 


(Sursa: www.formula-as.ro) 

Pe urmele unui sfânt: Vasile Carpatinul 





Un copil vine din Rusia 


E sigur că a mers pe jos. Aproape o mie de kilometri. Un copilandru de călugăr, 
venind dinspre răsărit, firav, înalt, subţiratic, c-o bocceluţă în spate şi crucea în 
mână, ieşind pe porțile unei mănăstiri ruseşti şi pornind prin pustiu, ca să schimbe 
lumea. Trecea peste tundrele Niprului, prin ţinuturile urgisite ale unei Ucraine din 
anii 1700, în care credinţa ortodoxă era prigonită până la interzicerea vieţii 
pustniceşti, tot mai departe, peste platourile lungi ale Moldovei mângâiate de un 











PP XP x E LA 








Te De de De Dr De De De De De De Dr Dr de De De dr De dr Dr de de de dr dr d 


Xp XP XP XP 3 IE DE 2 E 30 E 3 2 2 2 E 30 E IE IE 2 DE 2 DP XX 


soare pal şi ameţitor, cu rasa zdrenţuită şi picioarele arse de răni, uitându-se mereu 
în zări, adulmecând orizontul, căutând cu înfrigurare primele siluete ale munţilor. 


Munţii! Atâta avea în gând. De câtă vreme nu îi mai văzuse?... Un cuib de munţi 
îndumnezeiţi, din Moldovlahia, despre care aflase de la vestiți părinți kieveni 
("unul din colţurile cele mai înfloritoare ale lumii ortodoxe, c-o viaţa monahală 
mult mai profundă şi intensă decât în Rusia sau Grecia", după cum scriau aceştia, 
în epocă), acolo unde Carpaţii se răsucesc fabulos spre apus, o "curbură" mistică, 
cu puteri teribile, loc în care schimnicia şi isihasmul se păstrau vii şi neîntrerupt 
încă din veacul al treilea al primilor creştini. Înaintea acestor munţi s-a oprit 
frăhorul Vasilie Bezrucovai, în anul 1708, pe când avea vârsta de numai 16 ani. 
Flăcăul monah ce urma să fie numit peste timp Sfântul Vasile de la Poiana Mă- 
rului. 


Stătea aici şi privea munţii, după lunga pribegie. Şi tot aici stau şi cu, la câţiva 
kilometri de oraşul Focşani, privind spre siluetele acelea fantastice, albaştrii, ale 
coamelor Vrancei şi Buzăului, gândindu-mă la ce a văzut el, cândva. Intră printre 
culmile lor ca-ntr-un templu. Munţii româneşti, în care avea să se zăvorască pentru 
tot restul vieţii. 


Vasile Carpatinul e cunoscut azi în întreaga Ortodoxie mondială. Rugătorul 
Carpaţilor, i s-a mai zis. Unii cercetători susțin că, deşi născut în ţinutul slav al 
Poltavei, provenea dintr-o familie de origine română, pribegi moldoveni de-ai lui 
Cantemir, cu nostalgie de pământurile moldave şi că de aceea a venit aici. Nici nu 
mai contează. A rămas al Vrancei noastre pentru totdeauna, îngropat între munţii 
valahi şi "continuat în duh" de mii de mari duhovnici şi sfinţi, care i-au urmat 
modelul şi şcoala monahală de isihasm şi "rugăciune neîntreruptă a inimii”. Astăzi, 
prin faptele sale, e socotit a fi unul din cei mai însemnați sfinţi români din toate 
veacurile. 


Dălhăuţi. "Păşim peste paşi de sfânt..." 


Mănăstiri care nu mai sunt. Trăisteni, Poiana Şchiopului... Găsesc cu greu chiar şi 
satele care le poartă azi numele, la poalele munţilor dinspre Râmnicu Sărat. 
Oamenii, nici măcar bătrânii mai credincioşi de pe lângă bisericile vechi, nu ştiu 
mare lucru despre acest sfânt, ce-a zăbovit la începuturi prin mănăstirile lor, care 
azi oricum nu există. 

Dălhăuţi - primul loc sfânt românesc în care a trăit Vasile 


Poate mai sus, la Poiana Mărului, dacă sfântul se numeşte aşa... Dar e departe, spre 
culmile Bisocii, o mănăstire de dincolo de râul Râmnic pe care trebuie să-l treci cu 
maşina prin apă, căci nu e nici un pod, şi apoi să urci mult pe un drum de pământ. 
E departe, dar sigur voi ajunge. 


Deocamdată, Dălhăuţi. O mănăstire mare, ascunsă în păduri seculare, la rădăcina 
munţilor Vrancei. Ctitorită tocmai în... 1464! E nedrept că se ştie azi aşa puţin 
despre ea, mai ales că e atât de frumoasă. Aici a stat sfântul mai întâi, vreme de 
douăzeci de ani, pe pământ românesc, devenind preot şi apoi stareţ, în fruntea a 





Biserica crăpată de cutremure 


Rezervaţie, neatinsă încă de om. Tisa uriaşă. Cedri uitaţi de timp. Stejari bătrâni de 
sute de ani. O imensitate verde, deasă, de nepătruns. Toată această pădure "l-a 
văzut" cândva. lar el, sfântul, a privit-o, la rându-i. Noianul de copaci se opreşte 
rotund împrejurul mănăstirii, atingându-i chiar ultimele ziduri albe, ca un imens 
perete vegetal, dincolo de care ne pândeşte, fremătând, o simfonie de mistere şi 
şoapte. 


"Pădurea asta, da... Vă daţi seama, cam tot aşa era şi atunci. Ce loc mai potrivit 
putea fi pentru o mănăstire decât poiana asta binecuvântată?", îmi zice maica 
Rafaela, călăuza noastră prin paradisul de la Dălhăuţi, încă uimită de această 


splendoare, chiar şi după nouă ani în care nu a părăsit mănăstirea. 

"Noi am primit bucuria de a trăi aici şi trebuie să avem grijă de ea. Răspunderea 
noastră e mult mai mare decât a altor oameni. Păşim, zi de zi, peste paşi de sfânt. 
Este un har al locului, un duh de rugăciune încă viu. Şi la sfârşit o să ni se ceară: 
"Ce-ai făcut cu fericirea asta? Ce-ai făcut cu ceea ce ţi s-a dat?..."" 





pă —— pu s pi 1 săli 
Biserica în care a slujit sfântul e neatinsă 


Biserica veche din piatră, zisă "Dintre morminte", este întocmai aceea în care a 
slujit Sfântul Vasile, acum trei veacuri. Catapeteasma aurită atinsă de degetele 
sale... Icoana făcătoare de minuni a Maicii Domnului, înaintea căreia s-a închinat 
de atâtea ori... O icoană celebră în întreaga lume creştină, din care a ţâşnit sânge, 
atunci când, la Constantinopol, nişte turci au lovit cu sabia chipurile Maicii şi 
Pruncului, şi care apoi "a venit singură" înapoi, acasă, plutind miraculos şi 
luminată de îngeri, pe apele Mării Negre, chiar până la picioarele monahului roman 
căruia turcii îi luaseră şi-i pângăriseră icoana la Constantinopol. 





Icoana 


Maica Rafaela atinge prelung tăieturile de sabie de pe feţele Fecioarei şi Pruncului. 
"Uitaţi-vă, e încă proaspătă. E trup...". Îmi zice că acolo a fost carne vie, că 
marginile loviturilor adânci s-au vindecat ca orice rană omenească. Chipurile 
cicatrizate ale unei Mame cu Copilul ei...Te înfiori când le vezi. E dureros, tragic 
chiar. Mai ales Copilul, lovit pe toată faţa, cu o asemenea cruzime... Însă tristeţea 
asta a acestei picturi vii a vindecat mii de oameni. 

Rafaela, tânăra monahie de 36 de ani, a cunoscut bolnavi de cancer, paralizaţi, 
oameni neputincioşi de-a avea prunci, toţi "chemaţi" aici de icoană. Pur şi simplu, 
nu mai puteau trăi fără a vedea aceste chipuri. Veneau iarăşi şi iarăşi, de la mari 
distanţe, cuprinşi de o divină dependenţă. Şi s-au tămăduit. 

Minune în iarbă: biserica de la Poiana Mărului (Buzău) 


Unii specialişti în artă zic c-a fost pictată chiar de apostolul Luca sau de unul dintre 
ucenicii săi direcţi. Oricum, atunci când a venit Sfântul Vasile, icoana era demult 
în munţii Vrancei. Sfântul ştia unde vine. Simţea chemarea, se zice. Aceeaşi pe 
care a simţit-o şi celebrul său ucenic de la Dălhăuţi, Paisie Velicikovski, sosit tot 
din zona Poltavei, cel ce avea să devină unul din cei mai mari sfinţi ai creştinătăţii. 
Aceeaşi pe care au simţit-o şi mulțimile de alţi schimnici slavi, porniţi într-o 
adevărată "emigrație monastică ruso-ucraineană, spre locurile sfinte româneşti", 
mărturisind cu toţii că monahismul românesc era cu mult mai înfloritor decât cel 
Tus şi, în acea vreme, mai puternic decât în întreaga Ortodoxie. 


Un sfânt a fost chemat de o icoană. Aşa cred azi mai toţi bătrânii localnici 
dimprejurul Dălhăuţiului. Că icoana l-a adus pe Vasile din Rusia. Mâinile lui au 
atins-o. Lacrimile din ochii lui au atins-o. 


Paisie. Întâlnire între doi sfinți 


Maicile de la Dălhăuţi susțin că puterea icoanei şi a sfântului încă ocroteşte şi azi 
mănăstirea. Real, demonstrabil chiar şi ştiinţific. 

Catapeteasma Bisericii vechi de la Poiana Mărului 

Cercetările asupra terenului spun că acesta alunecă atât de puternic, încât clădirile 
n-ar fi trebuit să mai stea demult în picioare. In plus, cutremurele sunt aici "la 
ordinea zilei", după cum îmi spune maica Rafaela, care nici măcar nu mai tresare 


atunci când chilia ei e adesea zgâlțâită de mişcările pământului. 


O a treia biserică, mai nouă, ridicată pe la 1850, are zidurile crăpate până la 
rădăcină de aceste dese şi violente cutremure. N-a rezistat, fiindcă a fost "mai slabă 
în duh". Din cea străveche, în care-a slujit Sfântul Vasile, nu s-a mişcat nicicând 
vreo cărămidă. 


leşim, şi maica Rafaela priveşte iar pădurile. Îmi zice că, pe mari depărtări, în 
codrii ăştia, încă se mai găsesc rămăşiţe din chilule vechilor pustnici. Cei apropiaţi 
ai lui Vasile au fost patruzeci. Preoţi. Unul şi unul. Adevărată oaste călugărească 
de elită. Dar împrejurul aşezământului trăiau şi alţii, sute de schimnici atraşi de 
harul marelui duhovnic. Şi azi, maicile găsesc adesea cărămizi, bârne seculare, 
obiecte de cult străvechi, chiar oseminte. les din pământ, an după an. În spatele 
bisericii crăpate, e o pajişte înflorită în formă de amfiteatru. 


Aici, deasupra acestei "aule naturale", cam pe unde e banca pe care şed eu alături 
de maica Rafaela, stătea cândva Sfântul Vasile şi le vorbea mulțimilor de ucenici. 
Apoi, tot aici, alți şi alţi egumeni străluciți care i-au urmat. 


O şcoală de monahism a dăinuit fără întrerupere până nu de mult, înainte de 
comunism, când un ieromonah numit Nazarie Săpunaru încă mai ţinea un seminar 
teologic pe amfiteatrul înverzit, predicând şi povăţuind în duhul Sfântului Vasile. 
De peste şaptesprezece secole, aici, călugăria nu s-a oprit niciodată. 

Și tot la Dălhăuţi l-a cunoscut stareţul Vasile şi pe tânărul său ucenic, Paisie 
Velicikovski, venit tot din Poltava, zeci de ani mai târziu. O întâlnire epocală, între 
doi mari sfinţi, care în mănăstire este evocată şi azi de parcă s-ar fi petrecut ieri. 


Din relatările înaintaşilor, maica Rafaela aproape şi-l poate închipui: un tânăr 
timid, firav, cu sănătatea slabă, care muncea la bucătărie, dar nu se prea pricepea, 
căci "avea mintea în altă parte", plângând ca un copil de fiecare dată când ardea 
pâinea în cuptor, deşi starețul nu îl certa niciodată. 





Gata să-şi ia zborul 


Această ucenicie a lui Paisie în munţii Vrancei avea să fie hotărâtoare pentru 
destinul viitorului sfânt valah. Şi nu e de mirare că, după patru ani de la plecarea 
lui în Athos, starețul Vasile a venit el însuşi pe pământ grecesc, special ca să îşi 
vadă învăţăcelul, de care îi era atât de dor, tunzându-l în monahism şi îmbrăcându-l 
în "schima mică", în primăvara anului 1750. 


Ilustrul stareţ n-a mai rămas nici el multă vreme la Dălhăuţi. Agitaţia devenise prea 
mare, erau deja călugări mulţi şi buni. I-a luat pe cei mai vrednici, doisprezece, 
asemeni unor apostoli, şi a plecat cu ei înspre munte. Tot mai departe, spre munte... 


Se întâmpla în anul 1730, şi-n iarna aceea au dormit cu toţii în bordeie, sub 
pământ, prin păduri. Noua mănăstire avea să se numească Poiana Mărului. La 
început au fost treisprezece împreună cu sfântul. 


Poiana Mărului. Al doilea Athos 
Ctitorie certă a Sfântului Vasile, anul 1730... E seară deja şi râul e prea umflat, nu 


se poate trece. Râmnicul, apa ce aproape înconjoară muntele mănăstirii, ca un hotar 
spre lumi înalte, lăsându-te să răzbaţi doar atunci când îți e hărăzit. 

O catedrală din lemn 


A doua zi suntem iarăşi în Jitia, la magazinul sătesc de pe mal, căutând un țigan 
căruţaş care ne promisese c-o să ne treacă prin vad. Valurile ajung până la burta 
bieților căluţi, care se opintesc din toate puterile, abia sprijinindu-se pe pietrele 
alunecoase. lar apoi se avântă pe drumeagul acela desfundat, zgâlțâindu-ne şi 
zgrăngănind căruţa asurzitor, un drum hotărât şi abrupt, ce se înfige parcă direct în 
Cer. 


E de necrezut ce distanţe parcurgeau atunci, pe jos, călugării lui Vasile. Mănăstirile 
Dălhăuţi şi Poiana Mărului erau considerate aproape ca una singură, o singură 
obşte, sub un singur stareţ, iar sfântul făcea de sute şi sute de ori drumul ăsta, pe 
care azi îţi ia ore să-l străbaţi anevoios, cu maşina. 


Tot el pleca adesea şi spre celelalte mănăstiri ale sale din munţi, toate întemeiate şi 
ridicate de el, ca să le verifice rânduielile aspre şi să-şi instruiască monahii. 


O fremătare de călugări era aici, în veacul al XVIII-lea, în jurul renumitei Poiana 
Mărului. Cel puţin unsprezece mănăstiri a condus şi supravegheat spiritual 
egumenul Vasile, în munții Vrancei şi ai Buzăului. Doar el - singur! - fapt rar 
întâlnit, în întreaga tradiție isihastă: Dălhăuţi, Ciolanu, Răteşti, Rogoz, Bontaşti, 
Trăisteni, Gavanu, Fundătura, Cârnu, Valea Neagră, azi mănăstiri renumite, toate 
au fost "opera" lui, umplute doar cu ucenici formaţi de el, români şi ruşi, unite într- 
o vatră de sihăstrie celebră oriunde în lume, în acea vreme, sub numele de “al 
doilea Athos". 

Adevărată fortăreață uriaşă din lemn este mănăstirea Poiana Mărului. Lemn! Lemn 
mult, lemn înnegrit, închegat în nişte construcţii fabuloase, nepământene. Biserica 
este cea mai mare şi mai sofisticată plăsmuire din lemn din câte am văzut. O 
complicată alcătuire rusească, de bârne prelungi, c-o bogăţie de imense turle 
deasupra, asemeni unei fantasmagorice nave spaţiale de scândură, coborâte în 
mijlocul unei pajişti cu flori galbene. Mănăstirea e azi cam pustie. Aşa e de luni de 
zile. 


Doar un călugăr tânăr şi patru maici stau aici, însă credincioşii nu prea mai vin. 
Asta, de când Episcopia Buzăului şi Vrancei l-a exilat din mănăstire pe un părinte, 
numit Macarie Beşliu, cel care a refăcut mănăstirea după comunişti şi care era iubit 
enorm de mii de oameni. Au fost conflicte multe, violente, s-a vorbit chiar de un 
blestem, de-o încălcare a "Testamentului" scris al Sfântului Vasile din anul 1764, 
care ameninţa cu anatema peste veacuri pe oricine va încerca să strice rânduielile 
athonite ale mănăstirii sale, aducând aici călugărițe, în locul monahilor. Aşa s-a 
întâmplat, acum nici un an. Macarie a fost trimis abuziv la un schit îndepărtat, 
Muntioru, iar în locul său au fost aduse sărmanele astea patru maici şi tânărul preot 
Dionisie de la Ciolanu, monahi care nu au nici o vină. 


Părintele mă întâmpină tăcut, cu ochii în pământ, abia într-un târziu mă întreabă 
dacă-s venit tot "în legătură cu scandalul", resemnat, pregătit să-mi spună şi mie, ca 
atâtora alţii, că el n-are ce face, c-a fost trimis cu ascultare de Înaltul, iar un călugăr 
trebuie să asculte... Şi chiar se miră când aude că nu pentru asta am venit. Desigur, 
îmi va arăta mănăstirea, îmi va zice atâta cât ştie şi el despre sfânt, căci e venit de 
puţin timp şi trebuie să-l înţeleg... El, unul, poate chiar că ar fi dorit să plece, dată 
fiind această stare conflictuală, în care i-e greu să trăiască unui călugăr. Da, poate 
ar fi plecat. Dacă acum un an, când a venit prima oară aici, n-ar fi văzut o icoană a 
Sfântului Vasile. 

Sfântul Paisie Velicikovski 


"Icoana aceea mi-a schimbat viaţa. Un sfânt cu palmele pe piept, în poziţia de 
"rugăciunea inimii". Nu ştiu ce a fost atunci. Simpla vedere a icoanei?... Faptul că 
acea icoană se află într-un loc atât de binecuvântat?... Nu ştiu. Dar din august, când 
am văzut-o, şi până în noiembrie, când am venit aici, tot icoana aia o vedeam în 
minte, pe oriunde mergeam. Mereu, mereu. Mă obseda, mă chema, am început să 
citesc despre sfântul acesta, veneam aici şi întrebam despre el, dacă se ştie mai 
mult, ce cărţi a scris, dacă are moaşte... Eu am fost hirotonit pe 15 noiembrie, de 
ziua Sfântului Paisie, ucenicul lui Vasile de la Poiana Mărului. Şi tot de 15 
noiembrie, după un an, am fost chemat aici." 


Văd şi eu icoana aceea, în dreapta altarului. Părintele Dionisie acceptă să fie 
fotografiat lângă ea. Vasile e, într-adevăr, în puţina iconografie, unul din cei mai 
"spiritualizaţi” sfinţi români din câți am văzut. Subţire, doar piele şi os. Destul de 
înalt, probabil. Privirea coborâtă peste pomeţii proeminenţi, privindu-te c-o 
blândeţe înlăcrimată şi-o milă ce vine parcă dintr-o milă de sine însuşi. 


A murit în anul 1767, în mănăstirea asta, dar din smerenie, n-a vrut să i se ştie 
locul de îngropăciune, trecând această dorinţă chiar în testamentul său. ȘI totuşi, 
dintr-o anumită cruce străveche înfiptă în iarbă înapoia altarului, călugării au văzut 
ieşind, în unele nopţi, o lumină nefirească... 


Academia din iarbă 
A devenit deja un "tabiet" al locului: în unele seri de vară, părintele Dionisie stă cu 


maicile sale pe iarbă şi privesc împreună cum razele sidefii ale lunii scaldă 
halucinanta construcţie întunecată a biserici. 

Tânărul Dionisie, lângă icoana care i-a schimbat viaţa 


Ireală, tenebroasă, parcă de pe altă lume... Se uită cu toţii şi-şi închipuie ce-a fost 
demult. E-atâta istorie şi sfinţenie în locul ăsta, încât tânărul preot se înfioară 
povestind. 


Abia zăbovind un timp aici şi-a dat seama. Îmi arată într-o carte recentă, a unui 
teolog italian, Dario Raccanello, elogiile aduse de cărturari şi trăitori creştini 
acestei mănăstiri, stareţului Vasile, spiritualităţii româneşti din veacul al XVIII-lea. 
Sunt sute de pagini de admiraţie, doar despre Vrancea, Buzău şi Poiana Mărului. 


"Aici există o străveche tradiție isihastă care îşi afundă rădăcinile în înseşi 
rădăcinile creştinismului şi care e încă vie şi în zilele noastre"... 


"Un puternic curent filocalic românesc de rugăciune care a iradiat în întreaga lume 
ortodoxă"... 


"Sfântul Vasile, cel mai profund cunoscător al literaturii ascetice şi mistice 
bizantine până în vremea sa"... 


"Nici un alt schit românesc nu a exercitat în câmpul culturii spirituale o influenţă 
asemănătoare celei de la Poiana Mărului”... 


Și altele şi altele. Străinii au scris. Noi, injust de puţin. Italianul însuşi e revoltat 
uneori, citând că "până astăzi, în literatura teologică românească, figura lui Vasile 
nu a făcut obiectul nici unui studiu (...), iar în manualele de Istoria Bisericii 
Ortodoxe Române numele "stareţului" nostru de la Poiana Mărului e amintit doar 
în treacăt...". 

Vasile şi Paisie 


Toţi străinii ne elogiază istoria, "certându-ne" că astăzi nu izbutim a ne preţui 
îndeajuns comorile. Vorbesc despre această mănăstire ca de "un mare centru 
cultural european", "un fenomen unic”, afirmând că "rar s-a întâlnit un schit ca 
acela de la Poiana Mărului, care în doar o sută de ani de viaţă să fi lăsat urme atât 
de profunde în literatura religioasă”. 


AIci, în pustietatea munţilor vrânceni, se afla în vremea lui Vasile o prestigioasă 
bibliotecă şi un "scriptorium", din care au ieşit o mulţime de copii şi manuscrise 
nepreţuite, executate de scribi copişti faimoşi, ce lucrau zi şi noapte, după o 
adevărată gramatică a transcrierii expresiilor străine. Călugări cărturari, instruiți la 
nivel european, oameni de spirit senzaționali trăiau în codrii ăştia, cândva. lar 
deasupra tuturor a vegheat neîntrerupt, vreme de 37 de ani, acelaşi şi acelaşi Vasile 
Carpatinul... 


Tânărul Dionisie stă aici, pe iarbă, şi priveşte biserica înnegrită. Şi lângă el îi simte 
adesea pe călugării de odinioară, adunaţi împrejurul duhovnicului lor, care "avea 
obiceiul să se aşeze pe iarba verde de lângă biserică, sub pomii care se aflau în 
jurul lăcaşului, şi atunci fraţii veneau să şadă alături de stareţ, care începea să le 
vorbească şi să le răspundă la întrebări...". 


Ucenicul Paisie Velicikovski aminteşte că la aceste reuniuni - numite "convorbiri 
de suflet folositoare" - participau sute de monahi, şezând pe iarbă şi "îndestulându- 
se cu miere duhovnicească, care picura pe buzele povăţuitorului Vasile”... 


O adevărată Academie teologică în aer liber era la Poiana Mărului, c-un duh de 
rugăciune extraordinar de puternic, în această obşte numită "minunată", de 

cronicile bisericeşti ale vremii, în care monahii trăiau în desăvârşită armonie şi 
ascultare, iubind tăcerea, smerenia şi sărăcia celor materiale, urmând cu sfinţenie 
regulile stareţului lor: fără carne, fără nici un pahar de vin. În post, cu excepţia 
sâmbetei şi duminici, fără brânză şi lapte. 


Citirea zilnică a Sfintei Scripturi. Dar mai ales practicarea neîncetată a rugăciunii 
inimii, rostirea ei continuă în minte, prin anumite "tehnici" care au creat "un ade- 
vărat curent de înnoire al monahismului isihast din întreaga lume". 


Vasile era socotit "cel mai faimos isihast din România... Primul dascăl din Răsă- 
ritul ortodox al rugăciunii minţii în timpurile moderne, din moment ce, din punct 
de vedere cronologic, Paisie Velicikovski şi Nicodim Aghioritul s-au distins după 
el", aşa cum precizează un vestit cronicar grec, Paisios Tachiaos. 


Prin asta e celebru şi azi în istorie Vasile de la Poiana Mărului: prin "ştiinţa" de a 
rosti cinci vorbe. Doamne. lisuse. Hristoase. Miluieşte-mă. Pe mine. La el, numai 
cinci. Fără "Fiul lui Dumnezeu". Fără "păcătosul". Doar atât. lar după aceea e doar 
Raiul... 


Macarie de la Muntioru. Harul merge înainte 


Aveam să-l cunosc şi eu pe acel Macarie Beşliu, cel numit de mulţi credincioşi "un 
al doilea Vasile de la Poiana Mărului", la schitul său din vârful muntelui în care a 
fost exilat, Muntioru, urcând tot cu o căruţă trasă de cai, însă pe-un drum mult mai 
anevoios şi acoperit de noroaie adânci, până la genunchi, printr-o ploaie torențială, 
urcuş de aproape două ore în care de vreo două ori am crezut c-aş putea să îmi 
pierd viaţa. 





Părintele Macarie 


Macarie, duhovnicul ţăran, hâtru, cu plete albe şi fruntea pleşuvă, căruia însuşi 
părintele Cleopa i-a sărutat mâna, zicându-i că "e bucuros să vadă pe cel pe care 
cuviosul Vasile I-a ales stareţ la mănăstirea lui". Cel care a pus la cale, într-un timp 
miraculos de scurt, canonizarea sfântului, din anul 2003, la care au sluţit 15 
arhierei şi 150 de preoți. Călugărul care a văzut cu martori, la Poiana Mărului, 

după o miezonoptica de vară, "la doişpe jumate-unu noaptea, o lumină ieşind din 
crucea de lângă biserică, nici de foc, dar nici să zici că-i de aur, ci o lumină blândă 
care iradia cam la trei-patru metri, aşa, împrejurul crucii...". E crucea din iarbă 
dindărătul altarului, sub care mulţi oameni cred că ar fi moaştele sfântului 
vrâncean. Dar tânărul Dionisie nu poate şti. Nici înaintaşul său, Macarie, nu poate 
spune asta. Oricum, nu s-ar putea săpa acolo, căci sfântul însuşi nu a dorit-o, în 
testamentul său, deci deshumarea n-ar avea nici un temei. 


m 






Mănăstirea Muntioru, la care a fost exilat părintele Macarie 


Și totuşi, tânărul Dionisie îl simte pe sfânt mereu lângă el. Cum? N-ar putea spune. 
Printr-un anumit "duh" ce pluteşte peste grădina asta plină de meri, din soiuri ce nu 
mai trăiesc nicăieri în ţară, la atât de mari înălțimi... Prin icoana aceea aurită din 
dreapta catapetesmei, destul de nouă altminteri, dar care i-a schimbat, cândva, 
destinul... 


Prin cele cinci cuvinte pe care le rosteşte mereu, în creierul său, căznindu-se să nu 
le piardă, să nu le strice cadenţa respirației, chiar şi atunci când vorbeşte cu mine, 
cu maicile sale, tinere şi speriate de o misiune aşa de mare, când munceşte la 
grădină sau când păşeşte printre flori, aşteptând duminicile, la biserică, oameni 
care încep să vină iarăşi, din ce în ce mai mulţi, înapoi, în locul acesta bine- 
cuvântat, pe care n-au cum să-l uite. Mereu, aceleaşi cinci cuvinte. Răsunând în 
gând, ca un clopot îndepărtat: "Doamne, lisuse Hristoase, miluieşte-mă pe mine." 
Cinci vorbe. Atât. După aceea, e doar Raiul. 


Fotografii de Dan Trasnai 


Sursa: 
http://www.formula-as.ro/2011/973/societate-37/pe-urmele-unui-sfant-vasile-carpatinul- 

Legenda călugărului Vasile de la Poiana Mărului, monahul care a vieţuit la 
poalele celui de-al doilea Munte Sfânt 





20 noiembrie 2015, Iulian Bunila 


Munţii Buzăului şi cei ai Vrancei ascund între ei, de aproape trei secole, o impor- 
tantă aşezare monahală, Poiana Mărului. Mănăstirea se află la poalele unui munte, 
într-o pădure din comuna Bisoca, loc prielnic pentru vieţuirea sihăstrească, despre 
care s-a spus că este "al doilea Munte Sfânt”, după Muntele Athos. 


Temelia schitului a fost pusă de Sfântul Vasile, un monah născut în Ucraina dar 
sosit pe meleagurile noastre în căutarea pustniciei. 


Sfântul cuvios Vasile de la Poiana Mărului este sărbătorit în Biserica Ortodoxă 
Română în fiecare an pe 25 aprilie. Născut în jurul anului 1692, în apropiere de 
Poltava, Ucraina de azi, Sfântul Vasile a fost atras încă din tinereţe de viaţa sfântă 
închinată lui Dumnezeu. 


Venit în "Țara Românească alungat fiind de persecuțiile prin care treceau creştinii 
ortodocşi din Ucraina, aflați sub autoritatea Imperiului Rus, s-a aşezat la Mă- 

năstirea Dălhăuţi de lângă Focşani, pe care avea să o conducă în calitate de stareţ, 
timp de două decenii. 


În acest loc, ieroschimonahul Vasile a studiat în profunzime Sfânta Scriptură şi 
scrierile Sfinților Părinţi. Pentru că schitul Dălhăuţi se afla în apropierea unor 
târguri, iar liniştea vieţii sfinte era ameninţată, monahul a decis să se retragă, 
însoţit de câţiva călugări, în Munţii Buzăului. Aici, a ridicat o biserică de lemn şi 
căteva chilii. 


Mănăstirea Poiana Mărului şi-a început activitatea cu 12 sihaştri, după rânduielile 
Sfântului Vasile cel mare şi ale Muntelui Athos 


"Schitul acesta de la marginea Țării Româneşti, deşi era aşezat în pădure, avea în 
Jur sate şi în apropiere târgul Focşanilor. Astfel s-a dovedit el neprielnic pentru o 
desăvârşită linişte; de aceea, cuviosul Vasile s-a hotărât să temeluiască el însuşi un 
schit cât mai departe de aşezări omeneşti. Şi, cercetând munţii, a găsit loc de 
vieţuire sihăstrească la Poiana Mărului, pe atunci în ţinutul Buzăului, iar acum în 
judeţul Vrancea. 


Aici, în 1733, cu ajutorul material al domnitorului Constantin Mavrocordat, 
ieroschimonahul Vasile ridică o biserică de lemn, cu hramul Naşterii Maicii 
Domnului, şi chilii, apoi se mută acolo cu alți monahi, schitul Dălhăuţi rămânând 
tot sub ascultarea sa duhovnicească.” („Glasul Bisericii”, XXIII, autori Pr. Horia 
Constantinescu şi Pr. Gabriel Cocora, 1964) 


Din acest loc de sihastrie, Sfântul Vasile avea să-i îndrume duhovniceşte pe toţi 
pustnicii şi monahii din Munţii Buzăului. Cerceta fiecare schit din zonă, fie 
personal, fie prin scrisori duhovniceşti. Având o bogată experiență a trăirii 
monahale, i-a îndrumat pe frații săi din schit dar şi pe alții să nu alunece pe căi 
greşite în pustnicie. Acest aşezământ devenise atunci o mare şi cunoscută vatră de 
înaltă spiritualitate ortodoxă. 


"Prea cuviosul Părinte Vasile era cunoscut şi prețuit, în mod deosebit, pentru 
trăirea vieţii sihăstreşti şi pentru învăţăturile sale de suflet mântuitoare, neabătute 
de la dreapta învăţătură ortodoxă. Ca urmare a acestei cinstiri, schitul său era 
stavropighie, adică era condus de el fără nici un amestec al episcopilor Buzăului, 
fiind sub directa îndrumare a mitropolitului Ţării Româneşti, iar acesta putea 
interveni numai atunci când s-ar fi ivit vreo abatere de la dreapta credinţă.” 
(Hrisovul lui C. Ipsilante, din 23 aprilie 1803) 

Schitul, care azi poartă hramul “ Duminica tuturor Sfinţilor”, a fost ctitorit „pe 
cheltuiala” domnitorului Constantin Mavrocordat. De asemenea, printre ctitori se 
numără şi Dimitrie Ghica, tatăl poetului Vasile Cârlova, Constantin Cantacuzino, 
Enache Văcărescu. 


Importanţa mănăstirii Poiana Mărului este cu atât mai mare cu cât deţine printre 
puţinele biserici atât cu pictură exterioară, dar şi interioară pe lemn. 


Frumuseţea mănăstirii a fost consemnată şi de scriitori, precum Barbu Ştefănescu 
Delavrancea şi Alexandru Vlahuţă. Cel din urmă descrie frumuseţea acestor locuri 
în cea mai cunoscută carte a sa, „România pitorească”. 


”Aşezat într-un loc pustiu şi pe un munte înalt, la văgăuni de stânci, cum arăta, cu 
exagerare, o jalbă a soborului, schitul a fost la început o sihăstrie cu 12 membri, 
care trăiau după rânduiala Sfântului Vasile cel mare şi cea a Sfântului Munte, cu 
viaţă de obşte pilduitoare, încât cronicarul Chiriac Râmniceanu nota că aici este 
<>. O însemnare de la Muntele Athos, subliniind buna organizare a vieţii 
călugăreşti de aici, care avea o puternică, înrâurire şi asupra altor schituri, adeverea 
că >. Această valoroasă însemnare nu surprinde, pentru că între aceste două 
centre monahale exista o strânsă legătura, întreţinută prin vizite reciproce”, scrie 
preotul Gabriel Cocora, într-o lucrare despre sfinții români. 


Intensa spiritualitate care învăluia comunitatea monahală de la Poiana Mărului era 
atât de cunoscută, încât şi domnitorul Constantin Ipsilanti, într-un hrisov din 23 
aprilie 1803, ţinea să sublinieze că: „într-acest sfânt schit locuiesc părinţii sihaştri 
ce petrec o viaţă îngerească şi mai presus de lume, care neîncetat sunt rugători 
către Dumnezeu pentru toţi pravoslavnicii creştini...”. 


Pentru o mai bună rânduială a vieţii de obşte, stareţul Vasile, după cum amintea un 
urmaş al său la stăreţie, dăduse canoane „ca să fie urmate pentru buna rânduială a 
părinților care trăiesc în acest schit, ceea ce s-a păstrat şi se păstrează până azi, fără 
vreo schimbare din partea ucenicilor lui câţi ne aflăm aici în viaţă, dintre care unul 
şi prea cuviosul Paisie, stareţul de la mănăstirea Neamţu”. („Glasul Bisericii”, 
XXIII, autori Pr. Horia Constantinescu şi Pr. Gabriel Cocora, 1964) 


Din păcate, de-a lungul istoriei sale, mănăstirea a avut şi episoade neplăcute. În 
1823, turcii au jefuit lăcaşul, iar 56 de ani mai târziu mănăstirea a fost lovită de un 
incendiu puternic. După prăpăd, schitul a fost reînființat ca mănăstire de maici, iar 
după 1990 a redevenit mănăstire de călugări, pentru ca în 2010 să devină din nou 

mănăstire de măicuţe. În 2014, un alt incendiu a distrus două corpuri de clădire din 
lemn din incinta lăcaşului. 


Cu o bogată experienţă a trăirii monahale, Vasile de la Poiana Mărului a îndrumat 
pe vieţuitorii din jurul său să nu alunece pe căi greşite în viaţa sihăstrească. Viaţa 
monahală, susţinea el, are trei căi. Prima este obştea, a doua, vieţuirea în doi sau 
trei fraţi, numită calea de mijloc sau împărătească, având totul în comun şi 
supunere unii față de alţii, iar a treia, cea mai înaltă, pustnicia, pe care o trăiesc 
numai cei desăvârşiti şi sfinţi, după ce s-au nevoit, pe celelalte două căi. 


Pe lângă aceste modalităţi de viaţă recomandate de Sfinții Părinți, după cum 
predica stareţul Vasile, unii monahi îşi aleg o alta: fiecare îşi face chilie unde vrea, 
trăieşte singuratic, îngrijindu-se de cele ale trupului. Aceştia însă, deşi la prima 
vedere ar părea că trăiesc după regula pustnicească, îşi primejduiesc mântuirea, 
pentru că şi-au ales, din început, acest fel de viaţă, la care se ajunge numai după ce 
ai trăit viaţa de obşte şi cea de mijloc, unde te-ai curăţit de orice patimă şi ţi-ai topit 
voia în viaţa obşti. 


Schimnicia înainte de vreme, mai zicea el, este pricină de mândrie şi iubire de sine, 
pe când trăirea laolaltă cu alții îți descoperă slăbiciunile, te apără de ispită şi te 
poate curăți zilnic, prin harul lui Hristos, lucrând din dragoste pentru Domnul. 
(„Glasul Bisericii”, XXIII, autori Pr. Horia Constantinescu şi Pr. Gabriel Cocora, 
1964) 


Marele istoric Nicolae Iorga afirma despre Sfântul Vasile că este un „un predicator 
al culturii” 


Starețul Vasile nu s-a limitat doar la a-şi îndemna prin predică fraţii întru credinţă 
la citirea scrierilor unor mari îndrumători ai vieţii duhovnicești ci el le şi 
răspândea, în scrieri multiplicate de către călugări din schitul Poiana Mărului, 
înzestrați cu darul scrisului frumos. 


Acest aşezământ devenise atunci o mare şi cunoscută vatră de înaltă spiritualitate 
ortodoxă, stareţul Vasile fiind definit de N. Iorga „un mare predicator al culturii”. 
"EI a răspândit scrierile unor mari nevoitori întru desăvârşire, precum: Sfinţii Isaac 
Sirul şi loan Scărarul, Grigorie Sinaitul, Isihie al Ierusalimului şi Filotei Sinaitul. 
Aceste scrieri conţineau învățături despre Rugăciunea lui lisus sau Rugăciunea 
minţii. La unele din acestea, cuviosul a alcătuit înainte-cuvântări, prin care dădea 
îndrumări pentru înţelegerea şi practicarea ei fără greş, fiind atunci cel mai iscusit 
cunoscător şi trăitor al amintitelor metode de îmbunătăţire duhovnicească.” (Pr. Dr. 

Paul Mihail, Schitul Poiana Mărului, un centru ortodox cărturăresc, Spiritualitate şi 
istorie la întorsura Carpaţilor, vol. I, Buzău, 1983) 


Sfântul Vasile de la Poiana Mărului a fost canonizat pe 6 octombrie 2003, intrând 
astfel în istoria Buzăului ca fiind singurul sfânt canonizat de Episcopia Buzăului şi 
Vrancei în judeţul Buzău. 


Xp PP IP 3 3 E 2 E 30 E 3 2 2 2 2 E 30 E IE IE 2 E 2 E XX 
Xp XP 2 IP 3 IP A e E 30 IE 3 2 2 2 E E 30 30 30 3 De DE DP E IE IE E E XX 


Ar Dr De De Dr de De Dr Dr De De e Dr De dr De de De e de dr fr A A 


De De de De Dr dr De De De De De Dr Dr De De De dr De Dr Dr de de de dr dr d 


Wikipedia - Sfântul Vasile de la Poiana Mărului 


| 


d | I 
| 


TURUL 


22 





Vasile de la Poiana Mărului (n. 1692, Poltava, Țaratul Rusiei - d. 25 aprilie 1767, 
Mănăstirea Poiana Mărului, Ţara Românească) a fost un călugăr valah de origine 
slavă, îndrumător duhovnicesc al lui Paisie Velicicovschi, care a contribuit la 
înnoirea monahismului ortodox din Ţările Române. ! EI a fost canonizat de Bi- 
serica Ortodoxă Română pe 5 martie 2003. 


Date personale 
Născut: 1692, Poltava 
Decedat:25 aprilie 1767, Mănăstirea Poiana Mărului 


* Ioanichie Bălan (arhim.), Patericul românesc, ediția a V-a, Editura Mănăstirii Sihăstria, 2005, 
p. 268. 

Sfânt venerat în: Biserica Ortodoxă 
Canonizat:5 martie 2003, Biserica Ortodoxă Română 
Sărbătoare:25 aprilie 


Biografie 


S-a născut la Poltava, pe atunci în Țaratul Rusiei, la sfârșitul secolului al XVII-lea. 
A fost atras de tânăr de viața monahală şi, potrivit lui Paisie Velicicovschi, „a 
vieţuit din tinerețe cu dumnezeiască râvnă în pustietăți cu mari râvnitori spre viaţa 
cea monahicească”. ” A trăit în sihăstriile din Rusia şi Ucraina, ajungând în Ţările 
Române şi așezându-se, împreună cu alți călugări, în schitul Dălhăuți. A fost 
hirotonit ca preot şi a condus ca stareţ aproape douăzeci de ani schitul Dălhăuţi. * A 
adunat în jurul său o obşte de peste 40 de călugări sihaștri moldoveni, munteni, 
ardeleni şi ruşi, formând o şcoală duhovnicească renumită. 


Prin anii 1730-1733 s-a retras împreună cu 12 ucenici la Schitul Poiana Mărului 
din Munţii Buzăului, ce fusese ctitorit de domnul Constantin Mavrocordat într-o 
pădure de foioase şi conifere de la poalele muntelui Ulmușoru (943 m). * Acolo a 
construit o biserică şi chilii. A condus schitul în calitate de stareț şi a introdus 
rânduieli monahale isihaste de proveniență athonită - după învățăturile Sfântului 
Vasile cel mare, Nil de la Sorska, Dimitrie al Rostovului - punând accent pe 
ascultare, smerenie şi rugăciune. În perioada stăreţiei sale, Schitul Poiana Mărului 
a avut influență directă asupra următoarelor așezări monahale din munții Buzăului: 
Dălhăuţi, Bonţeşti, Trăisteni, Pometul Borşatanului, Rogozu, Coteşti şi Valea 
Neagră (toate aflate astăzi în judeţul Vrancea), precum şi Răteşti, Ciolanu, Cârnu şi 
Găvanu (în judeţul Buzău). ? 


Reînnoirea vieţii monahale de la Poiana Mărului a atras numeroşi călugări și 
credincioși din ținuturile Buzăului și Vrancei şi chiar din alte ţări. La sfatul 
călugărului Ignatii, care i-a povestit de fervoarea isihastă pe care a găsit-o în 
mănăstirile din Ţările Române, rasoforul Platon Velicicovschi (viitorul stareţ 
Paisie de la Neamţ) a poposit în timpul Postului mare din anul 1743 la schiturile 
Dălhăuţi, Trăisteni şi Cârnu, ce se aflau sub îngrijirea spirituală a stareţului Vasile 


* Viaţa şi nevoinţele fericitului Paisie, starețul sfintelor mănăstiri Neamţul și Secul, date acum pe 
slovă nouă și grai îndreptat de Gheorghe Racoveanu, Râmnicu-Vâlcea, 1934, p. 26. 

* Această perioadă este atestată în actul din 13 mai 1780, al Ecaterinei Văcărescu, urmașa 
ctitorilor, la Arh. St. Buc, Mitropolia Bucureşti, pach. 333, doc. 1. 

* Ioanichie Bălan (arhim.), Patericul românesc, p. 269. 

” Horia Constantinescu (pr.), Gabriel Cocora (pr.), „Poiana Mărului ”, în Glasul Bisericii, XXIII 
(1964), nr. 5-6, pp. 483-488. 

de la Poiana Mărului; starețul a avut o influență formativă importantă asupra vieţii 
spirituale a lui Platon, învăţându-l despre rugăciunea inimii. * Platon a plecat în 
vara anului 1746 către Muntele Athos în scopul de a-și desăvârși experienţa 
monahală. În anul 1750, aflat în pelerinaj la Muntele Athos, stareţul Vasile I-a tuns 
în monahism sub numele de Paisie. 


Starețul Vasile de la Poiana Mărului a murit la 25 aprilie 1767, fără a se cunoaște 
astăzi locul unde a fost înmormântat. 


Sfântul Sinod al Bisericii Ortodoxe Române a hotărât în şedinţa sa din 4-5 martie 
2003 canonizarea cuviosului Vasile, cu data de prăznuire la 25 aprilie. 


Scrieri 


Starețul Vasile de la Poiana Mărului a copiat o serie de manuscrise în limba 
slavonă şi a scris câteva lucrări originale în slavona bisericească: 

—  înainte-cuvântări (,, Cuvânt-înainte sau înainte-călătorie celor ce vor să 
cetească această carte a Sfântului Grigorie Sinaitul şi să nu greşească 
înțelegerea ce iaste într-insa ”, 

— „Înainte cuvântare spre capetele fericitului Filotei Sinaitul”, 

— „Cuvânt înainte la cartea fericitului Nil de la Sorsca”), adaosuri la opera 
lui Nil de la Sorsca (,, Adăugire sau cuvânt pre urmă la cartea Sfântului Nil 
de la Sorsca”) şi 

— scrieri păstrate în copii (,„Închipuire cum să cade nouă celor ce suntem 
pătimaşi și călcăm poruncile ... să ne îndreptăm prin pocăință şi să ne 
învăţăm lucrării cei cu mintea viețuind întru supunere ”, 

— „Întrebătoare răspunsuri adunate din Sfânta Scriptură pentru depărtarea de 
bucatele cele oprite făgăduinţei călugărești cei de bună voie” (tipărită la 
Mănăstirea Neamţ în 1816 cu binecuvântarea mitropolitului Veniamin 
Costachi) ş.a.). 

— A realizat o versiune Slavonă a scrierii alegorice-religioase spaniole 
„Desiderie”. 


Au fost identificate 58 de manuscrise scrise de el. 7 


* John Anthony MeGuckin, “The Making of the Philokalia: A tale of Monks and Manuscripts”, 
according to Brock Bingaman, Bradley Nassif, „The Philokalia: A Classic Text of Orthodox 
Spirituality”, Oxford University Press, 2012, ISBN 0199911835, pp. 40-41. 

” Paul Mihail (pr. dr.), „Schitul Poiana Mărului, un centru ortodox cărturăresc”, în 
Spiritualitate și istorie la întorsura Carpaţilor, tom. I, Buzău, 1983, pp. 380-383. 

Opera sa a fost tradusă în limba română și copiată în zeci de manuscrise ce au 
circulat în centrele bisericeşti și monahale din Ţările Române. 

orthodoxwiki - Cuviosul Vasile de la Poiana Mărului 





Sfântul cuvios Vasile de la Poiana Mărului s-a născut în anul 1692 la Poltava, în 
Ucraina, dar activitatea sa în slujba bisericii și-a desfăşurat-o în Țara Românească. 
După ce a adunat în jurul său o obşte de peste 40 de călugări sihaștri la Mănăstirea 
Dălhăuţi, pe care i-a îndrumat pe căile Domnului, cuviosul Vasile s-a mutat la Mă- 
năstirea Poiana Mărului, unde a continuat lucrarea sa de întemeiere a isihasmului 
românesc, adică practicarea rugăciunii minţii. A trecut la cele veşnice la 25 aprilie 
1767. Prăznuirea lui se face la 25 aprilie. 


Date personale 

Naştere: 1692, Poltava, Ucraina 

Mutare la Domnul (7): 25 aprilie 1767 
Localizare:Mănăstirea Poiana Mărului 
Naţionalitate:ucraineană 

Data canonizării:5 martie 2003 

Prăznuire la data de:25 aprilie 
Recunoaştere: Biserica Ortodoxă Română 


Viaţa 


Cuviosul Vasile s-a născut în anul 1692 la Poltava (în Ucraina de azi). În anul 1713 
s-a refugiat în Țara Românească, unde s-a stabilit la Mănăstirea Dălhăuţi. Aici a 
adunat în jurul său o obşte de peste 40 de călugări sihaştri, pe care i-a deprins cu 
ascultarea, smerenia, tăcerea şi cu rugăciunea minţii. Astfel, starețul Vasile a făcut 
din obştea sa o adevărată şcoală de trăire isihastă. 

După ce a înfiinţat câteva schituri în Buzău şi Vrancea, cuviosul Vasile s-a mutat la 
Mănăstirea Poiana Mărului, unde a devenit stareţ; de aici îi provine supranumele 
de Vasile de la Poiana Mărului. 


De numele cuviosului Vasile de la Poiana Mărului se leagă existenţa isihasmului 
românesc, adică practicarea rugăciunii minţii. Ca dascăl al rugăciunii, marele stareţ 
a scris şi câteva "Cuvinte despre paza minţii", despre rugăciune şi creştere duhov- 
nicească, care sunt scurte introduceri la scrierile filocalice ale Sfinților Nil de 
Soesca, Filotei, Isihie şi Grigorie Sinaitul. 


Printre altele, a fost părintele duhovnicesc al Sfântului cuvios Paisie de la Neamţ, 
pe care l-a tuns în monahism în anul 1750, la Muntele Athos. 


Sfântul cuvios Vasile de la Poiana Mărului a trecut la cele veşnice pe 25 aprilie 
1767. 


Scrieri 


Sfântul Vasile de la Poiana Mărului a copiat o serie de manuscrise din limba sla- 
vonă, dar a şi scris câteva lucrări originale în slavona bisericească, dintre care cele 
mai remarcabile sunt: 
— Cuvânt înainte (sau "Înainte călătorie") la cartea lui Grigorie Sinaitul 
— Înainte cuvântare la "Capetele" fericitului Filotei Sinaitul 
— Cuvânt înainte la cartea cuviosului Nil de la Sora 
—  Adăugire (sau "Cuvânt pre urmă") la cartea Sfântului cuvios Nil de la Sora 
—  Închipuire cum să cade nouă celor ce suntem pătimași, şi călcăm poruncile, 
să ne îndreptăm prin pocăință şi să ne învăţăm lucrării cei cu mintea viețuind 
întru supunere. 


Scrierile lui au fost traduse în limba română, chiar în timpul vieţii sale, şi copiate în 
zeci de manuscrise. 


Proslăvirea 


Pentru viaţa sa curată, pusă în întregime în slujba Domnului, şi pentru faptele sale 
sfinte, Sfântul Sinod al Bisericii Ortodoxe Române, întrunit pe data de 5 martie 
2003, a hotărât ca Vasile de la Poiana Mărului să fie trecut în rândul sfinților, cu 
data de prăznuire la 25 aprilie. Proclamarea oficială a canonizării acestuia a avut 
loc la 5 octombrie 2003. 

Imnografie 


Tropar (glas 8): Invăţătorule al bunei-cinstiri, povăţuitorule al călugărilor, propo- 
văduitorule al harului, dascălul rugăciunii celei cu trezvie lucrate, părinte cuvioase 
Vasilie, roagă pururea pe Hristos Dumnezeu, să se mântuiască sufletele noastre. 


Condac (glas 8): Pe minunatul călăuzitoriu al monahilor, pe învățătorul rugăciunii 
cel prea încercat și omul cel ceresc, pe pământescul înger, pe povăţuitorul duhov- 
nicesc cel mult vestit cu bucurie să-l cinstim şi să îi cântăm: Bucură-te, Sfinte 
părinte Vasile, propovăduitorule al harului. 

Teodor Danalache - Mănăstirea Poiana Mărului 





Mănăstirea Poiana Mărului este o veche mănăstire ortodoxă aflată în comuna 
Bisoca, judeţul Buzău. Din localitatea Râmnicu Sărat se porneşte spre nord-vest, 
până în localitatea Buda, de unde se pleacă spre localitatea Jitia, de aici şi până la 
mănăstire mai având de parcurs doar trei kilometri. Din oraşul Buzău se pleacă 
spre localitatea Sapoca-Vintilă Vodă, iar din aceasta, spre localitatea Bisoca, de 
aici şi până la mănăstire mai având de parcurs alți şapte kilometri. 


Mănăstirea Poiana Mărului a fost ctitorită în anul 1730, prin osteneala Sfântului 
cuvios Vasile, venit aici din Mănăstirea Dălhăuţi. Biserica cea veche a mănăstirii 
are drept hram "Duminica tuturor Sfinţilor”, biserica cea nouă are drept hram 
"Naşterea Maicii Domnului”, iar paraclisul este închinat "Sfântului Ilie Tesvi- 
teanul”. 


Mănăstirea Poiana Mărului - scurt istoric 
Mănăstirea Poiana Mărului a fost întemeiată în anul 1730, de către Sfântul cuvios 


Vasile de la Poiana Mărului. Obştea monahală aduna pe atunci mulți călugări 
iubitori de osteneală şi de rugăciune. 

Biserica de lemn a mănăstirii, precum şi chiliile acesteia, au pierit într-un incendiu, 
în anul 1771, acestea fiind refăcute, mai apoi, între anii 1780-1784. O altă biserică, 
tot din lemn, a fost construită între anii 1810-1812, prin osteneala cuviosului 
Teodosie al II-lea, stareţul de atunci al mănăstirii. Un incendiu izbucnit în iarna 
anului 1879 distruge stăreţia, trapeza şi o parte din chilii. 


Viaţa monahală a continuat în această mănăstire retrasă până în anul 1893, când 
aceasta a fost desfiinţată de autorități. Mănăstirea din Poiana Mărului a fost 
redeschisă abia în anul 1938, în aceasta fiind aşezată o obşte de maici. În anul 
1956, cele două biserici de lemn ale mănăstirii au fost renovate pe cheltuiala 
Comisiei Monumentelor Istorice. 


Începând cu anul 1959, odată cu aplicarea Decretului 410, în obştea Mănăstirii 
Poiana Mărului a mai rămas decât un singur vieţuitor. Abia după anul 1990, retrasa 
mănăstire din Poiana Mărului redevine mănăstire de călugări, precum a fost încă 
dintru început. 

Biserica veche a mănăstirii este construită în formă de cruce, din bârne de stejar 
îmbinate cu scândură. Biserica are un pridvor deschis, susținut de şase stâlpi de 
lemn uniţi sus, prin arcade semicirculare. În exterior, fațadele bisericii prezintă un 
brâu înconjurător sculptat, deasupra căruia se afla mai multe icoane pictate pe 
lemn. 


Cele cinci turle cu şase laturi sunt aşezate pe toată suprafaţa bisericii: una deasupra 
Sfântului Altar, una deasupra naosului, una deasupra pronaosului şi câte una 
deasupra fiecărei străni. Turlele sunt acoperite cu "solzi de tablă", iar biserica este 
învelită cu şindrilă. 


Biserica cea veche a fost pictată în ulei, direct pe lemn, în trei registre. Tributară 
stilului neo-bizantin, pictura se aseamănă însă şi cu stilul rusesc, familiar Sfantului 
cuvios Vasile. La rândul său, paraclisul monahal, construit în anul 1991, a fost 
pictat de către arhidiaconul Gabriel Sibiescu. 

Biserica din cimitir a fost construită tot din lemn, în formă de navă, fără abside; 
aceasta are o singură turlă joasă, aşezată pe pronaos, fiind acoperită în întregime cu 
şindrilă. La o distanţă de patruzeci de metri de biserica cea veche unde se înalță 
turnul clopotniță. Acest turn din lemn, care adăposteşte clopotele, a fost construit 


în anul 1935, de către episcopul Ghenadie Niculescu. 


În anul 1991, când a fost construit paraclisul, obştea s-a nevoit şi cu ridicarea unei 
case arhiereşti. Tot acum s-a renovat şi clădirea care adăposteşte trapeza şi camera 
pentru oaspeţi. Pe lângă cele amintite mai sus, în curtea mănăstirii se mai află şi 
alte trei clădiri, zidite din lemn şi cărămidă, alocate nevoilor gospodăreşti ale 
obşti. 


În prima jumătate a secolului al XVIII-lea, mănăstirea din Poiana Mărului a 
constituit unul dintre cele mai importante centre monahale şi culturale ale ţării. 
Sfântul ieroschimonah Vasile, mare organizator al monahismului românesc şi 


XP PP PP IP IP 3 II II II II IE E E E E E XX 
Xp e PP IP IP IP 5 E II II II 2 2 E E E XX 


Ar De Dr dr dr De Dr dr dr Dr Dr dr dr dr dr dr dr Dr de dr dr Ar A A 


A /| 





Ar Ar Ar dr Dr Dr dr Je dr dr dr dr dr dr dr Ar dr Pr Pr dr dr dr 


îndrumător de seamă în rugăciunea isihastă, prăznuit de Biserica Ortodoxă în ziua 
de 25 aprilie, a fost primul stareţ al acestei mănăstiri. 





În anul 1840, în această mănăstire a fost izolat poetul Cezar Boliac. Aici se 
odihnea adesea poetul Alexandru Vlahuţă, precum şi Barbu Delavrancea. În 
lucrarea numită "România pitorească", marele Vlahuţă descrie frumuseţea acestor 
locuri, zicând: "Din codrii Găvanelor ieşim pe-ntinsoare de plaiuri, spre răsărit, pe 
sub "Gropile de aur" din Muntele Bisoca - Abrudul Buzăului - lăsăm în urmă sate, 
împrăştiate pe văi, şi locuri cu ostroave plutitoare şi izvoare sărate ce-aştern, pe 
unde trec, cărări de zăpadă, şi după vreo trei ceasuri de umblat tot pe locuri 
învălurate şi pe sub frânturi de dealuri descoperite, cotim la stânga şi dăm de 
măreaţa spintecătură a Râmnicului. Valea se deschide ca o carte, pe malurile-i 
revărsate, de-o uimitoare înălțime, se-nfig gospodării, căsuțe rare, fâneţe-ngrădite 
cu leaturi, fâşioare de livezi prinse pe clinuri înguste, gata parcă să pornească şi să 

curgă toate în râpă. Aici, la capătul Bisocii, e Schitul Poiana Mărului, ascuns în 
mijlocul pădurii ce-mbracă până jos malul drept al Râmnicului." 

Sorin Preda - Grădina cu minuni din Munţii Buzăului 





SP VaSiuit Deta | 
Ş) poiana MaRuLui 


În partea muntoasă a Buzăului, la curbura Carpaţilor, acolo unde drumurile se 
transformă în poteci, există un loc cu o iradiere mistică greu de aşezat în tipare 
obişnuite: Mănăstirea Poiana Mărului. Ctitorită de cuviosul Vasile, unul din cei 
mai puternici duhovnici ai monahismului românesc, practicant asiduu al rugăciunii 
inimii, pe care a aprins-o şi în Muntele Athos, unde a ajuns într-un pelerinaj, 
catedrala de lemn ascunsă în pădurile neumblate ale Bisocii îşi păstrează şi azi, 
nestinsă, forța spirituală. Tot mai mulți credincioşi iau drumul greu şi ascuns al 
muntelui pentru a se închina la icoana tăiată cu sabia a Maicii Domnului şi la 
Crucea de piatră sub care se află osemintele cuviosului rugător. Un stareţ plin de 
har, părintele Macarie, i-a redat locului viaţa şi continuitatea. 


Cuviosul Vasile carpatinul 


I se spune rugătorul Carpaţilor, iar mănăstirii sale de la Poiana Mărului: Athosul 
românesc. În unele cărți se pomeneşte că mănăstirea a fost înfiinţată de călugări 
ruşi, dar adevărul e altul. Cuviosul Vasile venise din Harkov, unde erau mulţi 
români şi unde Petru cel mare îi primise pe pribegii moldoveni ai lui Cantemir, 
dimpreună cu potop de preoţi şi monahi. Cuviosul Vasile s-a născut într-o astfel de 
familie de moldoveni, în 1692, tocmai la Poltava. Tânjind după ţara lui de suflet, se 
va întoarce acasă, va bate munţii Buzăului în rugăciune şi pustnicie, după o lungă 
şi intensă perioadă athonită, unde a uimit obştile călugăreşti din Sfântul Munte prin 
trăirea sa deosebit de aspră, dar şi prin cultura fără cusur. Era mare, gigantic în tot 

ce făcea - în mănăstirile ridicate cu mâna lui (Dălhăuţi, Ciolanu, Cârnu, Barbu sau 
Trăisteni), dar şi în puhoaiele de pustnici aflaţi sub ascultarea şi adânca lui povaţă 
filocalică. Nu a lăsat în urmă cărți sau înscrisuri. A lăsat doar mari duhovnici şi 
sfinți trăitori care, la rândul lor, au reîncreştinat Bulgaria şi Rusia, Serbia şi 
Ucraina. Nu i-a plăcut să se fălească şi nici sceptru arhieresc nu a avut. Numele lui 
nu figurează nici în cronici şi nici în Sinaxar, dar toată lumea ortodoxiei îl 
cunoaşte. 


Acum câţiva ani, episcopul grec Kalistos a venit special de la Athos ca să vadă 
mănăstirea Cuviosului. Primul gest pe care l-a făcut, intrând în Poiana Mărului, a 
fost să îngenuncheze şi să sărute pământul. Apoi, i-a rugat pe însoțitorii săi să-l 
lase singur. S-a plimbat nevăzut câteva ceasuri prin păduricea din spatele bisericii, 
rememorând paşii cuviosului, în vibraţiile intense ale rugăciunii statornicite de el, 
rugăciunea inimii. La sfârşit, a luat cu sine în Grecia câteva măceşe purpurii şi o 
creangă de sânger, ca niciodată să nu uite pământul românesc şi smerenia fără egal 
a marelui Vasile. 


Călătoria 


La Mănăstirea Poiana Mărului nu se ajunge uşor. Drumuri de ţară, transformate 
adesea în drumuri forestiere, par mai degrabă să ascundă locul decât să-l dezvăluie. 
De pe Valea Bascelor spre Bisoca, învârtejită pe pereţii uriaşului amfiteatru 
montan, format de curbura Carpaţilor, calea către Poiana Mărului înaintează cu 
mari ezitări şi răscruci. În pustietatea plină de nostalgice păduri de mesteacăn şi 
bizare biserici albastre din lemn, nu vezi nici un indicator, nici un localnic rătăcit. 
E vremea coasei şi doar Dumnezeu şi gândul cel bun te poartă spre mănăstire. E o 
probă a stăruinţei şi a răbdării. Nu oricui îi este dat să ajungă. E chiar porunca şi 
legământul cuviosului Vasile, poate cel mai mare isihast din ortodoxia română, 
ctitor de numeroase mănăstiri şi biserici în Munţii Buzaului şi ai Vrancei, cel de-al 
doilea Athos, cum erau numite în urmă cu sute de ani. În sihăstria lui nu se intra 
decât într-un fel anume - cu credinţă şi cu sfială. Turiştii şi curioşii de ocazie 
rătăcesc drumul. Nimeresc în altă parte. Din înaltul cerului, marele Vasile îşi apără 
în felul său ograda şi locul de închinăciune. Cu un gest nevăzut, dar puternic, te 
opreşte în dreptul porţii şi te cercetează. Nici un pas în plus nu e posibil fără 
încuviințarea lui. Simţi acest lucru, real şi fără închipuire, cum l-am simţit şi noi, 
când obosiţi şi derutaţi de lungimea drumului am coborât din maşină, căutând pe 
cineva să ne desluşească locul. Eram în faţa unei răspântiei. Urma o alta. De jur 
împrejur, frunzişul pădurii acoperea totul ca nişte pleoape vegetale grele de somn. 
O clipă ne-am crezut pierduţi şi rătăciţi, când undeva, în stânga, în inima desişului, 

am zărit lemnul turlei avântate spre cer. Inexplicabil cumva, oprisem chiar lângă 
mănăstire. Ajunsesem unde voise Cuviosul: la casa lui. 


„De ce ai blestemat şi ai suduit?” 


Prima impresie e şi cea mai puternică. E linişte la Poiana Mărului - o linişte grea, 
păstoasă, materială, ce acoperă ca un imens clopot transparent totul: căsuţele 
ţărăneşti ale călugărilor, ograda înverzită, florile, pâlcul răzlețit de meri şi pruni, 
micul cimitir. Mănăstirea are două rânduri de porți şi nici un gard. Pădurea şi 
trunchiurile groase de fag ridică de la sine hotarul despărțitor, imaginând un 
prelung, coridor vegetal, prin care abia pătrunde mătasea alburie a luminii de vară. 
Alt şir de mesteceni şi fagi dă ocol chiliilor şi curţii imense, în mijlocul căreia se 
ridică o veche şi superbă catedrală de lemn, ce mai păstrează încă pe brâul de sub 
acoperiş chipuri de sfinţi şi apostoli, chipuri aproape şterse, împlinind parcă ziceri 
din Pateric şi Filocalie, despre smerenie şi veghe neîntreruptă. 


În curte e lume multă - localnici sau oameni veniţi din celălalt capăt al ţării, de la 
Arad sau Sibiu. Sfioşi şi tăcuţi, aşteaptă să intre la părintele Macarie, să stea la 
spovadă, să ceară un sfat. Aşteapta ca la medic - fiecare cu gândul şi îngrijorarea 
sa. Părintele Macarie e un duhovnic puternic, cu faptele ţesute-n poveşti. Văzător 
cu duhul şi postitor, e al doilea ctitor al mănăstirii, pe care a reînviat-o din paragina 
în care fusese împinsă de comunişti. În dreptul chiliei, oamenii vorbesc. 


Ro 2 


Cineva din Vintilă Vodă a venit cu merinde pentru mănăstire, dar părintele l-a 
întors din drum, certându-l: „De ce ai blestemat şi ai suduit când ai ieşit din casă? 
La mănăstirea cuviosului Vasile se vine curat”. Omul a rămas fără grai. Nu numai 
că părintele îl văzuse duhovniceşte blestemând în poarta casei, dar îi spusese şi 
zilele în care încălcase rânduiala postului. 


SR 5 e 


Un alt bărbat din Lopătari, intrând în chilie, l-a văzut pe părintele lăcrimând. Cu 
blândeţe, acesta i-a zis: „De ce ai venit la mine şi nu eşti cu soţia ta? A căzut din 
pod şi acum trage să moară, fără ca cineva să-i aprindă o lumânare la căpătâi”. 
Speriat, omul s-a întors într-un suflet acasă, găsind curtea plină de vecini. Soţia lui 
deja murise. 


Bătrân, cu barba ninsă şi răsfirată de vânt, părintele Macarie apare în pridvorul 
îngust şi sărăcăcios, binecuvântând credincioşii. Unii îl privesc cu admiraţie, alţii 
cu sfială şi puţină teamă, ştiind că părintele citeşte gândul fiecăruia, că de multe ori 

nici nu te lasă să deschizi gura, spunându-ţi el necazul şi strâmtoarea ce te-au adus 
la mănăstire. Numărându-şi parcă vorbele, părintele mai mult ascultă. Are privirea 
rugătorului necontenit, pe care nu-l poţi tulbura şi nici surprinde cu vreun gând 
ascuns, ispititor. Apropiindu-ne de el şi cerându-i „să ne dea cuvânt de 
înţelepciune”, părintele va cumpăni o clipă, rostind: „Bine este să vorbim despre 
Dumnezeu, dar şi mai bine e să vorbim cu EI”. Răbdător, cu mâinile ascunse parcă 
în pliurile rasei cernite, oftează şi ia aminte la ce 1 se spune, dar focul albastru al 
ochilor săi caută departe, la sihăstria din Munţii Monteorului, acolo unde a primit 
porunca în vis să ridice o nouă mănăstire. De trei ori i-a apărut visul şi îngerul 
Domnului care îi cerea să binecuvânteze pământul. Smerindu-se, părintele nu a 
vrut, refuzând de fiecare dată. În a treia noapte nu a mai fost chip să dea înapoi. 
Glasul a căzut peste el ca un tunet: „Să faci mănăstire pe Monteoru. Taci, tu eşti 
temelia! Nu-i zice Mănăstirea Monteoru, ci Mântuirii, cu hramul Schimbarea la 
Faţă”. Părintele a dat ascultare şi metocul din munte este aproape înălțat. 


Maica Domnului tăiată pe frunte 


Cei veniți pentru prima oară la Poiana Mărului află cu uimire despre faptele 
marelui Vasile, dar şi despre icoana făcătoare de minuni din biserica mică, o icoană 
a Maicii Domnului, tăiată pe frunte cu sabia de către un turc, cu picurii de sânge 
imprimaţi şi astăzi pe pânză. În curte, oamenii vorbesc cum s-au vindecat 
(petrecând noaptea la icoană): un copil bolnav de epilepsie, un bătrân cu piciorul 
schilodit de căruţă, o femeie indrăcită pe care rudele abia reuşeau să o stăpânească, 
în nişte legături groase de piele. 


Părintele Macarie nu ţine socoteala vindecărilor, ba chiar face un pas înapoi, 
auzind toate acestea. Ştie şi el cât de important e locul - să calci pe urmele 
cuviosului, să-ţi pleci genunchii chiar în căuşul săpat în piatră de genunchii lui de 
sfânt, de rugător fără încetare. „Când am venit prima oară la Poiana Mărului, nu 
am putut să trec de poartă”, îşi aminteşte părintele. „,Simţeam că mi se taie 
picioarele de emoție, dar şi de teamă. Prea înaltă era treapta. Sprijinit de un 
copac, mă gândeam cum poate statura mea măruntă să stea alături de un uriaş, de 
un Sfânt ca Vasile carpatinul. Mă simţeam nevrednic de stăreţie şi atunci am mers 
la părintele Cleopa. Era bolnav şi strâmtorat de mulţime. M-a primit însă de 
îndată în chilia lui şi, apropiindu-se de mine, nu m-a îmbrățișat, cum făcea cu alți 
călugări, ci s-a aplecat şi mi-a sărutat mâna, spunând: „Am vrut să văd pe cine a 
ales cuviosul Vasile stareţ la mănăstirea lui”. Am rămas ca o stană de piatra şi 
mi-a trebuit ceva timp Să-mi revin. Apoi gândurile s-au limpezit de la sine. 
Puteam, prin urmare, să pornesc la drum cu toată râvna. Îl aveam alături pe 
marele Vasile. Aveam ajutorul şi vrerea lui. ” 

Ca în orice mănăstire vestită, la Poiana Mărului vin tot felul de oameni. Unii 
aşteaptă să le spui ceea ce vor ei să audă, ba chiar se supără dacă îi contrazici. Alţii, 
disperaţi şi hăituiți sufleteşte, vin să ceară ultimul ajutor, agăţându-se ca înecaţii de 
o fărâmă de speranţă. 


= e 2 

Căzând uşor pe gânduri, părintele îşi aminteşte de o copilă rămasă însărcinată, fără 
a fi căsătorită. Plângea fără încetare si repeta întruna: „Decât să ajung de râsul 
satului, mai bine mă arunc de pe stâncă, în apa Bâscăi”. Fără să o certe, părintele a 
ținut-o trei zile lângă el, punând-o să postească şi să facă neîntrerupt Acatistul 
cuviosului Vasile. Nici nu s-a împlinit bine canonul dat, că o rudă a fetei a venit la 
mănăstire, anunţând-o să se pregătească de nuntă. Părinţii băiatului aflaseră 
întâmplarea şi acum voiau să îndrepte toată greşeala. 


SR o 2 


O altă femeie, ingineră la Bucureşti, voia să se omoare, având (fără vină) o mare 
lipsă în gestiune. Rugându-se trei zile la icoană, femeia a plecat acasă. Va reveni 
după un timp, spunând: „Părinte, au scăpat copiii mei. Acum au din nou mamă”. 
Totul se rezolvase. O nouă anchetă stabilise că paguba nu era reală. Lipseau doar 
nişte acte, care, până la urmă, s-au găsit. 


De când e la Poiana Mărului, părintele a văzut multe. Chiar şi aşa, pentru el mai 
important decât orice vindecare sau alt miracol este faptul că fiecare om pleacă din 
mănăstire schimbat sufletește, mărturisind, fără nici o umbră de ascunziș: „Părinte, 
locul acesta mi-a dat aripi. Mi-a dat nădejdea şi încrederea în Dumnezeu ”. Nu e 
puţin lucru. Nădejdea e totul. Dumnezeu are grijă să dea cu prea plin de măsura 
celui care cere. La Poiana Mărului se întâmplă şi astăzi lucruri minunate. Contează 
credința omului, dar şi locul. La Poiana Mărului, rugăciunea marelui Vasile e 
deosebit de puternică. O simţi iluminată şi grabnică, precum fulgerul unei nopţi de 
vară. 


Vom avea un nou sfant in calendar: Vasile carpatinul 


Când se preumblă prin curte, mergând la paraclis sau la biserica cea mare, părintele 
Macarie păşeşte cu multă luare-aminte, de parcă Sfântul Vasile l-ar privi, 
cântărindu-l cu privirea lui aţintită şi severă din tinda bisericii sau din livada 
copleşită de roada abia pârguită a merelor. Cuviosul îşi apără chilia şi locul lui de 
însingurare. Veghează, coborând din tainiţa cerului printre flori şi oameni, ca nimic 
din pravila statornicită de el să nu se schimbe. În zece ani de când e stareţ, 
părintele Macarie a refăcut mănăstirea ruinată de comunişti. Nu s-a atins însă de 

nimic. A îndreptat doar, a reparat acoperișuri şi strane, a dat haine noi de var casei 
lui Vlahuţă sau celei în care a petrecut surghiunit Bolliac. Poate în asta şi stă parte 
din forța mănăstirii: în statornicia neschimbării, în continuitate. 


Cuviosul Vasile s-a mutat la Domnul în 1767. Avea 75 de ani şi, smerit, nu a vrut 
să 1 se ştie locul de îngropăciune. Abia în urmă cu nişte ani, a îngăduit oamenilor 
să 1 se afle locul. 


Într-o noapte din Postul Paştelui, fostele măicuţe ale mănăstirii (între timp, mutate 
în altă parte), ieşind de la Miezonoptică şi priveghi au zărit în dreptul unei cruci de 
piatră cum ţâşnesc flăcări şi scânteieri nefireşti. Întâmplător sau nu, crucea era 
înfiptă lângă zidul bisericii, chiar în dreptul altarului, al Sfintei Sfintelor. Să fie 
acolo moaştele cuviosului? Ocolind locul cu grijă, părintele face metanie adâncă, 
dar nu spune nimănui pentru ce. Pe de o parte, se bucură de numărul tot mai mare 
al credincioşilor. Pe de alta, se teme că vestea va aduce puhoi de pelerini, şi astfel 
mănăstirea va pierde bunul cel mai de preţ: liniştea şi tihna convorbirii cu cele 
cereşti. 


Lăcrimează părintele cu un ochi şi cu altul râde, tot el recunoscând că, dacă e 
dezlegare de la cuviosul, vrerea oamenilor e ca o cârpă lepădată la faţa lui 
Dumnezeu. Vremea aşteptării se pare că a trecut. E timpul recunoaşterii depline. 
Nu întâmplător, la toamnă, Sinodul va purcede la canonizarea marelui Vasile. Vom 
avea un nou sfânt în calendar. În inimi, buzoienii îl purtau de mult. 


În bisericuţa de iarnă, pe tâmpla de la intrare, chipul cuviosului Vasile stă refugiat 
discret, într-o icoană pictată după singura mărturie a epocii: puţin la trup, ca orice 
postitor, mâini subțiri şi descărnate, faţa osoasă şi prelungă, nişte ochi de jar, în 
care se amestecă bunătate şi uimire, linişte isihastă şi asprime. 


Din lemnul netezit în foiţă de aur, cuviosul mângâie păcătosul şi ceartă păcatul, 
într-o aşteptare nelumească, ieşită deja din ornicul strâmt al veacurilor ce au trecut. 
Se spune că românii nu au dat mulţi sfinţi. ÎL ignorăm însă pe cel mai mare, pe 
chiar Vasile carpatinul, cel care a reînviat isihasmul şi rugăciunea inimii în Sfântul 
Munte; cel care a fost duhovnic şi învăţător priceput tânărului (pe atunci) Paisie 
Velicicovschi, punându-se temelie monahismului românesc şi oferindu-i pravila 
athonită, meditaţia şi tehnicile de golire a minţii - primii paşi spre darul rugăciunii 
neîntrerupte, a comuniunii depline cu Dumnezeu. 


Părintele Macarie povesteşte toate acestea cu o boare de lacrimi în ochi. O mie de 
ani de-ar trăi, nu ar fi de ajuns să mulțumească Cerului pentru darul şi îngăduinţa 

de a trăi, dimpreună cu cei trei călugăraşi ai mănăstirii, în casa şi în aşternuturile de 
rugăciune ale cuviosului Vasile. Cu capul uşor plecat şi numărându-şi parcă paşii, 
părintele Macarie se depărtează, nu înainte de a ne binecuvânta şi a ne spune: „Vă 
las cu Sfăntul Vasile şi cu dragostea lui Hristos. Cu ei alături, să nu ne temem de 
nimic”. În faţa chiliei părintelui nu mai este nimeni. Liniştea coboară din nou peste 
Poiana Mărului, ca un imens clopot transparent. E ora rugăciunii, ora întâlnirii cu 
Dumnezeu. 

Troparul Sfântului Cuvios Vasile de la 
Poiana Mărului 








25 Aprilie - Glasul 8 


Învățătorule al dreptei cinstiri 
de Dumnezeu, povățuitorule 
al călugărilor, propovăduitorule 
al harului, dascălul rugăciunii 
minții celei cu trezvie lucrate, 
Părinte Cuvioase Vasile, 
roagă pururea pe Hristos 
Dumnezeu să mântuiască 
sufletele noastre. 

Bucură-te, Sfinte cuvioase Vasile, mare rugător al lui Hristos! 

